Қазқстан Республикасы

Білім және ғылым министрінің

2016 жылғы «\_\_\_» \_\_\_\_\_\_\_\_\_№ \_\_\_

бұйрығына 1-қосымша

## Мектепке дейінгі тәрбие мен оқытудың үлгілік оқу бағдарламасы

**ТҮСІНДІРМЕ ЖАЗБА**

Мектепке дейінгі тәрбие мен оқыту жүйесін дамыту Қазақстан Республикасының мемлекеттік саясатындағы басым бағыты болып табылады. Еліміздің зияткерлік әлеуетінің болашағы – балаларға мектепке дейінгі сапалы білім беру және олардың қабілеттерін дамыту қоғам үшін де өте маңызды.

Қазақстанның қазіргі кезеңдегі білім беру саясаты, әлемдік білім беру кеңістігіне кірігуіне байланысты, ең алдымен мектепке дейінгі білім беру жүйесіне бала қабілетін ашатын алғашқы саты ретінде жоғары талаптар қояды және жаңа, тиімді психологиялық- педагогикалық тәсілдерді жедел іздестіруді көздейді.

Республиканың мектепке дейінгі ұйымдарының білім беру процесінде «Алғашқы қадам», «Зерек бала», «Біз мектепке барамыз» негізгі білім беру бағдарламалары қолданылды.

Республиканың мектепке дейінгі білім беру мазмұнының мониторингі көрсеткендей, аталған бағдарламалар мектепке дейінгі тәрбие мен оқыту мазмұнының тұтастығы мен сабақтастығын қамтамасыз ете алмағандықтан, мектепке дейінгі ұйымдардағы педагогикалық үдерістерді қамтамасыз ететін Мектепке дейінгі тәрбие мен оқытудың бірыңғай үлгілік оқу бағдарламасын әзірлеу қажеттілігі пайда болды.

Үлгілік оқу бағдарламасы (бұдан әрі - Бағдарлама) мектепке дейінгі білім беру жүйесіндегі отандық және шетелдік ғылым мен тәжірибелердің жетістіктерін ескере отырып әзірленген.

Бағдарлама меншік нысанына және ведомстволық бағыныстылығына қарамастан мектепке дейінгі ұйымдары үшін ҚР «Білім туралы» заңының 5 және 14 баптарына сәйкес Қазақстан Республикасы Білім және ғылым министрінің бұйрығымен, Қазақстан Республикасында білім беруді және ғылымды дамытудың 2016-2019 жылдарға арналған мемлекеттік бағдарламасына сәйкес әзірленген және бекітілген.

Бағдарлама мазмұны Мектепке дейінгі тәрбие мен оқытудың мемлекеттік жалпыға міндетті стандарты (бұдан әрі- Стандарт) және мектепке дейінгі педагогика мен жас ерекшеліктері психологиясының негізгі ережелеріне сәйкес білім беру салаларын кіріктіру ұстанымдары ескеріле отырып, әзірленді.

Бағдарлама мектепке дейінгі тәрбие мен оқытудың тәрбиелік, дамытушылық, білімділік міндеттерінің бірлігін қамтамасыз етеді.

Бағдарламаның ерекшелігі қолайлы әлеуметтендіруге және балалардың кажетті дағдыларды игеруіне ықпал ететін, мектеп жасына дейінгі балалардың кешенді дамуын қамтамасыз ету болып табылады.

Мақсаты: мектеп жасына дейінгі балалардың жас ерекшеліктері мен жеке мүмкіндіктеріне сәйкес білім, білік және дағдыларын, рухани-адамгершілік құндылықтарын қалыптастыру, «Мәңгілік ел» жалпыұлттық идеясына негізделген жалпыадамзаттық құндылықтарға, ұлтжандылыққа және толеранттылыққа тәрбиелеу.

## Міндеттері:

-баланың өмірін қорғауды және денсаулығын нығайтуды қамтамасыз ететін заттық-кеңістіктік дамытушы ортаны құру;

-мектепке дейінгі білім берудің сабақтастық және үздіксіздік ұстанымдарын қамтамасыз ету;

- балалардың дене, зияткерлік, адамгершілік, эстетикалық, коммуникативтік дамуына бағытталған білім беру салаларын кіріктіру;

- әр жас топтарында бағдарлама материалының мазмұнын игеру бойынша мониторинг ұйымдастыру;

- мектепке дейінгі ұйым мен отбасының өзара ықпалдастығы.

Мектепке дейінгі тәрбие мен оқытудың оқу бағдарламасы:

- мектепке дейінгі жастағы балалардың психологиялық және дене саулығын нығайтуға, оларды салауатты өмір салтының құндылықтарына баулуға;

- баланы тұлғалық және әлеуметтік, зияткерлік дамытуда тәрбие мен оқытудың инновациялық әдістері мен технологияларын қолдануға;

- балаларды тәрбиелеу мен оқытудың тәрбиелік, дамытушылық, оқыту міндеттерінің бірлігін қамтамасыз етуге;

- мектепке дейінгі жастағы балаларды тәрбиелеуде ата-аналар қауымдастығының қажеттілігін қанағаттандыруға ықпал етеді.

Бағдарламаның құрылымы: түсіндірме жазба, білім беру салаларының мазмұны мен күтілетін нәтижелерден тұрады.

Бағдарлама мазмұны балалардың дене және психологиялық дамуының келесі жас кезеңдерін қамтиды:

1. Бөбек жасы – 1 жастан 3 жасқа дейін:

ерте жас – 1 жастан 2 жасқа дейін (ерте жастағы топ);

кіші жас – 2 жастан 3 жасқа дейін (бірінші кіші топ);

1. мектепке дейінгі жас – 3 жастан 6(7) жасқа дейін:

мектепке дейінгі кіші жас – 3 жастан 4 жасқа дейін (екінші кіші топ);

мектепке дейінгі орта жас – 4 жастан 5 жасқа дейін (ортаңғы топ);

мектепке дейінгі естияр жас ─ 5 жастан 6(7) жасқа дейін (5 жастан 6 жасқа дейін ─ мектепке дейінгі ұйымдағы ересектер тобы).

Бағдарлама меншік нысанына қарамастан, мектепке дейінгі ұйымдардың барлық түрлері мен типтеріне ұсынылады.

**ЕРТЕ ЖАСТАҒЫ ТОП**

## (1 жастан 2 жасқа дейін)

**«ДЕНСАУЛЫҚ» білім беру саласы**

«Денсаулық» білім беру саласының базалық мазмұны денешынықтыру ұйымдастырылған оқу қызметінде жүзеге асырылады.

**Мақсаты:** денсаулықты сақтау технологиясын қолдана отырып, балалардың толыққанды денесін және психикасын дамытатын, ағзаны шынықтыратын, негізгі қимылдарды дамытатын жағдайлармен қамтамасыз ету.

**Міндеттері:**

- балалардың өмірін қорғауға және денсаулықты нығайтуға жағдай жасау;

- жүру, жүгіру, өрмелеу, лақтыру, секіру, тепе-теңдікті жетілдіруге мүмкіндік беретін негізгі қимыл түрлерін дамыту және үйлестіру;

- денсаулықты нығайтуға ықпал ететін мәдени-гигиеналық дағдыларын қалыптастыру;

- дербестікке, дене жаттығуларын орындауға ынтасын тәрбиелеу.

**Дене шынықтыру**

### 1 жастан 1 жас 6 айға дейін

Негізгі қимыл түрлерін дамыту және үйлестіру, біліктер мен дағдыларды қалыптастыратын ойын барысында қамтамасыз етіледі.

*Жүру.*Тура жолдың бойымен (ені 25-30 см, ұзындығы 2–3 м және ені 30 см, ұзындығы 3–5 м) жүру, ересектің көмегімен және көмегінсіз гимнастикалық тақтай бойымен (ені 25-30 см) жүру, ересектің көмегімен жәшікке (биіктігі 10–15 см) шығу және одан түсу, еденде жатқан лентадан (арқаннан, таяқтан) аттап өту.

*Еңбектеу.* Орындықтың, үстелдің, арқанның (биіктігі 50 см), доғаның астынан төрттағандап еңбектеп өту; бөренелер арқылы өту; параллель жатқан арқандардың арасынан (жол бойымен) еңбектеу.

2 м қашықтыққа дейін еңбектеу, құрсаудан еңбектеп өту. Шағын саты бойымен жоғары, төмен (биіктігі 1 м) өрмелеу.

*Домалату және лақтыру*. Допты бір қолмен және қос қолмен ұстау; түрлі көлемдегі доптар мен шарларды жинау, оларды өздігінен себетке (жәшікке) салу; шарларды домалату; допты екі қолмен алға лақтыру, допты алға домалату (отырып, тұрып); допты төменге, алысқа лақтыру.

*Мәдени-гигиеналық дағдыларды қалыптастыру.*

Баланы жуынудың қарапайым дағдыларына, киінуге, шешінуге және түбекке сұрануға үйрету.

Ұқыптылыққа, тазалыққа тәрбиелеу, бетінің, қолының, мұрнының ластығын байқауға, оларды жууға, сүртуге, дымқыл киімін шешуге үйрету.

Тамақтану кезінде:

* тамақтанар алдында қолын жууға;
* 1 жас 1 айдан - 1 жас 3 айға дейін өздігінен қою тамақты қасықпен, 1 жас 4–5 айдан бастап кез- келген тамақты өз бетінше жеуге;
* нанды сорпамен бірге жеуге;
* тамақты тек қана өз тәрелкесінен жеуге;
* балалар орындығына өздігінен отырып және оны ересектің көмегімен жылжытуға үйрету.

Балаларды ауа, су шараларымен, серуен кезінде ультракүлгін сәулелердің әсерлерімен шынықтыру жүзеге асырылады. Ата-аналардың тілектерін ескере отырып, 2-3 минут бойы жылы құмның үстінде жалаң аяқ жүруге рұқсат ету.

Ауа ванналары күніне бірнеше рет киіну-шешіну кезінде қолданылады; ауа ванналарының ұзақтығы 2-3 минуттан, 6-10 минутқа дейін ұзартылады.

### Күтілетін нәтижелер:

- негізгі қимыл түрлерін үйлестіре алады;

- денсаулықты нығайтуға ықпал ететін өз-өзіне қызмет көрсетудің алғашқы дағдыларын игерген;

- ересектердің көмегімен өзін ретке келтіреді;

- тазалық пен ұқыптылыққа қанағаттанған сезімін білдіреді;

- дене жаттығуларын орындауға ықылас танытады.

### 1 жас 6 айдан 2 жасқа дейін

*Жүру.*Жолмен жүру (ені 30 см, ұзындығы 3-5 м), орындықтардың, текшелердің, таяқтардың, кегльдердің арасымен, текшелерден, құрсаулардан, таяқшалардан аттап жүру; құрсаудан құрсауға өту; жоғары, төмен қойылған көлбеу тақтай үстімен; тәрбиешімен бірге гимнастикалық орындықтың үстімен жүру; қолдарына заттарды ұстап, бағытты өзгертіп жүру; допты домалатып артынан жүру; жәшіктің үстіне немесе гимнастикалық орындыққа шығып, түсу; жүру («сарбазға», «тышқанға», «күшікке», «құсқа», «аюға») еліктеу.

*Еңбектеу.* Гимнастикалық орындықтың үстінен, астынан өрмелеп еңбектеу; домалаған доптың артынан еңбектеу, жоғары қойылған көлбеу тақтайдың, гимнастикалық орындықтың бойымен еңбектеу. Бір аяқты екінші аяқтың жанына қойып, бөренеден асып өту.

*Домалату және лақтыру*. Допты шағын төбешіктен домалату, допты тәрбиешіге, басқа балаға домалату және лақтыру; допты алға, жоғары лақтыру, баланың кеудесінің деңгейінде тартылған лентадан допты асыра лақтыру.

*Жалпы дамытушы жаттығулар:* қолды жоғары көтеріп, төмен түсіру; қолды алға созу, қолды арқаға қою, бүгу және қайта жазу; қолдың білектерін сермеу, айналдыру; қолдың алақандарын жоғары, төмен бұру; қолдың саусақтарын бүгу, ашу, саусақтарды жұмып, ашу, ұсақ заттарды саусақтарымен іліп алу; заттарды бір-біріне беру арқылы отырып және тұрып оңға, солға қарай бұрылу, алға еңкейіп және түзулену; сүйемелдеу арқылы жүрелеп отыру, секіруге ұмтылу.

*Қимылды ойындарды ұйымдастырудың түрлері* – жұптасып , шағын топпен, топпенұйымдастыру түрлері.

*Мәдени-гигиеналық дағдыларды қалыптастыру.*

Гигиеналық талаптарды сақтау дағдыларын қалыптастыру бойынша жұмысты жалғастыру.

Тамақтану кезінде:

- үстел басына қолды жуғаннан кейін отыру;

- орындыққа өзі отырып, одан өзі тұру;

* + тамақты төгіп-шашпай ұқыпты ішу, майлықты қолдану, тамақтан соң алғыс айту.

Жуыну кезінде:

* + қолдарын (алақандарын бір-біріне үйкелеу) және бетінің төменгі жағын алақанымен жуу;
  + ересектердің көмегімен беті-қолдарын сүрту.

Киініп-шешіну кезінде: киімдерін белгілі тәртіппен шешу және кию, оларды дұрыс жинау.

Баланың түбекке сұрануы, өз түбегінің орнын білуі, өзінің ғана түбегіне отыра білуді бекіту.

Ескерту жасалған кезде қалтасынан өзі қол орамалын алып және мұрнын сүртіп, қайтадан қалтасына сала білу.

Өз киімдерінің, орамалының орнын, үстел басындағы өз орнын, киіміне арналған шкафты білу.

*Дербес қозғалыс әрекеттерін қамтамасыз ету.*

Балалардың дербес ойындарында қимыл белсенділігін реттеуге ықпал ететін жағдайлар жасау.

Сауықтыру-шынықтыру шаралары және салауатты өмір салты дағдыларын бойына сіңіру. Балаларды шынықтыруды күні бойы және ұйқыдан соң киіндіру кезінде жүзеге асыру.

Киіміндегі олқылықты байқай білуге тәрбиелеу, ересектердің көмегімен өзін ретке келтіруді, ұқыптылыққа және тазалыққа қанағаттану сезімдерін дамыту.

*Сауықтыру-шынықтыру шаралары*

Медицина қызметкерінің жетекшілігімен ауада және суда шынықтыру шараларын жүргізу.

Бөлмедегі ауа температурасы қалыпты болғанда киімдерін ауыстыру, массаж кезінде және күндізгі ұйқыдан соң ұзақтығы 3–5 минут болатын ауа ванналары іске асырылады.

Күнделікті шынықтырудың бір түрі — суды ағызып, қолын шынтаққа дейін жуу. Сумен шынықтыру бөлме температурасы

+22°Стөмен болмағанда жалпы немесе жергілікті шаралар түрінде жүргізіледі.

Арнайы шынықтыру шаралары (ұсынылған тәсілдердің біреуі қолданылады):

* беліне дейін және бүкіл денесін дымқыл шүберекпен сүрту. Судың температурасын +36°С бастап +28°С жеткенге дейін біртіндеп төмендету (4–5 күн сайын 2 градусқа төмендету). Денесінің белгілі бір бөлігін сүртінуде су температурасын +35°С бастап +23°С дейін (4 күн сайын 2 градусқа төмендету) жеткізу.
* қарама-қарсы температурадағы жылы, салқын су құю: басында су температурасы +36°С бастап +25°С дейін, соңында +38°С бастап

+18°С дейін.

Жаз мезгілінде барлық режимдік сәттер мүмкіндігінше таза ауада ұйымдастырылады.

### Күтілетін нәтижелер:

- қимылды үйлестірудің бастапқы дағдыларына ие;

- көзбен бағдарлау арқылы жаттығуларды, ойын түріндегі сөздік нұсқауларды (жануарлардың қимылдарына еліктеу) күнделікті педагогпен бірге орындай біледі;

-күнделікті шынығу тәсілдерін біледі;

- түбекке сұранады, өз түбегінің орнын біледі, түбекке отыру қажеттілігі туралы уақытында хабарлайды;

- ересектердің көмегімен өзіне-өзі қызмет етудің: жуыну, киіну, шешіну және т.б. қарапайым дағдыларын сақтайды.

## «КОММУНИКАЦИЯ» білім беру саласы

«Коммуникация» білім беру саласының базалық мазмұны:

- сөйлеуді дамыту;

- көркем әдебиет ұйымдастырылған оқу қызметінде жүзеге асырылады.

«Коммуникация» білім беру саласының мазмұны баланың тілін дамытуды, коммуникативтік дағдыларын қалыптастыруды, белсенді және пассивті сөздік қорын, тілдің грамматикалық құрылымын, дыбыстық мәдениетін, баланың байланыстырып сөйлеуін басқа білім салаларымен кіріктіру арқылы жетілдіруді қамтамасыз етеді.

**Мақсаты:** тілдік қарым-қатынасқа қажеттілікті қалыптастыратын жағдайлармен қамтамасыз ету.

**Міндеттері:**

- қарым-қатынастың коммуникативтік дағдыларын және тыңдау мәдениетін қалыптастыру;

- тілдің сөздік қорын дамыту;

- тілдің грамматикалық құрылымына, сөзді дыбыстау мәдениетіне және байланыстырып сөйлеуге үйрету.

**Сөйлеуді дамыту**

Бірінші жартыжылдықтың маңызды міндеті ересектердің сөйлеу тілін түсінуін дамыту болып табылады. Екінші жартыжылдықта белсенді сөйлеуін дамытуға аса назар аударылады.

### 1 жастан 1 жас 6 айға дейін

Бірінші жартыжылдықта балалардың сөздік қоры заттардың атын, тіршілік иелерінің қимыл-әрекетін (ұйықтайды, тамақ жейді, ән айтады, тыңдайды және т.б.), сонымен қатар, балаларға таныс заттардың белгілерін білдіретін (үлкен, кіші, қызыл және т.б.) сөздермен кеңейтіледі.

Балалар:

- өзінің, жақын туыстарының есімін, киім, жиһаз, ыдыс- аяқтардың, кейбір көлік құралдарының, бірнеше таныс жануарлар мен өсімдіктерді атауды;

- өзінің (қол, аяқ, бас, ауыз, көз, құлақ) және ойыншық- жануарлардың дене мүшелерін ажыратып, атай білуді;

- құрылымы және мазмұны бойынша қарапайым сөз тіркестерін түсінуді, өтініштерді орындауды, ойыншықтармен күрделі емес шағын қойылымдар көрсетуді,тұрмыстық және қызықты жағдайларды суреттейтін 1– 3 әрекетті;

- тілді көрнекіліксіз түсіну, заттарды табу және оларды суреттен тану, елеулі белгілері бойынша заттарды іріктеуді, тапсырмаларды орындауды;

- сәйкес суреттерді, ойыншықтарды, іс-әрекеттерді көрсету арқылы кейіннен көрнекіліксіз мазмұны бойынша шағын, қарапайым әңгімелерді, өлеңдерді, санамақтарды түсінуді;

- шығармаларды тыңдау, оны қабылдау, мазмұнына эмоционалды жауап беруді үйренеді.

*Белсенді сөйлеуді дамыту*

Белсенді сөйлеу қажетті ақпаратты түрлі жолдармен жеткізу негізінде дамиды: ыммен, қимылмен, былдыр сөздермен. Бұл жастағы балалар жиі еститін сөз тіркестері мен сөздерге еліктейді, таңдануды, қуанышты, наразылықты, өкінуді және т.б. білдіретін кейбір эмоциялық екпіндерді жаңғыртады.

Сөздік қор туыс адамдардың атауын (ата, әже, әке, ана), таныс заттар мен ойыншықтарды (шыныаяқ, кереует, үстел, қонжық, қуыршақ), кейбір тағам түрлерін (ботқа, сүт), белгілі қимылдарды (ал, тұр, жібер) білдіретін сөздермен толықтырылады.

Балалар ересектердің сөздерін тыңдай біледі, «Бұл не?», «Не істеді?» сұрақтарына жауап беруге, сұрақ қоя білуге, жеңіл тапсырмаларды орындай білуге, «болмайды», «рұқсат» сөздерін түсініп, дұрыс әрекет жасайды.

Дене жаттығуларын, сауықтыру және гигиеналық шараларды, қоршаған ортамен таныстыруды өткізу кезінде қимылдарды орындау, сурет салу, мүсіндеу, ән салуда баланың ауызша сөйлеуі дамиды, тілдің сөздік қоры толықтырылады.

### 1 жас 6 айдан 2 жасқа дейін

Аталған жастағы балалардың сөйлеу тілін түсінуі:

- бөлмедегі және бөлмеден тыс заттар;

- кейбір жануарлар, олардың қимылдары;

- ойыншықтар (көжек, қонжық, балық, құс);

- заттардың белгілері, заттардың жай-күйлері, орны;

- мезгілдік және сандық қатынастар;

- тілегіне байланысты (су ішкісі, тамақ жегісі, ұйқысы келеді) іс- әрекеттер;

- дене күйі, көмек, қуаныш, жанашырлық сезімі;

- жасы мен жынысына сәйкес айналасындағы адамдарға қатысты сөздер есебінен кеңейтіледі.

Дағдыларын:

- тұрғын үй бөлмелерінің атауын, бұл бөлмелерде еркін бағдарлай білуді және олардың қолданылуын;

- таныс заттарды атауы, түстері, дыбысталуы бойынша топтастыра білуді;

- ересектердің айтқанын мұқият тыңдау, оның нұсқауларын орындау, екі-үш әрекеттен тұратын жеңіл тапсырмаларды есте сақтап, орындау, жалғаулары бар сөйлемдерді түсінуді;

- қоршаған ортамен қарым-қатынасты реттеуге және тілектерін білдіруге қажетті сөздерді (алғым келеді, берші, жібер, әрі жылжы) қолдана білуді қалыптастыру.

Баламен тілдесу барысында сергек, қуанышты көңіл-күйді, ересектермен әңгімелесу ниетін қолдау, олардың нұсқауларын орындау, олардың әрекеттері мен сөздеріне еліктеу үшін бесік жырларын, әзілді тапқыр сөздерді, ертегілердің күлкілі кіріспесін қолдану.

Мәнерлі сөйлеуде: шығарманың мазмұнына қатысты айтылатын сұраулы, бұйрықты, лепті интонацияны түсінуді дамытуды жалғастыру.

Белсенді сөйлеу ересектердің сөйлеген сөздерін қайталау арқылы жеке сөздер мен тіркестерді жаңғырта білу, ән, өлең, тақпақтарды тыңдай отырып, жекелеген сөздерді дауыстап және әндетіп айту арқылы дамиды.

Белсенді сөздікті байыту, былдыр сөздер мен дыбыстарға еліктеуді біртіндеп жалпы қолданатын тілдік формамен ауыстыру, заттар мен іс-әрекеттерді білдіретін жаңа сөздерді енгізу, енжар сөздік қордағы сөздерді айтуға үйрету.

Табиғи жағдайдағы, айналасындағы, суреттердегі заттарды атауды, ересектер мен құрбыларына жүгіне білу (сұрашы, алғыс айт, қара, кім келді және т.б.),еліктеу бойынша жаңа сөздерді, екі-үш сөзден тұратын сөйлемдерді айту, түсінікті сұрақтарға жауап беруді жалғастыру.

Айналасындағы адамдардың сөзін мұқият тыңдау, олардың ауызша талаптарын орындау қабілеттерін дамыту.

Дұрыс үлгілік сөйлеу дағдыларын, ана тілінің грамматикалық ережелерін ескеріп, сөйлемдерді құруды қалыптастыру.

## Көркем әдебиет

Сабақтың негізгі міндеті шығармаларды тыңдау, мазмұны бойынша түсінікті ертегілер, әңгімелер, өлеңдер, тақпақтарды түсіну үшін жағдайлар жасау.

Шығарма кейіпкерлеріне деген жанашырлық дағдыларын, халықтық шығармалар, тақпақтар, өлеңдердің ырғағы мен әуенділігіне эмоциялы түрде жауап беруді қалыптастыру.

### 1 жастан 1 жас 6 айға дейін

Шағын қарапайым мазмұнды әңгімелерді, тақпақ, әлдилерді сурет, ойыншық, түрлі әрекеттер және аудио-бейнематериалдар арқылы тыңдау мәдениетін және оларды түсіну дағдыларын қалыптастыру.

Көркем мәтінді тыңдау және оның мазмұнын белсенді қабылдау дағдыларын дамыту.

### 1 жас 6 айдан 2 жасқа дейін

Мәнерлі сөйлеудегі: көркем шығарманың мазмұнына қатысты айтылатын сұраулы, бұйрықты, лепті интонацияларды түсінуін дамыту. Мәтінді қайталап оқу, көрсету арқылы сөздерді айта білуге үйрету.

Балаларға ойын әрекеттерін, оқу, айтып беру, көрсету барысында мәтінге сәйкес таныс әуендерді орындай білуге, халық шығармаларының, тақпақтар мен әндердің ырғақтығы мен әуезділігіне эмоциялы қабылдауға баулу.

Екі жасқа толғанда - адамдар мен жануарлардың әрекеттері бейнеленген шағын әңгімелерді, ертегілерді, өлеңдерді тыңдауға және эмоционалды көңіл-күйлерін білдіруге, балалардың түсінуіне жеңіл табиғат құбылыстарын: қар, жаңбыр, жел, шалшық т.б. атауға үйрету.

Оқу, айтып беру және көрсету барысында балаларды шығарма кейіпкерлеріне жанашырлық танытуға, пікірін айтуға баулу.

Балалардың мәнерлеп сөйлеуді түсінуін, мәтіндегі сөздерді айта білу дағдыларын дамыту бойынша жұмыстар жалғастырылады.

Балалар ойын әрекеттерінде халық шығармаларының, тақпақтардың, әндердің музыкасы мен ырғағына көңіл күйін білдіреді, адамдар мен жануарлардың әрекеттерін, табиғат құбылыстарын сипаттауға үйренеді.

Шығарма кейіпкерлеріне жанашырлық сезімдерін білдіру, көмек көрсету сезімдерін қалыптастыру.

Кітаптардағы суреттерді қарастыруды үйрету.

### Күтілетін нәтижелер:

- өзінің, жақын адамдарының есімдерін, киімнің, жиһаздың, ыдыстардың, кейбір қозғалыс құралдарын атай біледі;

- бөлмедегі және одан тыс заттардың(бақшада, аулада, көшеде) атауларын біледі;

- кейбір жануарлар мен олардың қимылдарын біледі;

- заттардың белгілерін, жай-күйлерін, орналасқан орындарын атайды;

- жасы мен жынысына сәйкес айналасындағы адамдарды, уақыттық және сандық қатынастардың атауларын атайды;

- жай сөздерді қолданады және оларды түсіндіреді;

- өзінің (қол, аяқ, бас, ауыз, көз, құлақ) және ойыншық- жануарлардың дене мүшелерін ажыратады және атайды;

- дыбыстық еліктеуіш сөздерді жалпы қолданылатын сөздермен ауыстырады (аб- аб-ит);

- құрылымы мен мазмұны бойынша қарапайым тіркестерді тәрбиешінің ойыншықтарды, өзінің қимылдарын көрсетуін түсінеді;

- жай сөйлеммен айтылған өтініштерді орындайды ;

- 1–3 әрекеттен тұратын, қуыршақ пен ойыншықтармен күрделі емес шағын сахналауды түсінеді;

* + кейбір есімдіктерді (мен, біз, сен, маған), үстеулерді (онда, сонда); сын есімдерді (үлкен, кіші, жақсы, жаман, дәмді) және қосымшаларды (-да, -де,- та, -те) қолданады;

- таныс заттар туралы сұрақтарға сөзбен немесе қысқа сөз тіркесімен жауап береді;

- сөзбен немесе қысқа сөз тіркесімен өз өтінішін білдіреді, тапсырманы мұқият тыңдайды және оны басқа адамға жеткізе алады;

- дауысты дыбыстарды және түсінікті артикуляциялық қатынастағы дауыссыз дыбыстарды анық айтады;

- шағын, қарапайым әңгімелерді, тақпақтарды, өлеңдерді, сәйкес суреттерді қолдана отырып тыңдайды, түсінеді;

- көркем мәтінді тыңдайды және оны эмоциямен қабылдайды;

- шығарма кейіпкерлеріне жанашырлық танытады.

## «ТАНЫМ» білім беру саласы

«Таным» білім беру саласының базалық мазмұны:

- сенсорика;

- жаратылыстану ұйымдастырылған оқу қызметінде іске асырылады.

«Таным» білім беру саласын ұйымдастыруда баланың қоршаған ортаны бағдарлау аясы кеңейтіледі және байытылады, сезімдік тәжірибесі қалыптасады, түйсіктері және қабылдауы жетілдіріледі.

**Мақсаты:** табиғат құбылыстары, адамдардың өмірі туралы түсініктерін,танымдық қабілеттерін қалыптастыруға арналған жағдайлармен қамтамасыз ету.

## Міндеттері:

**-** қоршаған орта туралы білімін кеңейту және байыту;

- сенсорлық қабілеттерін қалыптастыру;

- өлі және тірі табиғат құбылыстары жайлы бастапқы түсініктерін қалыптастыру;

- жануарлар әлеміне қамқор қарым-қатынас жасауға тәрбиелеу;

- бейнелі-қимылдық ойлауды, есті, қиялды, зейінді, қабылдауды дамыту.

## Сенсорика

Бұл жастағы балалардың сенсорлық саласы қалыптасады, зейін, қабылдау, ойлау, затты қолдану әрекеттері, түсті, пішінді және көлемді бағдарлауы дамиды.

### 1 жастан 1 жас 6 айға дейін

Балаларда заттарды сырғымалы лентаның көмегімен, ауа шарын, ойыншық машинаны, арбаны жібінен тарту, жібінен тарта отырып, дыбысын шығара білу қабілеттері қалыптасады.

Орындауға үйрету:

- бір-бірімен байланысты тура және кері әрекеттерді орындау: жаю және жинастыру, алу және салу, шарлардың түрлі түсті тығындарды қорапқа, шелекке ауыстырып салуды, оларды еңіс жазықпен сырғанатуды;

- заттарды өлшемі немесе пішіні бойынша сәйкес ұяларға орналастыра отырып, салыстыруға арналған тапсырмаларды орындауды;

- екі бөліктен тұратын ойыншықтарды, түрлі өлшемдегі 2–3 сақинадан тұратын конустық негіздегі (өзекшесі) пирамидаға, кейіннен тік өзектегі пирамидаға бір өлшемді бірнеше сақинаны, содан кейін түрлі өлшемді екі топтағы сақиналарды белгілі бірізділікпен жинастыруды;

- қызыл, сары, жасыл, көк, ақ және қара түске боялған: біртекті заттарды тану және жұмыс жасауды;

- түрлі материалдардан жасалған заттардың шығаратын дыбыстарын, сонымен бірге музыкалық тембрлердің дыбыстарын ажыратуды үйренеді.

### 1 жас 6 айдан - 2 жасқа дейін

Аталған жастағы балаларда қалыптасатын қабілеттер:

- заттар-құралдарды қолдану, олармен әрекет ету, пішінді, көлемді, түсті, дыбысты ажырата білу;

- неғұрлым күрделі заттармен әрекеттерді орындау – таяқшалары бар сақинамен, аулағышпен, қарпығышпен сәйкес келетін ойыншықтар мен шарларды жылжыту, алу және орындарын ауыстыра білу;

- қазықшаларды ылғал құмға және тесіктері бар арнайы үстелге балғамен қағып кіргізе білу;

- заттарды өлшеміне қарай таңдай білу және оларды ажырата білу;

- конустық және тік негізге түсі және өлшемі бойынша іріктей отырып бірнеше сақиналардан пирамида жинай білу, қарама-қайшы өлшемдегі және көлемі мен саны әртүрлі 2-3 сақинадан тұратын пирамиданы жинастыра білу;

- біртекті заттарды ортақ белгісі: пішіні, түсі бойынша топтастыра білу.

Дамыту үшін:

- ұсақ қол моторикасын дамыту үшін заттармен нәзік қимылдар жасау. Дидактикалық ойындарда және тұрмыста балалардың сенсомоторлық «көз-қол» үйлесімділігін қалыптастыру;

- естуді дамыту үшін түрлі дыбыс шығаратын заттармен (қоңыралару, аспалы металл таяқшалар, шиқылдайтын ойыншықтар, музыкалық ойыншықтар) таныстыру;

- қабылдауды дамыту үшін бір мезгілде екі қасиетті: түс пен өлшемді, пішін мен өлшемді, пішін мен түсті дидактикалық және ұлттық ойыншықтарды,тұрмыстық заттарды қолдана отырып ажырату; негізгі төрт түсті (қызыл, көк, сары, жасыл) ажырату, 4 түрлі реңнің құрамдасуын: қызыл - қызылғылт сары, сары-қызылғылт сары, көк- күлгін, сары - ақ түсті таңдау ;

- логиканы дамыту үшін пішіні, түсі, көлемі бойынша бір-біріне ұқсас заттарды сәйкестендіру және топтастыру.

### Күтілетін нәтижелер:

- ересектердің көмегімен қарапайым құрылыстар құрастыра біледі;

- іс-әрекет орындауға болатын қарапайым заттар - құралдарды қолданады;

- екі орындық, үш орындық дидактикалық ойыншықтарды жинастыра біледі;

- 2–3топтан тұратын қарама-қарсы өлшемдегі cақиналарды пирамидаға жинастырады; ересектердің көмегімен 4–5 және одан да артық түрлі өлшемдегі cақиналарды пирамидаға жинастырады;

- біртекті заттарды ортақ белгісі (өлшемі, пішіні) бойынша топтастыра біледі;

- заттармен іс-әрекеттерді орындайды, 2-ден, кейіннен 3 бөлшектен тұратын заттарды іріктеуде қосымша-бөлшектерге сәйкес таңдайды;

- ұқсас пішінді қақпақтарды қораптарға іріктейді;

- түсі мен өлшеміне қарамастан таныс заттарды таниды және көрсетеді;

- негізгі төрт түсті ажыратады (қызыл, көк, сары, жасыл); тәрбиешінің ұсынысымен бір түсті заттарды іріктейді;

- екіден кем емес түсті атай біледі;

- ересектердің нұсқауларын түсінеді және айналасындағы кеңістіктен заттарды таба алады;

- әртүрлі пішіндегі (тесіктерге) ойықтарға сәйкес заттарды сала білуді меңгерген.

## Жаратылыстану

### 1 жастан 1 жас 6 айға дейін

### Тірі және өлі табиғат құбылыстары туралы бастапқы түсініктерін қалыптастыру.

### Заттарды, олардың белгілерін, қарапайым әрекеттерді тани білуге, табиғат бұрышындағы аквариумдағы балықтарды, жемсауытқа ұшып келетін құстарды, үй құстары мен жануарларды (ит, мысық, қоян, тотықұс) бақылауға, шөпті, гүлдерді, ағаштарды (бұталарды) ажыратуға және оларға қамқорлық жасай білуге үйрету.

Заттарды, еңбек құралдарын, жануарларды, кейбір еңбек әрекеттерін білдіретін сөздермен сөздік қорларын толықтыру.

Өсімдіктер мен жануарларға деген қызығушығы дамыту, оларға қамқорлық жасауға тәрбиелеу.

### 1 жас 6 айдан - 2 жасқа дейін

Аталған жастағы балаларда қоғам өміріндегі кейбір нақты жағдаяттар жайлы қарапайым ұғымдар қалыптасады.

Балалар үйренеді:

- қоршаған ортадағы және суретте берілген заттарды, көлік түрлерін,үй жануарларын танып, олардың дауыстарына еліктеуді;

- жануарлардың ерекшеліктерін, іс-қимылдарын,белгілерін ажыратады және атайды;

- табиғат құбылыстарын бақылап, оларды атайды;

- гүлдеп тұрған бөлме өсімдіктерінің әсемдігіне көңіл бөледі;

- кейбір көкөністер мен жемістер жайлы біліп, оларды суреттерде және шынайы тани біледі;

- су мен құмның қасиеттерін біледі.

Режимдік сәттер барысында танымдық қабілеттерін қалыптастыру үшін қоршаған ортамен таныстыруды қамтамасыз етуде, түрлі заттардың қасиеттерімен, пішіндерімен, түстерімен танысу мақсатындаойындар ұйымдастырылады.

### Күтілетін нәтижелер:

- кейбір жануарларды шынайы тұрғыда, суреттерден, ойыншықтардантаниды және атайды, олардың дауыстарына еліктейді;

- қоршаған ортадағы және суреттегі заттарды таниды;

- шөп, гүлдерді, ағаштарды ажыратады және оларға қамқорлық танытады;

- нақты түстегі гүлді табады,ересектің көмегімен гүлді, ағашты, шөпті көрсетеді;

- кейбір көкөністер мен жемістер жайлы біледі, оларды суреттерде және шынайы таниды;

- табиғат құбылыстарын атайды;

- су мен құмның қасиеттері жайлы ұғымдарға ие.

## «ШЫҒАРМАШЫЛЫҚ» білім беру саласы

«Шығармашылық» білім беру саласының базалық мазмұны:

- сурет салу;

- мүсіндеу;

- музыка ұйымдастырылған оқу қызметінде жүзеге асырылады.

**Мақсаты:** балалардың танымдық, шығармашылық**,** музыкалық қабілеттерін қалыптастыру.

## Міндеттері:

- өнімді әрекеттерге қызығушылықтарын ояту;

- балалардың байқампаздығын дамыту;

- көрнекі-қимылдық ойлауды, есті, қиялды, зейінді, қабылдауды дамыту;

- қоршаған орта туралы түсініктерін және сенсорлық қабілеттерін қалыптастыру.

## Сурет салу

Әртүрлі заттарды құруда аталған жастағы балалар үшін қолжетімді бейнелеу құралдары арқылы балалардың шығармашылық қабілеттерін қалыптастыру. Бейнелеу тәсілдерін үйрету.

Сурет салуда қолданылатын құралдар және материалдар, бейнелеу өнері туралы түсінік қалыптастыру.

### 1 жастан 1 жас 6 айға дейін

Сурет салуға балалардың қызығушылығын тәрбиелеу.

Балаларды үйрету;

- бояулардың ашық түстерін эмоциялы қабылдауларын;

- қарындаштармен, фломастерлермен сурет салуды;

- қағаз бетін ашық түсті дақтармен, жақпалармен толтыруды;

### - бояу жағылған саусақпен қағазға сурет салуды үйрету.

### 1 жас 6 айдан - 2 жасқа дейін

Балаларды үйрету;

- 4 негізгі түстерді (қызыл, көк, сары, жасыл) қолдануға;

- қағаз бетіне бейнелерді дұрыс орналастыру;

- қарындашпен,фломастермен жұмыс жасауға техникасына;

- бояу жағылған саусақпен және алақанмен қағазға сурет салуды үйрету.

### Күтілетін нәтижелер:

- өзінің жеке тәжірибесіне, біліміне, қиялына сүйеніп, тапсырмаларды орындай алады;

- сурет салудың техникасы,сурет салуда қолданылатын материалдар

туралы түсініктерге ие;

- бояулардың ашық түстеріне эмоциалы жауап береді;

- қағаздағы қарындаштар пен фломастерлердің іздерін байқайды;

- қарындашпен, фломастермен сурет салуға ынта білдіреді;

- қағаз парағын ашық түсті дақтармен, жақпалармен ырғақты түрде толтырады;

- қағаз бетіне алақанымен ұқыпты баса біледі.

**Мүсіндеу**

### 1 жастан 1 жас 6 айға дейін

Бұл жастағы балалар сазбалшықпен, оның қасиеттерімен танысады.

Үйренеді:

* ермексаздың, сазбалшықтың кесектерін алақан арасында домалатуды;
* алақан арасында «шарлар» жасауды;

### жалпақ, дөңгелек пішіндерді мүсіндей білуге.

**1 жас 6 айдан - 2 жасқа дейін**

Үйренеді:

- ермексазды, сазбалшықты алақан арасына ала білуді;

- өз тілегі бойынша алынған пішіндерді құрастыруды;

### - жалпақ, дөңгелек пішіндерді мүсіндей білуге;

### - қолданылған материалдарға ұқыпты қарым-қатынас жасай білуге.

### Күтілетін нәтижелер:

- сазбалшықты алақан арасында домалата алады;

- жалпақ дөңгелек пішіндерді мүсіндейді;

- тәрбиешінің көрсетуі бойынша алынған пішіндерді құрастыра біледі.

## Музыка

Музыкаға, ән салуға, музыкалық-ырғақтық қимылдарға қызығушылықтарын қалыптастыру.

### 1 жастан 1 жас 6 айға дейін

Балалар үйренеді:

- мазмұны бойынша жақын әндерді тыңдауды, олардың көңіл- күйіне эмоционалды үн қатуды, оларды сәйкесінше қимылдармен көрсетуді;

- фортепианода 3–4 минуттық үзілістермен, 20–40 секунд үздіксіз орындалатын, сондай-ақ балалар музыкалық аспаптарда орындалатын әуендерді тыңдауды;

- дыбысқа еліктеулерді қайталау, әндегі жекелеген сөздерді айтуды;

- ересектердің созылыңқы айтқан екпіндерге еліктеу, тіркестердің соңын қосылып айтуды;

- әндегі қайталанып айтылатын интонацияларды әндетіп айтуды;

- педагогтың айтқан әнімен жүруді;

- қарапайым бейнелі қимылдарды көрсету, музыкамен сылдырмақты сылдырлатуды, бубенді соғуды;

- сюжетті ойыншықтардың музыкалық-қимылдық көрсетілімдерін көруді;

- ересектердің көрсетуі бойынша қарапайым би қимылдарын орындау, әннің сөзі мен музыка сипаты бойынша, көрсетусіз қимылдарды елестетуді;

- сүйемелдейтін әннің сөздеріне байланысты екі қимылдың ауысуын есте сақтау, осы қимылдарды алдымен ересектің көрсетуімен, кейіннен әннің сөзі бойынша орындауды үйренеді.

### 1 жас 6 айдан 2 жасқа дейін

Балаларға үйрету жалғастырылады:

**-** әннің әуені мен сөздерін тыңдау және оларды тану (әуенді тыңдау ұзақтығы жылдың басында 15–20 сек., ал жылдың соңына 40–45 сек. құрайды);

- музыкалық шығармаға, көңілді және байыпты сипаттағы әндер және пьесаларға эмоционалды үн қату;

- музыканы зейін қойып тыңдау және музыкалық дыбысталуды ажырата білу;

- түрлі музыкалық аспаптарда орындалған халықтық әуендерді тыңдату;

-ересектердің орындауында ән тыңдау және одан соң қайталау, ересектермен қосылып айтуға баулу;

- музыкамен жүру, жүгіру, ересектердің салған әніне жалаушамен жүру,дабыл соғу;

- жоғары және төмен дыбыстарды тыңдап,ойын әрекеттерін орындау;

- ересектің көрсетуімен би қимылдарын орындау;

- музыкалық-қимылдық көрсетілімдердегі жекелеген әрекеттерді дербес ойында қолдану, оларды сөздермен және дыбыстық еліктеулермен сүйемелдеу;

- заттармен қарапайым қимылдарды орындау: жалаушаны жоғары көтеру, бұлғау, сылдырмақты сылдырлату;

- музыка сипатының ауысуын түсіндіру.

### Күтілетін нәтижелер:

- музыкамен жүре біледі;

- ересектердің орындаған әндерін тыңдауды және одан соң қайталауды, ересектермен қосылып айтуды, әнді орындағанда интонацияларын қайталауды біледі;

- ойын әрекеттерін музыкалық сүйемелдеумен орындауды біледі;

- би әуендерінің көңілді сипатын күрделі емес қимылдармен: аяқтан аяққа ауысу, өкшелерін соғу, қолдың буынын айналдыру, орнында айналу, музыкамен сылдырмақты соғу арқылы бере біледі;

- ересектерге еліктеп, музыканың баяу және қатты дыбысталуын шапалақтап белгілеуді біледі;

- қарапайым бейнелі қимылдарды орындайды.

**БІРІНШІ КІШІ ТОП**

## (2 жастан 3 жасқа дейін)

**«ДЕНСАУЛЫҚ» білім беру саласы»**

«Денсаулық» білім беру саласының базалық мазмұны:

- денешынықтыру ұйымдастырылған оқу қызметінде жүзеге асырылады.

**Мақсаты**: денсаулық сақтау технологиясын қолдана отырып, дене дағдылары мен негізгі қимыл түрлерін қалыптастыру.

## Міндеттері:

- жалпы дамытушы жаттығуларды, қимылды ойындарды, шынықтыру шараларын қолдану арқылы балалардың денсаулығын нығайту;

- негізгі қимыл түрлерін дамыту;

- салауатты өмір салты туралы алғашқы түсініктерінқалыптастыру.

## I ЖАРТЫЖЫЛДЫҚ

## Дене шынықтыру

*Жалпы дамытушы жаттығулар:* қол, кеуде, аяққа арналған. Бастыкөтеру және төмен түсіру, бұру (оңға-солға); қолды кеудеде айқастыру және екі жағына жазу; алдына, басынан жоғары шапалақтау; алдына, артына, басынан жоғары сермеу; оларды бүгіп жазу; саусақтарын ашып жұму.

Бір орнында жүру; тізені бүгіп жазу (екіншісіне тұрып); еденде отырған қалпында; таяныштан ұстап отырып аяқтың ұшымен тұру; алға, жанына, артқа қадам жасау; аяқты алға, өкшеге қою; табандарды бүгу (жазу); қатарында тұрған – отырған адамға қолындағы затты бере отырып, тұлғасын оңға-солға бұру; шалқасынан жатқан қалыпта қолдары мен аяқтарын бірдей қимылдатып, аяқтарын көтеру және түсіру; арқасынан бүйіріне, ішіне және кері қарай аударылу; алға, жан-жағына қарай еңкею.

*Негізгі қимылдар*:

*Жүру:* жан-жаққа және берілген бағытқа қолдарының әртүрлі қалыптарымен, аяқтың ұшымен, шағын топқа бөлініп және бүкіл топпен, жұптасып, шеңбер бойымен, қол ұстасып, қарқынды өзгерте отырып, белгі бойынша тоқтап, ирелеңдеген баудың бойымен еркін жүру. Арқаннан, гимнастикалық таяқшадан аттап жүру.

*Жүгіру* берілген бағытта, әртүрлі қарқынмен, заттардың арасымен шеңбер бойынша, аяқтың ұшымен, белгі бойынша тоқтап, бірінің соңынан бірі (20м дейін)*,* шағын топқа бөлініп және бүкіл топпен, бағытты өзгертіп, шашырап, 30-40 сек бойына үзіліссіз жүгіру; жүруден жүгіруге және керісінше ауысу.

*Секіру:*

Бір орында тұрып екі аяқтап секіру, алға қарай ұмтыла екі аяқтап секіру (10-15 см); 10-15 см биіктен секіру; еденде 10-20 см қашықта (2 арқаннан тұратын жолақ арқылы) жатқан арқаннан, таспадан, секіртпен секіру.

*Еңбектеу,* *өрмелеу*. Кедергілі жазықтың бетімен, еңіс тақтайдың үстімен, жол бойымен, әртүрлі заттардың: доғаның, орындық, үстел, арқанның астымен нысанаға дейін төрттағандап (алақанымен, тіземен тіреп) еңбектеу. Ауданы 50 х 50 см, биіктігі 10 см мінбеге өрмелеу.

*Лақтыру, қағып алу, дәлдеп лақтыру.* екі қолмен 1-1,25 м арақашықтықтағы (көлденең) нысанаға (кеуде тұсынан, төменнен, жоғарыдан (қағып алмай); баланың көзінің және кеудесінің тұсынан әртүрлі заттардың астымен 0,5-1,5 м арақашықтыққа доптарды домалату; доптарды бір-біріне домалату;

*Тепе- теңдік сақтауға жаттығулар:* иектері шектелген тура жолақпен (ені 20-25 см, ұзындығы 2-2,5 м) гимнастикалық орындықтың үстімен жүру; заттарға шығу (гимнастикалық орындыққа, жұмсақ модулге және т.б.) тұру, қолын жоғары көтеру, түсу; заттардан ( биіктігі 10-15см), шеңберден шеңберге аттау; төрттағандап тақтаның үстімен 20 см арақашықтықта орналасқан бірнеше кедергіден (таспалардан, текшелерден және т.б.) аттау; орнында баяу айналу.

*Мәдени-гигиеналық дағдыларды қалыптастыру*.

Мәдени-гигиеналық ережелерді қолдану білімін бекіту. Дербес қимыл әрекетін қамтамасыз ету.

Дербес ойындарында қозғалыс белсенділігін реттеуге мүмкіндік беретін жағдайларды жасау.

*Салауатты өмір салты және сауықтыру-шынықтыру шаралары дағдыларына баулу.*

Балаларды шынықтыру серуен кезінде ультракүлгін сәуленің әсерінен ауа, су шараларынаң үйлесімділігімен қамтамасыз етіледі. Жергілікті және жалпы шаралар қолданылады.

Балалар жылдың салқын мезгілінде, ауа температурасы 15°С төмен емес болғанда, 4–5 қабат киіммен далаға шығып, серуендей алады.

Ауа ваннасы бала күніне бірнеше рет киінгенде жүргізіледі, ұзақтығы 2–3 минуттан 6–10 минутқа дейін артады.

Сумен шынықтыруда бала ұсақ тастары бар ваннада жүреді.

Су температурасы +35°С ден +34°С-ге дейін +23°С ден +22°С-ге дейін әр үш күн сайын 2 градусқа төмендетіліп отырады. Басқа күнделікті шараларда су температурасы +30°С градустан +18°С, +16°С-қа дейін біртіндеп төмендетіледі.

*Дербес қимыл белсенділігі*

Ересектердің көрсетуі бойынша кейбір қимылдарды орындайды, қимыл белсенділігіне жағымды эмоциялық қарым-қатынас білдіреді, бұрын игерген қимылдарды өздігінен орындай алады.

### Спорттық жаттығулар

*Шанамен сырғанау.* Ересектердің баланы сырғататуы; шанаға отырғызып, төбешіктен сырғанату; шананың жіппен сүйрету; баланы ойыншығымен шанада сырғанату.

*Велосипед тебу*. Үш дөңгелекті велосипедке отырғызу, ересектердің көмегімен және көмегінсіз түсіру; ересектердің көмегімен және өзбетімен рөлді басқару.

Мұз жолдармен сырғанау: ересектер балалардың қолынан жетелеп сырғатуы.

### Күтілетін нәтижелер:

- ересектермен бірге дене жаттығуларын орындайды;

- жүгіру, өрмелеу және секірудің, тепе- теңдік сақтаудың бастапқы дағдыларына ие;

- спорттық жаттығуларды орындаудың бастапқы техникасын біледі;

- жеке бас гигиенасының бастапқы дағдыларын біледі;

- өздігінен ұқыпты тамақтанады, қасық, кесе, майлықты дұрыс және орынды қолданады;

- ересектердің көмегімен киімінің сыдырма ілгегін салады, киіну және шешіну, түймесін ағыту, түймелеу дағдыларын игерген;

- шынықтыру шараларын өткізу кезінде жағымды көңіл-күй танытады және қауіпті жағдайда сақтық танытады.

## II ЖАРТЫЖЫЛДЫҚ

## Дене шынықтыру

*Жалпы дамытушы жаттығулар:* Басты көтеру және төмен түсіру, бұру (оңға-солға); қолды кеудеде айқастыру және екі жағына жазу; артына жіберу; алдына, басынан жоғары шапалақтау; алдына, артына, басынан жоғары сермеу; оларды бүгіп жазу; саусақтарын ашып жұму.

Бір орнында жүру; тізені бүгіп жазу (екіншісіне тұрып); еденде отырған қалпында; таяныштан ұстап отырып аяқтың ұшымен тұру; алға, жанына, артқа қадам жасау; аяқты алға, өкшеге қою; табандарды бүгу (жазу); қатарында тұрған – отырған адамға қолындағы затты бере отырып, тұлғасын оңға-солға бұру; шалқасынан жатқан қалыпта қолдары мен аяқтарын бірдей қимылдатып, аяқтарын көтеру және түсіру; арқасынан бүйіріне, ішіне және кері қарай аударылу; алға, жан-жағына қарай еңкею.

*Негізгі қимыл түрлері:*

*Жүру:* жан-жаққа және берілген бағытқа қолдарының әртүрлі қалыптарымен, аяқтың ұшымен, шағын топқа бөлініп және бүкіл топпен, жұптасып, қарқынды өзгерте отырып, белгі бойынша тоқтап, ирелеңдеген баудың бойымен еркін жүру; едендегі немесе еденнен 15-30 см көтерілген арқаннан, бөренеден, текшеден, гимнастикалық таяқшадан аттап жүру.

*Жүгіру* берілген бағытта, әртүрлі қарқынмен, заттардың арасымен шеңбер бойынша, аяқтың ұшымен, белгі бойынша тоқтап, бірінің соңынан бірі (20м дейін)*,* шағын топқа бөлініп және бүкіл топпен, бағытты өзгертіп, шашырап, 30-40 сек бойына үзіліссіз жүгіру; жүруден жүгіруге және керісінше ауысу.

*Секіру:*

Бір орында тұрып екі аяқтап секіру, алға қарай ұмтыла екі аяқтап секіру (10-15); орнынан ұзындыққа (20-50) секіру; 10-15 см биіктен секіру; еденде 10-20 см қашықтықта (2 арқаннан тұратын жолақ арқылы) жатқан арқаннан, таспадан секіру; секірпемен секіру.

*Еңбектеу,* *өрмелеу*. Кедергілі жазықтың бетімен, еңіс тақтайдың үстімен, жол бойымен, әртүрлі заттардың: доғаның, орындық, үстел, арқанның астымен нысанаға дейін төрттағандап (алақанымен, тізесімен тіреп) еңбектеу. Ауданы 50 х 50 см, биіктігі 10 см мінбеге өрмелеу.

*Лақтыру, қағып алу, дәлдеп лақтыру.* екі қолмен 1-1,25 м арақашықтықтағы (көлденең) нысанаға (кеуде тұсынан, төменнен, жоғарыдан (қағып алмай); баланың көзінің және кеудесінің тұсынан әртүрлі заттардың астымен 0,5-1,5 м арақашықтыққа отырған және тұрған қалыптан доптарды домалату; доптарды бір-біріне домалату; бір және екі қолымен допты еденге соғу.

*Тепе-теңдік сақтауға жаттығулар:* жиектері шектелген тура жолақпен (ені 20-25 см, ұзындығы 2-2,5 м), гимнастикалық орындықтың үстімен, еңіс тақтайдың үстімен (ені 25 см, бір басы 15-20 см көтерілген) жүру; заттарға шығу гимнастикалық орындыққа, жұмсақ модулге және т.б.) тұру, қолын жоғары көтеру, түсу; заттардан ( биіктігі 10-15см), шеңберден шеңберге аттау; төрттағандап тақтаның үстімен 20 см арақашықтықта орналасқан бірнеше кедергіден (таспалардан, текшелерден және т.б.) аттау; орнында баяу айналу.

*Мәдени-гигиеналық дағдыларды қалыптастыру*.

Мәдени-гигиеналық ережелерді қолдану білімін бекіту. Дербес қимыл әрекетін қамтамасыз ету.

Дербес ойындарында қозғалыс белсенділігін реттеуге мүмкіндік беретін жағдайларды жасау.

*Салауатты өмір салты және сауықтыру-шынықтыру шаралары дағдыларына баулу.*

Балаларды шынықтыру серуен кезінде ультракүлгін сәуленің әсерінен ауа, су шараларынаң үйлесімділігімен қамтамасыз етіледі. Жергілікті және жалпы шаралар қолданылады.

Балалар жылдың салқын мезгілінде, ауа температурасы 15°С төмен емес болғанда, 4–5 қабат киіммен далаға шығып, серуендей алады.

Ауа ваннасы бала күніне бірнеше рет киінгенде жүргізіледі, ұзақтығы 2–3 минуттан 6–10 минутқа дейін артады.

Сумен шынықтыруда бала ұсақ тастары бар ваннада жүреді.

Су температурасы +35°С ден +34°С-ге дейін +23°С ден +22°С-ге дейін әр үш күн сайын 2 градусқа төмендетіліп отырады. Басқа күнделікті шараларда су температурасы +30°С градустан +18°С, +16°С-қа дейін біртіндеп төмендетіледі.

*Дербес қимыл белсенділігі*

Ересектердің көрсетуі бойынша кейбір қимылдарды орындайды, қимыл белсенділігіне жағымды эмоциялық қарым-қатынас білдіреді, бұрын игерген қимылдарды өздігінен орындай алады.

### Спорттық жаттығулар

*Шанамен сырғанау*. Ересектердің баланы сырғататуы; шанаға отырғызып, төбешіктен сырғанату; шананың жіппен сүйрету; баланы ойыншығымен шанада сырғанату.

*Велосипед тебу*. Үш дөңгелекті велосипедке отырғызу, ересектердің көмегімен және көмегінсіз түсіру; ересектердің көмегімен және өзбетімен рөлді басқару.

*Мұз жолдармен сырғанау:* ересектер балалардың қолынан жетелеп сырғатуы.

### Күтілетін нәтижелер:

- ересектермен бірге заттарды қолдана отырып дене жаттығуларын орындайды;

- жүгіру, өрмелеу және секірудің, тепе- теңдік сақтаудың, дәлдеп лақтырудың, қағып алудың бастапқы дағдыларына ие;

- спорттық жаттығуларды орындаудың бастапқы техникасына ие;

- жеке бас гигиенасының бастапқы дағдыларын меңгерген;

- өздігінен ұқыпты тамақтанады, қасық, кесе, майлықты дұрыс және орынды қолданады;

- ересектердің көмегімен киімінің сыдырма ілгегін салады, киіну және шешіну, түймесін ағыту, түймелеу дағдыларын игерген;

- шынықтыру шараларын өткізу кезінде жағымды көңіл-күй танытады және қауіпті жағдайда сақтық танытады.

## «КОММУНИКАЦИЯ» білім беру саласы

«Коммуникация» білім беру саласының базалық мазмұны:

-сөйлеуді дамыту;

- көркем әдебиет ұйымдастырылған оқу қызметінде жүзеге асырылады.

**Мақсаты:** тілдік қарым-қатынас дағдыларын,сөздік қорын, әдеби шығармалар мен халық ауыз әдебиеті шығармаларына қызығушылығын қалыптастыру.

## Міндеттері:

- дыбыстардың дұрыс айтылуын, байланыстырып сөйлеуін қалыптастыру;

- халық ауыз шығармашылығына баулу;

- пассивті және белсенді сөздік қорын кеңейту;

- балалардың түрлі әрекеттердегі және алуан түрдегі ауызша және байланыстыра сөйлеуін дамыту.

І ЖАРТЫЖЫЛДЫҚ

**Сөйлеуді дамыту**

*Сөйлеудің дыбыстық мәдениеті*

Қалыптастыру:

- айналасындағы адамдардың сөзін есту және тыңдау, түрлі дыбыстарды саралау, дауыстың қаттылығы мен айтылу жылдамдығын ажырата білуді;

-дыбысқа еліктеу сөздерін қолданып, дауысты дыбыстарды дұрыс айтуды;

-дыбыс аппаратын дамыту, дыбыстарды, сөздерді және сөз тіркестерін дауыстың биіктігін, екпінін, күшін есепке алып, дыбыстарды дәл айтуға.

*Сөздік қор*

Балаларды үйрету:

- заттардың қасиеттерінің және олармен әрекеттердің атауын айтуды;

- тілдік қарым-қатынасқа, сөйлеу тіліне;

- зат есімдерді, сын есімдерді қолданып, заттарды (киімдер, ыдыстар) сипаттауға.

*Тілдің грамматикалық құрылымы*

Балаларды үйрету:

- тәрбиешінің сөзін түсінуге;

- сөйлегенде заттарды сипаттау үшін зат есімдерді етістіктермен, сын есімдермен бірге қолдануға;

- зат есімнің көпше түрін пайдалануға, сөздерді дұрыс айтуды ескере отырып, сөз тіркестерін (сын есім + зат есім, зат есім + етістік) жасай білуге.

*Байланыстырып сөйлеу*

Балаларды үйрету:

* ересектердің сөзін тыңдай білуге;
* ересектермен және құрдастарымен тілдік қарым-қатынас жасауды дамыту;

- қарапайым (Кім? Не? Не істейді? және т.б.) және бірте-бірте күрделі (Нені ұстады? Нені әкеледі?) сұрақтарға жауап беруге;

- ертегі, әңгіме, тақпақтарды мұқият тыңдау, олардың мазмұнын түсінуге;

- көркем сөзді эмоциалы қабылдауды;

- балалар әдебиеті шығармаларының бейнесін және мазмұнын түсінуге;

- қысқа тақпақтар мен санамақтарды жатқа айта білуге үйрету.

### Күтілетін нәтижелер:

- тілдегі дыбыстар мен сөздерді айта алады;

- дауысты және дауыссыз дыбыстарды дұрыс дыбыстай алады;

- адамның дене мүшелерін (қол, аяқ, бас), тұрмыстық және ойын әрекетін (қыдыру, тамақтану), әртүрлі өлшемді (үлкен, кіші) білдіретін сөздерді түсінеді;

- сөйлеуде ыдыстардың, киімдердің, жиһаздардың, көлік құралдарының, үй жануарлары мен олардың төлдерінің атауларын қолданады;

- зат есімдерді, есімдіктерді етістікпен байланыстыра алады;

- берілген сұрақтарды түсінеді және тыңдайды, оларға жауап береді;

- сұраулы, лепті сөйлемдерді айта алады;

- жақсы таныс ертегілердің үзінділерін есте сақтайды.

## Көркем әдебиет

Балаларды үйрету:

- ертегілердің, әңгімелердің, тақпақтардың мазмұнын түсінуге және олардағы әрекеттердің дамуын қадағалауға;

- тақпақтардың интонациясын қабылдауды;

- кейіпкерлердің пайда болуын, олардың өзара әрекеттерін қадағалауға;

- ертегілердегі, әңгімелердегі, өлеңдердегі қарама-қарсы бейнелерді түсінуді;

- таныс тақпақтарды қайталауды;

- мазмұны күрделі емес ойындарға ойыншықтарды қолданып, қатысуды үйрету.

### Күтілетін нәтижелер:

- тыңдалым және айтылым дағдыларын игерген;

- қысқа тақпақтарды, өлеңдерді жатқа біледі;

- шығармалардың мазмұнына эмоциалы көңіл-күй таныта біледі;

- жақсы таныс шығармаларды көрнекі құралдарсыз тыңдай біледі;

- шығарманың мазмұнын түсініп және эмоциалы қабылдап, кейіпкерлердің бейнелерін ойындарда қарапайым түрде бейнелей алады.

ІІ ЖАРТЫ ЖЫЛДЫҚ

**Сөйлеуді дамыту**

*Сөйлеудің дыбыстық мәдениеті.*

Дағдыларды қалыптастыру:

-сөйлеудің дыбыстық мәдениетін;

- ана тіліндегі дыбыстар мен сөздерді анық айту, дыбыс аппаратын дамыту.

Дағдыларын бекіту:

- түрлі дауыс жоғарылығымен, қарқынымен, биіктігімен дыбыстарға еліктеуші сөздерді айту;

- сөйлеу тілінің екпіні мен ырғағына сәйкес жаңғырту;

- сөз тіркесінде, сөйлемде сөздер мен дыбыстарды айту.

*Сөздік қор*

- Балалардың белсенді сөздік қорын байытуды жалғастыру: заттардың қасиеттерін және олармен әрекеттерді атау.

- Дағдыларды қалыптастыру:

- тілдік қатынасты, сөйлеу тілін;

- ыдыс-аяқ, киім, жиһаздарды және күнделікті өмірде олармен әрекет жасауды білдіретін сөздерді, сөз таптарын қолдану;

- заттардың белгілерін білу, жануарлар мен олардың төлдері, көкөністер, жемістер, өсімдіктер, еңбек әрекеттерін білдіретін сөздерді қолдану.

*Тілдің грамматикалық құрылымы*

Дағдыларды қалыптастыру:

- қарапайым сұрақтарға жауап беру;

- сөздің интонациямен: сұраулы және лепті дауыс екпінімен аяқталуын меңгеру.

*Байланыстырып сөйлеу*

Дағдыларды бекіту:

- сөйлеудің диалогтық түрлерін дамыту;

- оқығандары және көргендері туралы сұрақтар қоя білу, ойыншықтар, суретте бейнеленгендер туралы айтып беру;

- айналасындағылардың сөздерін, тұрмыстық немесе ертегілер тақырыптарындағы әңгімелерді көрнекіліксіз тыңдау;

- сөз тіркестерін айту (3–5 сөзбен), таныс шығармалардан үзінді ойнай білу;

- кітаптағы суреттерді қарау, олардың мазмұны бойынша сұрақ- жауаптар құрастыру, көлемі бойынша шағын өлеңдер мен тақпақтар жаттау.

### Күтілетін нәтижелер:

- тілдегі дыбыстар мен сөздерді айтады;

- қысқа сөйлемдерден неғұрлым күрделі сөйлемдерге ауыса біледі;

- өзі, отбасы мүшелері, сүйікті ойыншықтары жайлы сұрақтарға жауап береді;

- тілектерін, сезімдерін, ойларын білдіретін сөздерді қолдана алады;

- дауысты және дауыссыз дыбыстарды дұрыс дыбыстай алады;

- ыдыстардың, киімдердің, жиһаздардың атауларын қолданады;

- ақпаратпен бөліседі, ыңғайсыздыққа (*шаршадым, ыстықтадым*) және құрдастарының әрекетіне (*ойыншығын бермейді*) шағымданады;

- тілді құрдастарымен қарым-қатынас құралы ретінде қолданады.

ІІ ЖАРТЫ ЖЫЛДЫҚ

## Көркем әдебиет

Дағдыларды қалыптастыру:

- ертегі, әңгіме кейіпкерлеріне, оқиғаларға жанашырлық білдіру;

- кейіпкерлермен тақпақтардың мазмұнын, ырғақты ойындарды қайталауды эмоциалы қабылдау;

- ересектердің тақпақтарды, өлеңдерді, әңгімелерді оқуына, кітаптарды көрсету, ертегілерді әңгімелеуіне тұрақты қызығушылық таныту;

- шығарманың мазмұнын түсіну және эмоциалы қабылдау, ойында кейіпкерлер бейнесін қарапайым түрде бейнелеу;

- мереке туралы қуаныш, мақтаныш сезімдері берілген қысқа тақпақтарды жаттау;

- таныс шығармалардың қарапайым мазмұндарын ойнау;

- таныс өлеңдерді асықпай, анық айтуға баулу.

### Күтілетін нәтижелер:

- белсенді сөздікте барлық сөз таптарын қолданады;

- шағын әңгімелерді көрнекіліксіз тыңдайды;

- 3–5 сөзден тұратын тіркестермен, сөйлемдермен сөйлейді, ақпараттармен бөліседі;

- ертегіні, әңгімені, өлеңдерді құрбыларының шағын тобымен алаңдамай бірге тыңдайды;

- тақпақтарды жатқа айтады, олардың мазмұны бойынша сұрақтарға жауап береді;

- қысқа өлеңдерді анық, асықпай айтады;

- ертегінің мазмұнын түсінеді және эмоциалы қабылдайды;

- таныс шығармалардың қарапайым сюжетін ойнайды;

- құрдастарымен қарым-қатынасқа түсе алады;

- өзі, отбасы мүшелері, сүйікті ойыншықтары туралы сұрақтарға жауап бере алады;

- тілектерін, ойларын, сезімдерін айту үшін сөздерді қолдана алады.

## «ТАНЫМ» білім беру саласы

«Таным» білім беру саласының базалық мазмұны:

- сенсорика;

- құрастыру;

- жаратылыстану ұйымдастырылған оқу қызметінде жүзеге асырылады.

**Мақсаты:** балалардың танымдық қабілеттерін дамыту, ой-өрісін кеңейту.

**Міндеттері:**

- қарапайым математикалық түсініктерді қалыптастыру;

- түрлі сенсорлық әсерлермен байыту;

- қарапайым құрылыстарды құрастыра білуге үйрету;

- табиғат құбылыстарына қызығушылықтарын тәрбиелеу;

- өсімдіктер мен жануарларға қамқорлық жасауға, олардың сұлулығын байқауға үйрету.

I ЖАРТЫ ЖЫЛДЫҚ

## Сенсорика

Заттар мен құралдарды қолдану дағдыларын жетілдіру, біркелкі заттарды сенсорлық белгілері бойынша топтастыруға, ауызша нұсқау мен үлгіге сүйене отырып, тапсырмаларды орындауға үйрету.

Қимылдардың үйлесімділігін, қолдың ұсақ бұлшық еттерін, «көз

- қол» сенсомоторлық кеңістіктік үйлесімділігін дамыту.

Біліктерді жетілдіру:

- көлемі, пішіні, түсі бойынша ерекшеленетін біркелкі заттарды топтастыруды;

- түрлі көлемдегі геометриялық пішіндерді негізгі түсі, әртүрлі көлемі, неғұрлым ұқсас қасиеттері бойынша салыстырады және іріктейді.

### 

### Күтілетін нәтижелер:

### - үлгі мен сөздік нұсқауға сүйеніп, тапсырмаларды орындай алады;

- қимылдардың үйлесімділік дағдыларын игерген;

- ересектердің нұсқауымен түсі, өлшемі бойынша заттарды таба алады;

- түрлі көлемдегі геометриялық пішіндерді негізгі қасиеттері бойынша топтастырады.

## Құрастыру

Балаларды үйрету:

- құрылыс материалдарынан және ірі конструктор бөлшектерінен құрастыруды;

- құрылыс үлгілерін қарап, оның бөліктерін атап көрсетуге, қандай бөлшектерден құралғанын анықтауға, үй, машина, жиһаздар құрылысының жетіспейтін бөліктерін таба білу біліктерін қалыптастыру.

Білімдерін қалыптастыру:

- әртүрлі түстегі және пішіндегі геометриялық пішіндерден тұратын ағаш, пластмасса құрылыс материалдары туралы;

- материалдар (текшелер, кірпіштер), олардың әртүрлі пішіндері, көлемі, үстел үстіндегі жазықтықта әртүрлі жағдайда орналасуы (кірпіш жатыр, тұр) туралы;

- кірпіштерді көлденеңінен орналастыру, кірпіштерді бірінің үстіне бірін қою, текшелерді кірпіштермен үйлестіру – үстел, орындық, диван, үйшік, трамвай, көпір, төбешік туралы;

- қарапайым бөгет жасай отырып, кірпіштерді түрліше үйлестіріп орналастыру туралы.

Балаларға кеңістіктік белгілерді ескере отырып, бөлшектерді түзу сызық бойына орналастырып, ұқыпты біріктіру туралы дағдыларын қалыптастыру.

### Күтілетін нәтижелер:

- құрылыс материалдарынан және ірі конструктор бөлшектерінен (үстел, орындық, диван, үйшік, трамвай, көпір,төбешік) құрастыра алады;

- заттың қандай бөліктерден орындалғанын анықтай алады, үйшіктің, машинаның, жиһаздың құрылысындағы жетіспейтін бөлшектерін таба алады;

- құрылыс материалдарының қасиеттері туралы түсініктерді игерген;

- құрылыс материалдарын пішіні, көлемі бойынша топтастырады.

## Жаратылыстану

Өлі және тірі табиғат туралы білімдерін кеңейту. Жануарлар әлемі туралы бастапқы түсініктерін қалыптастыру. Өсімдіктер мен жануарларға қамқорлық жасауға тәрбиелеу. Жануарларға тән ерекшеліктермен таныстыру, дене бөліктерін (танау,құйрығы,аяқтары) ажыратып және атай білуге үйрету. Көкөністер мен жемістер туралы (қызанақ, қияр, алма) қарапайым түсініктерін қалыптастыру.

Ауладағы ересектердің еңбегін, аулаға ұшып келетін құстарды, маусымға тән табиғат құбылыстарын бақылау. Қоршаған табиғаттың сұлулығын қабылдауға үйрету.

### Күтілетін нәтижелер:

- табиғат құбылыстарына қызығушылық танытады;

- өсімдіктер мен жануарларға қамқорлық жасайды;

- көкөністер мен жемістердің бірнеше түрлерін сыртқы түрі және дәмі бойынша дұрыс атайды және ажыратады;

- қоршаған табиғаттың сұлулығын байқайды;

- жануарлардың дене бөліктерін ажыратады және атайды, олардың мінез-құлқына, сыртқы түріне назар аударады;

- аулаға ұшып келетін құстарды атайды және ажыратады;

- табиғаттың маусымдық өзгерістерін атайды.

ІІ ЖАРТЫ ЖЫЛДЫҚ

## Сенсорика

Біліктерін қалыптастыру:

- көлемі, пішіні, бойынша ұқсас біртекті заттарды топтастыруды;

- бірізділікпен азаятын 3 немесе одан да көп бөліктерден қарапайым 2 қасиетін (түсі мен пішіні, өлшемі мен пішіні, өлшемі мен түсі) кезектестіру принципі бойынша түрлі түсті пирамидалар құрастыруды;

- түрлі әрекеттерде заттардың сенсорлық қасиеттерін ескеру: бейнелеуде, құрастыруда;

- берілген 3-4 сенсорлық қасиеттеріне байланысты таңдауды жүзеге асыра отырып, түсі, көлемі, өлшемі бойынша әр текті байланыс орната білу іскерлігін бекіту.

### Күтілетін нәтижелер:

- көлемі, пішіні, түсі бойынша ұқсас біртекті заттарды топтастыра алады;

- заттардың көлемін, түсін және пішінін білдіретін сөздерді түсінеді;

- бірізділікпен азаятын 3 немесе одан да көп бөліктерден түрлі түсті пирамидалар құрастырады;

- кеңістікте бағдарлаудың бастапқы дағдыларын игерген.

## Құрастыру

*Құрылыс материалдарынан және ірі конструктор бөлшектерінен құрастыру*

Біліктерді қалыптастыру:

- жеке жиһаз заттарын түрлі нұсқада құрастыру, бірден екі-үш құрылысты тұрғызу (үстел және орындық, үстел және диван), құрылыстық қасиетін ескере отырып материалды таңдау;

- құрылыс масштабына сәйкес сюжеттік ойыншықтарды қолдана отырып оларды ойнату және тұрғызылған қарапайым құрылыстарды атау, қорапқа құрылыс бөлшектерін ұқыптылықпен жинастыру;

* балалармен бірге қарапайым құрылысты құрастырады. Қарапайым құрастыру дағдыларын бекітеді: қою, тіреу, басу.

### Күтілетін нәтижелер:

- пішіні, түсі, көлемі, қолданысы бойынша заттарды топтастырады және таңдайды;

- құрылыс материалдарының (текшелер, кірпіштер) негізгі пішінін ажырата алады;

- ересектердің көрсетуі бойынша қарапайым құрылыстар тұрғызады (қояды, тірейді, басады);

- тұрғызылған қарапайым құрылыстарды атайды және ойыншықтарды қолдана отырып ойнатады.

# Жаратылыстану

Балаларды үйрету:

- табиғат құбылыстарына қызығушылық танытуға;

- жануарлар әлемі туралы алғашқы түсініктерін қалыптастыру;

- өсімдіктер мен жануарларға қамқорлық жасауға;

- табиғи материалдардың қасиеттерімен (құм шашылады,құмнан қуыршақтарға ыдыс мүсіндеуге болады) таныстыру;

- суреттен жануарларды тауып, атауға;

- жануарлардың сипаттық ерекшеліктерімен таныстыру, дене бөліктерін (танау,құйрығы,аяқтары) ажыратып және атай білуге;

- көкөністер мен жемістер туралы (қызанақ, қияр, сәбіз,алма) қарапайым түсініктерін қалыптастыру;

- қоршаған табиғаттың сұлулығын байқауға үйрету.

Бақылау:

- ауладағы ересектердің еңбегін (аула сыпырушының еңбегін);

- аулаға ұшып келетін құстарды (торғайлар, көгершіндер,қарғалар);

- үй құстарын (тауық, қораз,үйрек);

- маусымға тән табиғат құбылыстарын бақылауға машықтандыру.

### Күтілетін нәтижелер:

- жануарлар әлемі туралы бастапқы түсініктерге ие;

- өсімдіктер мен жануарларға қамқорлық жасайды;

- табиғи материалдардың қасиеттері туралы түсініктерге ие;

- суреттен жануарларды тауып, атайды, олардың сипаттық ерекшеліктерін атайды;

- көкөністер мен жемістердің бірнеше түрлерін сыртқы түрі және дәмі бойынша дұрыс атайды және ажыратады;

- қоршаған табиғаттың сұлулығын байқайды;

- үй құстарының, аулаға ұшып келетін құстардың сипаттық ерекшеліктерін атайды,табиғаттағы маусымдық өзгерістерді атайды;

- ағаш, шөп, гүл сөздерін дұрыс қолданады;

- ересектердің еңбегіне құрмет танытады.

**«ШЫҒАРМАШЫЛЫҚ» білім беру саласы**

«Шығармашылық» білім беру саласының базалық мазмұны:

- сурет салу;

- мүсіндеу;

- жапсыру;

- музыка ұйымдастырылған оқу қызметінде жүзеге асырылады.

**Мақсаты:** балалардың эстетикалық қабылдауын қалыптастыру, дербес тәжірибелік және шығармашылық әрекетті дамыту.

## Міндеттері:

**-** бейнелеу өнеріне, музыкаға, ән айтуға, қарапайым аспаптарда ойнауға шығармашылық қызығушылықты қалыптастыру;

**-** қағазбен, қарындашпен, қылқаламмен, бояулармен, сазбалшықпен таныстыру;

- желімсіз жапсыру техникасын жетілдіру;

**-** бейнелерді қағаз парағына толық орналастыруды, дөңгелек, ұзын пішіндерге ұқсас заттарды бейнелеуге үйрету**;**

**-** балаларды суретшілердің суреттерімен таныстыру;

**-** материалға ұқыпты қарап, дұрыс қолдана білуге үйрету;

**-** балалардың ән айту қабілеттерін, музыкамен қимылдар жасауға қызығушылықтарын қалыптастыру;

**-** балаларды шығармашылыққа деген қызығушылыққа,сұлулықты сезіне білуге тәрбиелеу.

І ЖАРТЫЖЫЛДЫҚ

## Сурет салу

Балалардың бейнелеу әрекетіне деген қызығушылығын ояту.

Балалардың көркемдік қабылдауларын дамыту.

Сурет салу техникасын жетілдіру.

Түзу, көлденең, тік, толқын тәрізді және тұйықталған дөңгелек сызықтарды жүргізуді, осы әрекеттерді ырғақты қайталауды үйрету(жаңбыр, қар, жол, түтін),парақ бетінде бейнені орналастыру.

Балалардың ашық түсті бояуларға деген эмоциалы- эстетикалық қатынасын тәрбиелеу.

### Күтілетін нәтижелер:

- дөңгелек, ұзын пішіндерге ұқсас заттарды бейнелей алады;

- қағаздың қасиеттерін біледі;

- қарындашты дұрыс ұстай алады (үш саусақпен);

- түрлі-түсті қарындаштардың, фломастерлердің түстерін ажыратады және дұрыс атайды;

- қарындаштармен, фломастерлермен айналмалы қозғалыстар орындайды;

- өзінің салған суретіне қуанады, онда не бейнеленгенін айтады.

**Мүсіндеу**

Балаларда сазбалшық және оның қасиеттері туралы білімдерін қалыптастыру. Сазбалшықты дұрыс қолдану біліктерін жетілдіру.

Техникалық дағдыларды қалыптастыру: заттардың қарапайым және одан да күрделі пішіндерін мүсіндеу.

### Күтілетін нәтижелер:

- сазбалшықтың, ермексаздың қасиеттерін біледі;

- сазбалшықпен, ермексазбен жұмыстың бастапқы дағдыларына ие;

- мүсіндеудің тәсілдерін меңгерген (үлкен кесектен кішкентай бөліктерді бөліп алады, оларды біртұтас етіп біріктіреді, сазбалшықты өздігінен илей алады);

- бірдей және түрлі көлемді шарларды біріктіру жолдарымен заттарды мүсіндейді;

## Жапсыру

Фланелеграфтағы бейнелерді (сызықтарда, шаршыда) қағаз бетіне қоюды және құрастыруға үйрету.

Дағдыларды қалыптастыру:

- фланелеграфпен жұмыс: қарапайым композиция құру және орналастыру;

- фланелеграфтің кенебін қолдану арқылы геометриялық пішіндерді, машиналарды, үйлерді, доптарды, шарларды, гүлдерді, қазақтың ұлттық бас киімдерін, т.б. орналастыру.

### Күтілетін нәтижелер:

- қағаз бетіне геометриялық пішіндерден қарапайым пішіндер (машина, үй, қар адамы) құрастырады және орналастырады;

- фланелеграфта қарапайым композицияларды орналастырады және құрастырады;

- орындалған жұмысқа қуана біледі.

## Музыка

*Музыка тыңдау*

Музыка тыңдауға қызығушылықты және түрлі жанрлы музыкалық шығармаларды: ән, полька, марш, вальс, баяу және көңілді әндер тыңдау ережесін сақтауды қалыптастыру.

Әннің мағынасын түсіну, қоңыраулардың жоғары және төмен дыбысталуын, фортепианоның дыбысталуын, түрлі ырғақты, түрлі музыкалық аспаптарда орындалған таныс әуендерді тыңдау, бұл әуендерді тани білу дағдыларын қалыптастыру.

Жаңа әндерді музыкалық-қимылдық көрсетусіз тыңдау.

*Ән айту*

Ән айтуға қызығушылықты, тәрбиешінің дауыс ырғағына еліктеу, әннің сөздері мен жеке буындарды айту, созылыңқы дыбысталуға еліктей отырып ересекпен қосылып ән айту, аспаптардың шығаратын және ересектің ән айтуына келтіріп, әнді күш түсірмей, табиғи дауыспен, дауысты жылдамдатпай, жеке сөздерді айқайламай айтуды қалыптастыру.

Әнді жеке және топпен айту, әуеннің жеке екпінін және ырғақты дұрыс жеткізу дағдыларын қалыптастыру.

*Музыкалық-ырғақтық қозғалыстар*

Дағдыларын қалыптастыру:

- музыканың ашық берілген сипатына сай қимылдар жасау;

- пьесаның екі бөлімді формасының қимылдарын ауыстыру, басталуы мен аяқталуындағы дыбысталу күшін өзгерту (қатты- баяу);

- музыканың сүйемелдеуімен жүру және жүгіру, қол ұстасып, жұптасып, шеңбермен жүру;

- қарапайым би қимылдары: шапалақтау және бір уақытта аяқпен тарсылдату, жартылай отыру, аяқтан аяққа тербелу;

- әнді сахналауда қимылдардың жеке элементтерін қолдану, күрделі емес қимылдар бірізділігін есте сақтау;

- бубенмен, сылдырмақпен, бірқалыпты ырғақты, түрлі бейнелік- ойын қимылдарын бере отырып заттармен қимылдар жасау;

- жаттығулар мен билерде сүйемелдейтін музыканың қарама- қарсылығына сәйкес (ақырын-қатты, жоғары-төмен, баяу – жылдам) бір қимылдардан басқаларына ауысу;

* мазмұнды музыкалық ойындарда қимылдардың сипатын беру және оның кейіпкерлері мен қимылдарының музыкалық сипатын беруге сәйкес ойынның бір кезеңінен келесісіне өту.

### Күтілетін нәтижелер:

- түрлі сипаттағы музыкалық шығармаларды: баяу және көңілді әндер мен пьесаларды тыңдай алады;

- музыкалық шығарманың мазмұнын түсініп, (кім, не туралы айтылатыны) көңіл- күйін білдіреді;

- дыбыстарды жоғарылығы бойынша(металлофонның, фортепианоның жоғары және төмен дыбысталуын) ажыратады;

- әннің бөліктерін айта алады (ересекпен бірге);

- ересектердің көрсеткен қимылдарын қабылдайды және қайталайды (шапалақтайды, аяқтарымен топылдатады, қол білектерімен айналдыруды орындайды);

- қимылдарын музыканың басталу сәтінен аяқталғанға дейінорындайды (қоян секіреді, көбелектер ұшады);

- музыка және әннің мазмұнына қарай би қимылдарын шеңберде тұрып орындайды;

- кейбір музыкалық аспаптарды біледі (барабан, бубен, сылдырмақ).

І ЖАРТЫЖЫЛДЫҚ

## Сурет салу

Біліктерін қалыптастыру:

- парақ бетіне бояу жағу арқылы қарама-қайшы түстегі дақтарды үйлестіріп бейнелей білу;

- қағаз бетіне тура, көлденеңінен, тік және толқын тәрізді сызықтарды бейнелеу, дәстүрден тыс тәсілмен сурет салу (шарлар, күннің көзі, балықтар және т.б.);

- бояулармен жұмыс;

- қағазға, құмға саусақпен сурет салу;

- балаларды ересектермен бірге әрекет етуге (ересектердің салған суреттерін толықтыру) қызығушылықтарын тудыру;

- бейнелеу өнері әрекетінің нәтижесіне қызығушылық танытуын қалыптастыру: балалардың жұмысын қарау және талдау, таныс заттар мен кейіпкерлерді табу;

- қағаз парағында бағдарлай білуге үйрету. Дағдыларды қалыптастыру:

- белгілі бір ережелерді орындау дағдыларын қалыптастыру: түзу отыру, тек қағаз бетіне сурет салу, қағазды жұмарламау, қарындашты тықылдатпау;

- жұмысты ұқыпты орындау.

### Күтілетін нәтижелер:

### - қағазға және құмға сурет салудың бастапқы техникасын меңгерген;

- түрлі-түсті қарындаштармен, фломастердің, гуашьтің төрт түсімен сурет салу біледі;

- қағаз бетіне түзу, тік, көлденең және үздіксіз сызықтар жүргізу біледі;

- бояулармен жұмыс жасаудың бастапқы техникасын игерген;

- қағаз бетіне бояулармен штрихтар, жақпалар, сызықтар салады;

- орындалған жұмысқа эмоциясын танытады;

- өз суреттерінде таныс заттарды, кейіпкерлерді салыстырады;

- қағаз бетінде бағдарлай алады.

## Мүсіндеу

Дағдыларын қалыптастыру:

- шыны аяқ, табақты илеп жасауда саз кесегін саусақпен басып, тереңдету;

- заттардың ұқсастықтарын табу;

- кесектерді біріктіруге үйрету;

- қуыршаққа арналған әшекейлер: білезік, жүзік, қол сағаттар мүсіндей біледі;

- мүсіндеуге арналған материалдарды қолданады;

- арнайы тақтайша үстінде илеу;

- қолды дымқыл шүберекпен сүрту;

- дайын болған бұйымды тұғырға орналастыру,жұмыстан кейін материалдарды жинастыру.

### Күтілетін нәтижелер:

- сазбалшықтың кесегін алақан арасына салып илей алады (шар), жоғарғы бөлігін саусақпен басып тереңдету (қуыршақтарға арналған печенье);

- түрлі пішіндерді біріктіру әдісімен заттарды мүсіндейді (саңырауқұлақ);

- мүсінделген пішіндерді өзіне таныс заттармен салыстыра біледі;

- мүсіндеудің техникалық дағдыларын біледі және қолданады;

- халықтық ойыншықтарды қарастыру барысында қуаныш білдіреді, олардың ашықтығын, әдемілігін атап көрсетеді;

- заттармен ұқсастықты табады;

- қуыршаққа арнап әшекейлер жасайды;

- мүсіндеуге арналған құралдар туралы түсініктерге ие;

- орындалған жұмыс туралы әсерлерімен бөліседі;

- жұмыс аяқталған соң қолдарын дымқыл шүберекпен сүрте алады.

Симметриялы пішіндерді орналастыра білуді және жапсырумен сурет салуды кіріктіруді қалыптастыру.

### Күтілетін нәтижелер:

- түрлі пішіндерді біріктіру арқылы заттарды фланелеграфта орналастырады (жіпке байланған шар, үйшік);

- дайын сұлбаға элементтерін салып аяқтайды (марғаудың құйрығын салады);

- халықтық ойыншықтарды қарастыруда қуаныш сезімдерін білдіреді, олардың ашықтығын әсемдігін атап көрсетеді;

- бастапқы техникалық дағдыларды біледі және қолданады;

- қағаз бетіне симметриялық пішіндерді орналастыра біледі.

## Музыка

*Музыка тыңдау*

Музыканы тыңдай білуді, таныс әндерді және оларға тән ерекшеліктерін тани білуді қалыптастыру. Музыкалық иллюстрациялармен сүйемелденген әңгімелерді қызығушылықпен тыңдауға баулу.

Музыканы есте сақтау, кейіпкерлерді иллюстрация және әңгіме бойынша тану дағдыларын қалыптастыру.

*Ән айту*

Ән айтуды уақытында бастап, аяқтау; алға шығып немесе қалып қоймау, кідірісті сақтау.

Әндегі қайталанатын тіркестерді ересектердің дауыс интонациясына салып, айту дағдыларын қалыптастыру.

*Музыкалық-ырғақтық қозғалыстар*

Дағдыларын қалыптастыру:

- қол қимылдарын: «шапалақ - шапалақ», аяқ қимылдарын: «топ- топ» орындау, денені оңға, солға бұру, басты оңға, солға ию, қолдарды сермеу, шеңбер бойымен жүру;

- би қимылдарын: кезекпен аяқты ұшымен, өкшемен қою, орнында тұрып, шеңбер бойымен бір орында , шашыраңқы топылдатып жүру;

- таныс қимылдарды жаңа музыкамен сәйкес есте сақтау, қайталап, игеру;

- ұйымдастырылған оқу іс-әрекеті кезінде үйренген әнді айта отырып, сәйкес қимылдарды қайталау;

- дербес ойындар мен әрекеттер кезінде ойнаған аспаптардан дыбыстар шығаруға талпыну (ересектердің қатысуымен);

- әндерді үйреніп айту және ересектердің қимылдарына еліктеп, қиялдағы аспапта сүйемелдеу;

- түрлі аспаптарда педагогтың орындауындағы және үнтаспадағы әндер мен пьесаларды тыңдау, таныс әндерді қосылып айту, күрделі емес қойылымдарға, ойындарға және хороводтарға қатысу.

### Күтілетін нәтижелер:

- түрлі сипаттағы музыкалық шығармаларды: ән, полька, марш, вальс, сабырлы, көңілді әндер мен пьесаларды тыңдайды;

- таныс әндерді таниды және дыбыстардың жоғарылығын ажыратады;

- әннің мағынасын түсінеді;

- әннің соңына қосыла алады (ересекпен бірге);

- музыкалық аспаптарды біледі,музыкалық фразалардың жоғары және төмен дыбысталуын ажыратады, ересектермен бірге ән айтуға ықылас танытады;

- музыкалық фразаларды әнмен айтады (тәрбиешімен бірге), ырғақты және әуеннің жеке екпінін дұрыс жеткізіп, барлық топпен айту, әннің сөзін есінде сақтайды;

- музыка сипатына сәйкес қозғалады, музыка басталғаннан қимылдарды бастай алады;

- би қимылдарын орындайды: шапалақтау және бір уақытта бір аяқпен топылдату, қолдың білегін айналдырады;

- музыкалық аспаптарды біледі (барабан, бубен, сылдырмақ, домбыра);

- мазмұнды музыкалық ойындарда қимылдардың сипатын бере алады.

**ЕКІНШІ КІШІ ТОП**

## (3 жастан 4 жасқа дейін)

**«ДЕНСАУЛЫҚ» білім беру саласы**

«Денсаулық» білім беру саласының базалық мазмұны:

- дене шынықтыру ұйымдастырылған оқу қызметінде жүзеге асырылады.

**Мақсаты:** денсаулық сақтау технологиясын қолдана отырып балалардың қимылдық белсенділігін дамыту және дене жаттығуларын орындауға қызығушылықтарын қалыптастыру.

## Міндеттері:

- балалардың бойында қимыл белсенділігін дамыту мен үйлестіру және дене жаттығуларына қызығушылықтарын қалыптастыру;

- денсаулықты нығайтуға ықпал ететін дене қасиеттерін: ептілік, төзімділік, икемділік, шапшаңдық, үйлесімділікті дамыту;

- жүру, жүгіру, секіру, лақтыру мен қағып алу, еңбектеу мен өрмелеудің негізгі қимыл түрлеріндегі қарапайым дағдыларды орындауды қалыптастыру;

- мәдени-гигиеналық дағдыларын қалыптастыру;

- салауатты өмір салты туралы бастапқы түсініктерді қалыптастыру.

І ЖАРТЫЖЫЛДЫҚ

## Дене шынықтыру

***Негізгі қимыл түрлеріне жаттығулар***

*Жүру.* Белгілі бір тапсырмаларды орындау арқылы еркін жүру және жүгіру дағдыларын қалыптастыру: сапта бір-бірлеп, бірінің артынан бірі, тізені жоғары көтеріп жүру, қол мен аяқ қозғалыстарын үйлестіру; аралықты сақтай отырып, бағытты өзгертіп, шеңбер бойлап, қол ұстасып, арқаннан ұстап, тоқтай қалып, отырып- тұрып, бұрылып, «жыланша», заттарды айналып өтіп, төбешікке шығып және төбешіктен түсіп саппен жүгіру, алаңның бір жағынан екінші жағына және т.с.с. жүгіру.

*Жүгіру*. Белгілі бір тапсырмаларды орындау арқылы жүгіру дағдыларын қалыптастыру: сапта бір-бірлеп, бірінің артынан бірі, аяқтың ұшымен, қол мен аяқ қозғалыстарын үйлестіру; аралықты сақтай отырып, бағытты өзгертіп, шеңбер бойлап, тоқтай қалып, «жыланша», заттарды айналып өтіп, алаңның бір жағынан екінші жағына және т.с.с. жүгіру.

*Секіру*. Екі аяқтап басты затқа тигізе отырып, жоғары қарай 2-3 метр қашықтықта алға қарай жылжи отырып, тұрған жерінен ұзындыққа, 5-10 см биіктіктегі зат арқылы жерде жатқан жалпақ шеңберге секіру дағдыларын қалыптастыру.

*Лақтыру, тастау, қағып алу*. Бір-бірінен 1,5–2 метр арақашықтықта отырып, аяқты алшақ ұстап, айқастыру жағдайларында допты домалату, қақпадан асыра лақтыру, допты екі қолымен көкірек тұсынан кері, екі қолмен жоғары, бастан асыра, жоғарыға, еденге (жерге) қарай төмен лақтыру, допты қағып алу машықтарын қалыптастыру.

*Еңбектеу және өрмелеу*. Тура бағытта 4–6 метр арақашықтықта,

«жыланша», арасы алшақтанған заттар арасымен, еденге қойылған тақта бетімен, 40 см биіктіктегі доғамен, арқанмен, еңіс тақта бойымен, бөрене арқылы орындық аяқтары арасымен еңбектеу дағдыларын қалыптастыру.

*Тепе-теңдікті сақтау*. Тепе-теңдікті сақтай отырып, еңіс тақта бойымен жүру дағдыларын қалыптастыру.

*Сапқа қайта тұру*. Сапқа бір-бірден, шеңберге кішігірім топтармен және тұтас топпен қайта тұру дағдыларын қалыптастыру(тәрбиешінің көмегімен, бағдар бойынша).

***Жалпы дамытушы жаттығулар***

Көзбен бағдарлай отырып, ауызша нұсқаулармен ойын түріндегі жаттығуларды (жануарлардың қозғалысына еліктеу) педагогпен бірге орындауға үйрету. Жаттығуларды заттармен және заттарсыз орындау.

*Қолға және иық белдеуіне арналған жаттығулар*

Біліктер қалыптастыру:

- қолдарын жоғарыға және жанына көтеру;

- бір қолындағы затты алдына әкеліп екінші қолына ауыстыру;

- қолдарын алдына әкеліп, басынан жоғары көтеріп шапалақтай білу.

*Денеге арналған жаттығулар*

- допты бір-біріне беру;

- түрегеліп тұрған қалыптан солға, оңға, алға қарай еңкею.

*Аяқтарға арналған жаттығулар*

- аяқтың ұшымен жүру;

- қолдырын алға қарай созып, қолдарын тізесіне таянып отырып-тұру;

- тізесі бүгілген аяқтарын кезектестіріп көтеру;

- аяқтарын жанына қарай адымдап қою арқылы қозғала білу;

- екі аяғымен секіру.

***Спорттық жаттығулар***

*Шанамен сырғанау.* Биік емес төбеден бір-бірін сырғанату біліктіліктерін қалыптастыру.

*Сырғанау*. Ересектердің көмегімен мұзды жолдармен сырғанау дағдыларын қалыптастыру.

*Велосипед тебу*. Үш дөңгелекті велосипед тебу дағдыларын қалыптастыру.

*Жүзуге дайындық.* Суға түсу, судан шығу, суда ойнау дағдыларын қалыптастыру.

*Шынықтыру және сауықтыру жұмыстары*

Шынықтыру шараларын жүргізу. Тыныс алу жаттығуларын жүргізу.

### Күтілетін нәтижелер:

- қимыл белсенділігіне және дене жаттығуларына қызығушылық танытады;

- қимылдарды үйлестірудің алғашқы дағдыларына ие;

- жануарлардың қимылдарына еліктеп, дене жаттығуларын орындай алады;

- негізгі қимыл түрлерін орындайды;

- бір-бірінің артынан қатарға (паровоз), шеңберге тұра алады;

- музыкамен ырғақты түрде адымдайды;

- биік емес төбешіктен сырғанайды,бір-бірін сырғанатады;

- аласа төбешіктерден өздігінен, бірін-бірі сырғанатуды біледі;

- үш дөңгелекті велосипедті тебудің дағдыларын меңгерген;

- судағы ойындардың бастапқы дағдыларын ие;

- өз-өзіне қызмет көрсетудің бастапқы дағдыларына, салауатты өмір салты туралы түсініктерге ие.

ІІ ЖАРТЫЖЫЛДЫҚ

***Негізгі қимыл түрлеріне жаттығулар***

*Жүру*. Нық қадаммен алға; нық қадаммен артқа жүру; тізені биікке көтере отырып, алаңның бір жағынан екіншісіне сап түзеп тұру дағдыларын қалыптастыру.

*Жүгіру*. Әртүрлі бағыттарда; жылдам және баяу қарқында жүгіру дағдысын қалыптастыру.

*Секіру*. Бір аяқтан бір аяққа секіру, тура секіру; екі аяқпен секіру (аяқтар бірге-аяқтар алшақ), тереңдікке (15–20 см биіктіктен) секіру дағдыларын қалыптастыру.

*Лақтыру, тастау, қағып алу*. Көлденең нысанаға, алысқа лақтыру, тура нысанға оң және сол қолмен тік нысанаға көздеп лақтыру, допты тәрбиешіден 1–1,5 метр арақашықтықта лақтыру, үлкен допты екі қолмен арқаннан, тордан өткізе лақтыру дағдыларын қалыптастыру.

*Еңбектеу, өрмелеу*. Еденге тігінен тұрған құрсаудан еңбектеу, доғаның астымен өрмелеу, гимнастикалық қабырға бойымен жоғары өрмелеу және одан төмен түсу дағдыларын қалыптастыру.

*Тепе-теңдік сақтау.* Тура жолмен, тақтай бойымен, арқан бойымен жүру кезінде тепе-теңдікті сақтау дағдыларын қалыптастыру.

*Сапқа қайта тұру.* Өз бетінше сапқа тұру, шеңбердегі өз орнын табу (бағдары бойынша) дағдыларды қалыптастыру.

***Жалпы дамытушы жаттығулар***

Көру бағдарларын, сөз нұсқауларын пайдалана отырып (жануарлардың қимылдарына еліктеу), ойын түріндегі жаттығуларды педагогпен бірге орындауға үйрету. Заттармен және заттарсыз жаттығуларды орындау.

*Қол мен иыққа арналған жаттығулар*

Біліктері қалыптастыру:

- қолдарын жоғары, екі жаққа созып көтеру;

- затты бір қолдан екінші қолға алдыңғы жақтан, арқа жақтан, бастан жоғары жақтан ауыстыру;

- қолды алға созып, бастан жоғары көтеріп, артқа шапалақтау.

*Кеудеге арналған жаттығулар:*

- допты бір-біріне бастан асыра беру(алға-артқа);

- түрегеліп тұрып солға, оңға, алға, артқа еңкею.

*Аяққа арналған жаттығулар*

- аяқтың ұшымен жүру;

- қатарынан 2-3 рет жартылай отырып-тұру;

- қолды алға созып, қолды тізеге таянып отырып-тұру;

- тізеден бүгілген аяқты кезек-кезек көтеру;

- жерге отырып, құм салынған қапшықты табанмен қармау;

- жанына қарай нық қадаммен таяқты бойлап жылжу.

***Спорттық жаттығулар***

*Шанамен сырғанау*. Биік емес төбеден өздігінен, бір-бірін сырғанату біліктіліктерін қалыптастыру.

*Велосипед тебу*. Үш дөңгелекті велосипед тебу дағдыларын жетілдіру.

*Жүзуге дайындық.* Суға түсу, судан шығу, суда ойнау дағдыларын қалыптастыру.

*Өз бетінше қимыл әрекеті.* Дербес қимыл әрекеттеріне,дене шынықтыру жабдықтары мен құралдарын пайдалану қызығушылығына қолдау көрсету.

*Шынықтыру және сауықтыру жұмыстары*

Шынықтыру шараларын жүргізу, жаттығулар мен массаж жасау.

Күн тәртібіне сәйкес балалардың күн сайын таза ауада болуын қамтамасыз ету.

Дағдыларды қалыптастыру:

- мәдени-гигиеналық шараларды орындау;

- ересектердің көмегімен шынығу тәсілдерін орындау.

### Күтілетін нәтижелер:

- берілген бағытты сақтай отырып, тура, аяқтарды тыпырлатпай жүре біледі;

- тепе-теңдікті сақтап, бағытты және жүгіру қарқынын өзгерте отырып жүгіре алады;

- жүгіру мен жүру кезінде, кедергілері бар жазықтық бетімен, заттарды аттап өтуде тепе-теңдікті сақтай алады;

- төрттағандап еңбектей алады, гимнастикалық қабырға бойымен ерікті тәсілде өрмелей алады;

- екі аяқпен, бір орнында тұрып ұзындыққа секіру біледі;

- допты берілген бағытта домалата алады, допты екі қолмен кеудемен лақтырады, доппен еденге соққы береді, оны жоғары лақтыра алды, заттарды оң және сол қолмен лақтыра алады.

**«КОММУНИКАЦИЯ»** **білім беру саласы**

«Коммуникация» білім беру саласының базалық мазмұны:

- сөйлеуді дамыту;

- көркем әдебиет;

- орыс тілі (қазақ тілінде оқытылатын топтарда) ұйымдастырылған

оқу қызметінде жүзеге асырылады.

**Мақсаты:** Инновациялық әдістер мен технологияларды қолдана отырып, әлеуметтік ортада қарым - қатынас жасау үшін тілді игеру және коммуникативтік дағдылары дамыту.

**Міндеттері:**

-балалардың іс-әрекетінің түрлі нысандары мен түрлерінде ауызекі сөйлеуін дамыту;

- әдеби тілде сөйлеуді дамыту;

- сөз өнеріне баулу;

- қарым-қатынас мәдениетіне, көркем қабылдау мен эстетикалық талғамға тәрбиелеу;

Дидактикалық және дамытушы ойындар мен жаттығуларды қолдану арқылы сөздік қорын байыту.

І ЖАРТЫЖЫЛДЫҚ

**Сөйлеуді дамыту**

Дағдыларды қалыптастыру:

*Сөйлеудің дыбыстық мәдениеті*

- дыбыстарды айта білуге;

- дыбыстардың артикуляциясын нақтылау және бекіту;

- артикуляциялық аппаратты дамыту.

*Сөздік қор:*

- ойын мен ойын жаттығулары арқылы сөздік қорын кеңейту;

- заттардың бөлшектерін ажыратуға және атауға үйрету;

- балалардың сөйлеу тілін заттардың қасиеті мен сапасын білдіретін сөздермен байыту;

- жалпы белгілері бойынша заттарды топтастыру (ойыншықтар, киімдер, аяқкиімдер, ыдыстар, жиһаздар).

*Тілдің грамматикалық құрылымы:*

- сөздерді жіктелуіне, септелуіне қарай келістіру, зат есімдерді үстінде, астында, артында, жанында тәрізді көмекші сөздермен бірге қолдану;

- сөйлеуде зат есімдерді жекеше, көпше түрде қолдану.

*Байланыстырып сөйлеу:*

Дағдыларды қалыптастыру:

- суреттерді, заттарды қарастыруда, тірі және өлі табиғат нысандарын бақылау кезінде байланыстырып сөйлеу;

- шағын тақпақтар мен өлеңдерді жаттау;

- ересектердің сөзін тыңдау және түсіну;

- тілдік әдептің сәйкес түрлерін дұрыс қолдану;

- ересектермен әңгімелесу кезінде берілген сұрақтарды тыңдау және түсіне білу;

- кейіпкерлерді сипаттау үшін дауыс ырғағының мәнерлі қарапайым тәсілдерін қолдану;

- рифмді және сөздік ойындарға назар аударуын, қызығушылығын тәрбиелеу;

- таныс ертегілерді ойнауға және сахналауға деген ынтасын, қызығушылығын баулу.

### Күтілетін нәтижелер:

- зейін қойып тыңдай біледі;

- дауысты және дауыссыз дыбыстарды анық айтады;

- дұрыс сөйлеу қарқынына ие;

- қоршаған ортаға қатысты түрлі сұрақтарға жауап береді;

- барлық сөз таптарын қолданады;

- қажетті сөздер мен сөз тіркестерін қолданады;

- сөздер мен сөз тіркестерін айтады;

- сөздерді жекеше, көпше түрде, септік жалғауларын қолданады;

- заттарды, әрекеттерді, құбылыстарды атайды.

## Көркем әдебиет

*Оқып беру және әңгімелеу*

Балаларды:

- ертегілердің мазмұнын түсінуге, тыңдауға, бейнелі сөздерді есте сақтауға;

- кейіпкерлерді ойнағанда мінез-құлқын бере білуге, интонациялық бояуды қабылдауға;

- тақпақтарды, өлеңдерді мағыналы, асықпай, дыбыстарды айқын айтуға;

- орындау кезінде кейіпкерге, оқиғаларға деген өзінің көзқарасын бере білуге үйрету.

### Күтілетін нәтижелер:

- ертегілер мен әңгімелердің мазмұнын тыңдайды және түсінеді;

- бейнелі сөздерді қолданады;

- таныс ертегілерді сахналауға қатысады;

- әдеби шығарма кейіпкерлерінің дауыс ырғағы мен мәнерлігін сақтайды;

- сюжетті эмоционалды қабылдайды, кейіпкерлерге жанашырлық танытады;

- тақпақтарды, өлеңдерді мәнерлеп оқи алады.

## Русский язык

Воспитание звуковой культуры речи:

- слушания речи на русском языке (сказки, рассказы, короткие стихи и песенки).

- произношения гласных звуков русского языка: а,о,у,е,е,и,ы,э,ю,я, используя игры и игровые упражнения.

Развитие артикуляционного аппарата. Словарная работа и развитие речи.

Формирование навыков:

Понимания и восприятия названий игрушек, некоторых предметов быта, овощей и фруктов, животных;

- выполнения просьбы воспитателя, дальнейшее расширение словарного запаса детей и правильное произношение слов на русском языке;

- названия некоторых предметов ближайшего окружения;

- слова, обозначающие признаки предметов по величине, по цвету;

- слова, обозначающие действия;

- понимания словосочетаний и составление их способом согласования (существительное и прилагательное, существительное и глагол).

- понимания простых вопросов и правильного ответа на них в виде короткого предложения;

- составлять простые предложения;

- запоминания детьми коротких стишков и песен.

Развитие связной речи и умения правильно ставить ударение в словах при произношении.

### Ожидаемые результаты:

- умеет правильно произносить гласные звуки русского языка: а, о, у, е, е, и, ы, э, ю, я;

- умеет составлять простые предложения;

- употребляет в речи имена существительные в форме единственного и множественного числа;

- умеет слушать взрослых и понимает простую речь;

- применяет необходимые слова и словосочетания при обыгрывании сказок;

- слушает, понимает содержание сказки, запоминает образные слова;

- умеет читать наизусть небольшие потешки и стихотворения при помощи взрослого, передавая свое отношение к содержанию;

- знает о качестве, свойствах, различии, названии предметов на русском языке и их предназначение;

- понимает простые вопросы и умеет правильно отвечать на них короткими предложениями на русском языке.

ІІ ЖАРТЫ ЖЫЛДЫҚ

**Сөйлеуді дамыту**

*Сөйлеудің дыбыстық мәдениеті*

- тілдегі дыбыстарды дұрыс айта білуді және есту зейінін жетілдіру;

- сөздерде дауысты және кейбір дауыссыз (п-б, т-д, к-г, ф-в,с-з-ц) дыбыстарды анық айта білуін қалыптастыру;

- сөйлеу қарқынын өзгерте білуді бекіту: баяу сөйлеу, жаңылтпаштар оқу;

*Сөздік қор*

- сөздік ойындар мен жаттығулар арқылы, сөздік қорын кеңейту;

- заттың бөліктерін ажырату және атай білу;

- заттардың сапасы мен қасиеттерін білдіретін сөздермен балалардың тілін байыту;

- заттарды жалпы және ерекше белгілері бойынша топтай білу;

- сөздерге қызығушылығы мен зейінін дамыту, балалар сөздігіне антонимдер – мағынасы қарама-қарсы сөздерді енгізу.

*Тілдің грамматикалық құрылымы:*

- қажетті сөздер мен сөз тіркестерін қолдану;

- сөздерді жіктелуіне, септелуіне қарай келістіру, зат есімдерді үстінде, астында, артында, жанында тәрізді көмекші сөздермен бірге қолдану;

* сөйлеуде зат есімдерді жекеше, көпше түрде қолдану.

*Байланыстырып сөйлеу:*

Дағдыларды қалыптастыру:

* суреттерді, заттарды қарастыруда, тірі және өлі табиғат нысандарын бақылау кезінде байланыстырып сөйлеу;
* шағын тақпақтар мен өлеңдерді жаттау;
* тілдік қарым-қатынас мәдениетін дұрыс қолдану;

- ересектермен әңгімелесу кезінде берілген сұрақтарды тыңдау және түсіне білу;

- кейіпкерлерді сипаттау үшін дауыс ырғағының мәнерлі қарапайым тәсілдерін қолдану;

- рифмді және сөздік ойындарға қызығушылығын таныту;

- таныс ертегілерді ойнауға және сахналауға деген ынтасын, қызығушылығын ояту.

### Күтілетін нәтижелер:

- сөйлеу кезінде мәнерліліктің тәсілдерін (сөйлеу қарқыны, интонация) сақтайды;

- зейін қойып тыңдайды, тілдегі барлық дыбыстарды анық айтады;

- заттарды, суреттерді қарастыруда, сұрақтарға жауап береді;

- қысқа әңгімелерді және ертегілерді қайталайды және заттар мен құбылыстардың белгілері және сапасын атайды;

- қажетті сөздер мен сөз тіркестерін қолданады;

- зат есімдер мен көмекші сөздерді қолданады «үстінде, астында, артында, жанында».

## Көркем әдебиет

*Оқып беру және әңгімелеу*

Балаларға үйрету:

- оқиғаны эмоциялы қабылдау;

- кейіпкерлерге жанашырлық танытуды;

- шығарма жанрларын (тақпақ, ертегі, әңгіме және т.б.) ажыратуға;

- суреттер бойынша таныс шығармаларды тануға, сұрақтарға жауап беруге;

-мәнерлі, мағыналы, эмоциялы түрде жатқа айтуға;

-халық өлеңдерінің ырғағы мен ұйқасын беруге.

### Күтілетін нәтижелер:

- оқиғаны эмоциялы қабылдайды;

- ертегі кейіпкерлеріне жанашырлық танытады;

- шығарма жанрларын (тақпақ, ертегі, әңгіме және т.б.) ажыратады;

- суреттер бойынша таныс шығармаларды таниды, сұрақтарға жауап береді;

- өлеңдерді саналы, эмоционалды түрде жатқа айтады.

## Русский язык

*Звуковой культуры речи.*

Закрепление навыков слушания сказок, рассказов, коротких стихов и песен на русском языке и правильной постановки ударения при произношения слов.

Совершенствование навыков развития артикуляционного аппарата.

Словарная работа и развитие речи. Формирование навыков:

- произношения слов на русском языке, обозначающих названия некоторых предметов ближайшего окружения, признаки предметов по величине и по цвету;

- понимания и согласования слов в словосочетаниях. Закрепление умений:

- употребления в речи имен существительных в единственном и множественном числе;

- понимать простые вопросы и отвечать на них в виде короткого предложения.

Развитие связной речи и умения правильно ставить ударение в словах при произношении.

Составление простых предложений для описания игрушек, фруктов, предметов ближайшего окружения по образцу взрослого.

Совершенствование навыков:

- запоминания коротких стишков и песен;

- понимания простого предложения из 3-4 слов.

### Ожидаемые результаты:

- произносит правильно слова, вслушивается в их звучание;

- рассматривает сюжетные картинки и составляет простые предложения;

- называет все действия, предметы и явления, их признаки и качества;

- слушает и понимает речь взрослого;

- отвечает на вопросы взрослого, касающиеся ближайшего окружения на русском языке;

- умеет составлять связную речь;

- пересказывает содержание сказок и коротких рассказов;

- читает наизусть небольшое стихотворение;

- называет свой город (поселок, село);

- знает и называет некоторые растения, животных и их детенышей на русском языке.

## «ТАНЫМ» білім беру саласы

«Таным» білім беру саласының базалық мазмұны:

- қарапайым математикалық ұғымдарды қалыптастыру;

- құрастыру;

- жаратылыстану ұйымдастырылған оқу қызметінде іске асырылады.

**Мақсаты:** Инновациялық әдістер мен технологияларды қолдана отырып, интеллектуалдық қабілеттерін, логикалық ойлауын дамыту және қоршаған ортаның біртұтастығы туралы білімдерін қалыптастыру.

**Міндеттері:**

- қарапайым математикалық түсініктерді қалыптастыру;

- өз ойы бойынша құрылыстарды жасауға, оларды мазмұн бойынша біріктіруге және олармен ойнауға ынтасын тәрбиелеу;

- көрнекі-қимылдық ойлауды және шығармашылық қиялдауды дамыту;

- тірі және өлі табиғат туралы білімдерін, табиғатта өзін ұстау туралы ережелерді және қарапайым өзара байланыстар туралы білімдерін байыту;

- табиғатқа сүйіспеншілікке және ұқыпты қарауға баулу.

І ЖАРТЫ ЖЫЛДЫҚ

## Қарапайым математикалық ұғымдарды қалыптастыру

*Сан*. «Көп», «біреу», «бір-бірден», «бір де біреуі жоқ» ұғымдары туралы түсініктерін қалыптастыру.

Дағдыларды қалыптастыру:

- біртектес заттардан топтар құрастыру және олардан біреуін бөліп көрсету;

- топ бөлмесіндегі заттарды ажырату және олардың санын анықтау;

- заттарды салыстыру;

- заттардың бір тобын екіншісіне бірізділікпен беттестіру және қосу;

- заттарды бір қатарға, реті бойынша, бір бағытта солдан оңға қарай оң қолымен орналастыру.

*Көлем*. Көлемі бойынша заттардың әртүрлі болатыны туралы түсінік беру.

Дағдыларды қалыптастыру:

- ұзындығы мен ені бойынша екі қарама-қарсы және бірдей заттарды салыстыру;

- биіктігі мен қалыңдығы бойынша- екі қарама-қарсы және бірдей заттарды салыстыру;

*Геометриялық пішіндер*. Балаларды геометриялық пішіндерді тануға және атауға үйрету: шеңбер, шаршы, үшбұрыш; түйсіну және көру арқылы пішін түрлерін зерттеуге үйрету.

Дағдыларды қалыптастыру:

- геометриялық пішіндерді тану және атау;

- пішін түрлерін зерттеу.

*Кеңістікте бағдарлау.* Өз дене бөліктерінің орналасу бағдарын білуге үйрету.

Дағдыларды қалыптастыру:

- өзіне тікелей жақындықтағы кеңістік бағыттарды анықтау, сол жақтан оң жаққа қарай заттарды орналастыру.

- өз денесінің бөліктерін (басы, аяғы, қолдары) бағдарлау және атау.

*Уақытты бағдарлау.*

Дағдыларды қалыптастыру:

- тәулік бөліктерін тану және атау – таңертең, күндіз, кеш, түн.

### Күтілетін нәтижелер:

- бір затты топтан бөледі және топтарға біріктіре алады;

- біртекті заттарды құрастырады және бөліп алады;

- заттарды қатарға реті, көлемі бойынша оң қолымен солдан оңға қарай қояды;

- екі қарама-қарсы және бірдей заттарды ұзындығы мен ені, биіктігі бойынша беттестіру және тұстастыру арқылы салыстырады;

- геометриялық пішіндерді таниды және атайды: дөңгелек, шаршы, үшбұрыш;

- кеңістікті өзіне қатысты бағдарлай алады.

- тәулік бөліктерін – таңертең, күндіз, кеш, түнді таниды және атайды.

## Құрастыру

*Құрылыс материалдарынан құрастыру*

Дағдыларды қалыптастыру:

- әртүрлі түстегі және пішіндегі бөлшектерден қарапайым құрылыстар құрастыру;

- бөлшектерді орналастыру және кірпіштерді қалау, пластиналарды тік бағытта және көлденең орналастыру тәсілдерін пайдалану;

- ірі және ұсақ құрылыс материалдарынан құрастыру;

- көп түсті құрылым құрастыру;

- үлгі бойынша құрастыру;

- қағазды бүктеу, жырту, шиыршықтау тәсілдерін пайдаланып, қағаз беттерін көлемді пішіндерге түрлендіру.

### Күтілетін нәтижелер:

- әртүрлі түстегі және пішіндегі бөлшектерден қарапайым құрылыстар құрастыра біледі;

- түрлі-түсті құрылыстар құрастыра алады;

- құрылыс бөліктерін ажыратады және атайды;

- өз құрылысын қуыршақтың, ойыншықтардың өлшемдерімен салыстырады;

- ірі және ұсақ құрылыс материалдарынан мазмұнды-ойындық міндеттерді пайдалана отырып құрастыра алады;

- қағаздан бүктеу, жырту, шиыршықтау тәсілдерін пайдаланып, қағаз беттерін түрлендіре біледі.

## Жаратылыстану

Тірі және өлі табиғат құбылыстары туралы білімді қалыптастыру. Табиғат құбылыстарына қызығушылықты, өсімдіктер мен жануарларға сүйіспеншілікпен және қамқорлықпен қарауға тәрбиелеу.

Дағдыларды қалыптастыру:

- ауа-райының жағдайын анықтау;

- табиғат құбылыстарын (маусымдық) бақылау.

*Өсімдіктер әлемі*

Туған өлкенің кейбір өсімдіктері, көкөністері мен жемістері туралы қарапайым ұғымдарды қалыптастыру; бөлме өсімдіктерінің түрлері (шегіргүл, қазтамақ, бегония және т.б.) олардың айырмашылықтары туралы білімді қалыптастыру

*Жануарлар әлемі*

Үй жануарлары мен олардың төлдері туралы білімдерін бекіту.

Жабайы аңдар мен Қазақстанның жер аумағында тіршілік ететін аңдар туралы ұғымдарды қалыптастыру; табиғат бұрышының тіршілік иелерін бақылау дағдыларын қалыптастыру.

Табиғат бұрышының тіршілік иелері мен қыстап қалатын құстарға (торғай, шауқарға, қарға, кептер) және жыл құстарына (ұзақ, қараторғай) ұқыптылықпен қарауға тәрбиелеу.

Құм мен судың қасиеттерімен таныстыру.

### Күтілетін нәтижелер:

- табиғат құбылыстарына қызығушылық танытады, өсімдіктер мен жануарларға сүйіспеншілікпен және қамқорлықпен қарайды;

- ауа-райының жағдайын анықтайды, табиғаттағы маусымдық өзгерістерді байқайды;

- туған өлкенің кейбір өсімдіктері туралы ұғымдарға ие;

- гүлдейтін шөптесін өсімдіктерді (шырайгүл, барқытгүл) таниды және атайды;

- кейбір көкөністер мен жемістерін дәмінен ажыратады және атайды;

- бөлме өсімдіктерінің 2-3 түрі мен олардың айырмашылықтарын таниды;

- Қазақстанның жер аумағында тіршілік ететін аңдар мен олардың төлдерін өздеріне тән белгілері бойынша ажыратады және атайды;

- құстардың мінез-құлқындағы ерекшеліктерге назар аударады;

- табиғат бұрышының тіршілік иелеріне, қыстап қалатын құстарға қамқорлық танытады, құстардың жемсауыты туралы ұғымға ие;

- су мен құмның қасиеттері туралы ұғымға ие.

ІІ ЖАРТЫЖЫЛДЫҚ

## Қарапайым математикалық ұғымдарды қалыптастыру

*Сан.*

«Көп», «біреу», «бір-бірден», «бір де біреуі жоқ» ұғымдарын ажырату дағдыларын жетілдіру; екі тең немесе тең емес заттар тобын салыстыра білу; бір топтағы заттарды екінші топтағы заттарға беттестіру және тұстастыру тәсілдерін пайдалану.

*Көлем*

Екі қарама-қарсы және бірдей заттарды ұзындығы, ені, биіктігі мен жуандығы бойынша салыстыра білуді бекіту.

*Геометриялық пішіндер*

Геометриялық пішіндер туралы білімдерін бекіту: дөңгелек, шаршы, үшбұрыш.

*Кеңістікті және уақытты бағдарлау*

Кеңістікте және уақыт ішінде бағдарлауға үйрету. Тәуліктің қарама-қарсы бөліктерін анықтауға үйрету.

**Күтілетін нәтижелер:**

- «көп», «бір», «бір-бірден», «бірде-біреуі жоқ» түсініктерін біледі;

- ұзындығы, ені, биіктігі, жуандығы бойынша бірдей және екі - түрлі заттарды салыстыруды біледі;

- салыстыру нәтижесін сөзбен жеткізеді;

- геометриялық пішіндерді біледі;

- кеңістік пен уақытты бағдарлай біледі (алдында-артында, үстінде- астында);

- оң және сол қолдарын ажырата біледі;

- тәуліктің қарама-қарсы бөліктерін бағдарлай біледі (күн-түн, таңертең-кеш)

## Құрастыру

Құрылыс материалдарынан құрастыру

Құрылыс материалының негізгі бөлшектері, олардың бөлшектері туралы білімді қалыптастыру, оларды түсі, шамасы бойынша тану.

Сюжеті бойынша біріктіру және ойнау арқылы құрылыс салу кезінде шығармашылық қиялды қалыптастыру.

Қағаздан құрастыру

Қағаз беттерін көлемді пішіндерге өзгертуге үйрету.

### Күтілетін нәтижелер:

- құрылыс материалдарының бөліктерін біледі және атайды,оларды түрлі тәсілдермен орналастырады, оларды түсі және көлемі бойынша ажырата біледі;

- қарапайым құрылыстарды құрастырады;

- түрлі құрастыру тәсілдерін қолдана отырып, қағаз парағын түрлендіреді.

## Жаратылыстану

Тірі және өлі табиғат құбылыстары туралы білімді қалыптастыру.

Табиғат құбылыстарына қызығушылыққа, өсімдіктер мен жануарларға сүйіспеншілікпен және қамқорлықпен қарауға тәрбиелеу.

Дағдыларды қалыптастыру:

- табиғат құбылыстарын (маусымдық) бақылау

- ауа-райының қарапайым өзгерістерін байқайды және атай біледі.

*Өсімдіктер әлемі*

Туған өлкенің кейбір өсімдіктері, көкөністері мен жемістері туралы қарапайым ұғымдарды қалыптастыру. Жер теліміндегі атыздардың жиектеріне жуа және гүлдердің тұқымдарын (шырайгүл, барқытгүл) егуге бақылау.

Бөлме өсімдіктерінің түрлері (шегіргүл, қазтамақ, бегония, қырмызыгүл, қоңыраугүл және т.б.) олардың айырмашылықтары туралы білімді қалыптастыру

*Жануарлар әлемі*

Үй жануарлары мен олардың төлдері туралы білімдерін бекіту.

Қазақстанның жер аумағында тіршілік ететін жабайы аңдар туралы ұғымдарды қалыптастыру.

Табиғат бұрышының тіршілік иелерін бақылау дағдыларын қалыптастыру. Табиғат бұрышының тіршілік иелері мен қыстап қалатын құстарға (торғай, шауқарға, қарға, кептер) және жыл құстарына (ұзақ, қараторғай) ұқыптылықпен қарауға тәрбиелеу.

Құм мен судың қасиеттері туралы білімдерін бекіту.

### Күтілетін нәтижелер:

- ауа-райының жағдайын анықтайды, табиғаттағы маусымдық өзгерістерді байқайды;

- туған өлкенің кейбір өсімдіктері туралы ұғымдарға ие, олардың сабағы, бұтағын, жапырағын атайды;

- гүлдейтін шөпті өсімдіктерді (бақбақ, шырайгүл, барқытгүл) өзіне тән сипаты бойынша атайды,көкөністер мен жемістерді дәмі бойынша атайды және ажыратады;

- бөлме өсімдіктерінің 3-4 түрі мен олардың айырмашылықтарын таниды;

- таныс материалдармен өзбетімен тәжірибе жасай алады;

- Қазақстанның жер аумағында тіршілік ететін аңдар мен олардың төлдерін өздеріне тән белгілері бойынша атайды және ажыратады;

- құстардың мінез-құлық ерекшеліктеріне назар аударады, құстарды қоректендіре алады;

- табиғат бұрышының тіршілік иелеріне қамқорлық танытады;

- су, құм, қардың қасиеттерін біледі.

## «ШЫҒАРМАШЫЛЫҚ» білім беру саласы

«Шығармашылық» білім беру саласының базалық мазмұны:

- сурет салу;

- мүсіндеу;

- жапсыру;

- музыка ұйымдастырылған оқу қызметінде іске асырылады.

**Мақсаты:** балалардың шығармашылық қабілеттерін, эстетикалық талғамын дамыту.

**Міндеттері:**

- бейнелеу өнеріне қызығушылықты қалыптастыру, шығармашылық ойлауы мен қиялдауын дамыту;

- көзбен қол үйлесімін дамыту;

- қарапайым заттарды, құбылыстарды, ертегі кейіпкерлерінің пішінін, түстерін, бөліктердің орналасуын бере отырып, бейнелеу біліктері мен дағдыларды қалыптастыру;

- өнер туындыларымен, халық ойыншықтарымен, қазақ және басқа халықтардың сәндік-қолданбалы өнер туындыларымен таныстыруды жалғастыру;

- қоршаған шынайы әлемнің эстетикалық жағына қызығушылықты тәрбиелеу, балалардың өз ойын білдіруі мен музыкалық қабілеттіліктерін дамыту,

- балалардың өнімді іс-әрекетінің түрлерін дамыту;

- балаларды тұтас қағаз парағына бейнелерді орналастыруға үйрету.

І ЖАРТЫЖЫЛДЫҚ

## Сурет салу

*Затттық сурет салу*

Түрлі бағытта тура сызықтарды жүргізу, оларды қиып өту біліктерін қалыптастыру.

Дағдыларды қалыптастыру:

- көкөністер мен жемістерді, ыдыстарды, ойыншықтарды, жануарларды бейнелеу;

- дөңгелек пішінді заттардың суретін салу (шарлар, бұлт, күн);

- бірнеше көлденең және тік сызықтардан заттарды салу (дуал);

- салынған пішіндерін бояуды;

- дәстүрден тыс сурет салуды (саусақтармен және алақандармен, түрлі- түсті борлармен).

*Сәндік сурет салу.*

Элементтердің пішінін, реттілігін, олардың арасындағы қашықтықты ескере отырып, ою-өрнектерді жазықтыққа орналастыру дағдыларын қалыптастыру.

*Сюжеттік сурет салу және ойлау бойынша сурет салу*

Эмоциялық-эстетикалық талғам дағдыларын сіңіру: қоршаған әлемнің, өнер туындыларының сұлулығына, тұрмыстық заттарға, қазақ және басқа халықтардың ойыншықтарына.

Қарапайым табиғат құбылыстарын, ертегі кейіпкерлерін бейнелеуге деген қызығушылыққа тәрбиелеу.

### Күтілетін нәтижелер:

- қол бұлшықеттеріне салмақ түсірмей, саусақтарды қатты қыспай, қарындашты, қылқаламды, фломастерді дұрыс ұстай білу дағдыларына ие;

- сызықтарды, штрихтарды, дақтарды, жақпаларды ырғақты түрде салуды біледі;

- негізгі түстерді дұрыс атайды (қызыл, көк, жасыл, сары);

- түрлі бағытта тік және дөңгелек сызықтарды жүргізе алады;

- түрлі пішіндегі қарапайым заттарды бейнелей біледі;

- дөңгелек пішінді тіке пішінмен құрастырып, қарапайым сюжеттік композицияларды жасайды;

- қағаз бетіне бейнені тұтас орналастыра алады;

- пішіндерді бояудың бастапқы дағдыларын игерген;

- қазақ халқының тұрмыстық мәдениетінің заттарын (кесе, табақ) суреттерден таниды және атайды;

- сурет салудың дәстүрден тыс техникасына қызығушылық танытады.

## Мүсіндеу

*Заттық мүсіндеу*

Сазбалшықтың, ермексаздың қасиеттерімен танысу дағдыларын жетілдіру. Сазбалшық, қамыр, ермексаз кесектерінен бөліп алу, дөңгелектеу, ширату, созу тәсілдерін пайдалана отырып көкөністер мен жемістерді кейбір заттарды мүсіндеу келесі дағдыларды қалыптастыру.

Алақандарының арасында, жазықтықта түзету және домалақтау қозғалыстары арқылы кесектерді жаю, элементтерді қарапайым заттарға біріктіру білігін жетілдіру.

### Күтілетін нәтижелер:

- сазбалшықтың және ермексаздың кейбір қасиеттерін біледі;

- мүсіндеудің әртүрлі тәсілдерді пайдаланады;

- 1-3 бөліктен тұратын заттарды жая алады;

- мүсіндеуге қажетті негізгі техникалық дағдылар мен біліктерді игерген.

## Жапсыру

Дағдыларды қалыптастыру:

- дайын пішіндерден заттардың бейнесін жасауға үйрету;

- бейнеленген заттарға сәйкес түстерді таңдау;

- желімдеудің техникасы;

- ересектер даярлаған ірі және барынша ұсақ элементтерді орналастыру мен желімдей білуі;

- желімді қылқаламға ұқыпты түрде жағып алу, клеенкадағы дайын пішіндерге жағу;

- желім қалдықтарын жою үшін майлықты пайдалану.

### Күтілетін нәтижелер:

- желімдеу техникасының бастапқы дағдыларына ие;

- пішіні бойынша бірдей, көлемі бойынша әртүрлі 2-3 бөліктен бейнелер жасай алады;

- бейнеленген заттарға сәйкес түрлі-түсті қағаздардан дайын пішіндерді таңдай алады;

- ересектер даярлаған ірі және барынша ұсақ элементтерді орналастырады және желімдейді;

- оюдың әсемдігін, орналасуын байқайды, оларды бөліктерге бөледі;

- төртбұрышты және дөңгелек пішінді заттарды жапсырады;

- бейнелерді күрделі емес бөліктермен толықтырады;

- желім қалдықтарын жою үшін майлықты пайдалана біледі.

## Музыка

*Музыка тыңдау*

Дағдыларды қалыптастыру:

- түрлі сипаттағы әндердің мазмұны мен көңіл күйін қабылдау;

- түрлі сипаттағы аспапта орындалған пьесаларды тыңдау, есте сақтау;

- пьесаның көңілді мазмұнына эмоциялы көңіл- күй танытады;

- балалар аспаптарының, музыкалық және шулы ойыншықтардың дыбысталуын ажыратады;

- ересектердің орындауындағы және аудио-бейне үн таспадан музыка тыңдау.

## *Ән айту*

Дыбыстаудың бірыңғай күшімен бірдей қарқында ән салу, ән мазмұнымен байланысты дыбыстаудың түрлі сипатын беру, бір қарқында ән салу, ересектермен бірге ән салу, аспаптармен қосыла отырып, оның даусына бейімделе отырып, ән салу дағдыларын қалыптастыру.

*Музыкалық-ырғақтық қозғалыстар*

Дағдыларды қалыптастыру:

- бірінің артынан бірі жүру барысында би ырғағын, музыканың би сипатын игеру;

- әуенмен бірге би қозғалыстарының қарапайым элементтерін орындау;

- әуен сипатына үн қату, оның бөліктерінің өзгеруін байқау;

- жоғары және төмен дыбыстауды ажырату, оны ойын әрекеттерінде байқау;

- аспаптарды тыңдау және олардың дыбыстау динамикасын ажырату.

### Күтілетін нәтижелер:

- музыкаға деген эмоциялық сезімдерін білдіре алады;

- таныс әндерді, пьесаларды біледі;

- музыканың сипатын сезінеді: ән, марш;

- музыкалық және шулы ойыншықтардың, балаларға арналған аспаптардың дыбысталуын ажырата біледі;

- билейтін әуендерге сәйкес өздігінен қимылдар орындайды;

- жоғары және төмен дыбыстарды ажырата біледі, оны ойын әрекеттерімен көрсетеді;

- балалар музыкалық аспаптарын ажыратады және атайды: металлофон, сылдырмақ, бубен, барабан, қоңырау;

- қарапайым би қимылдарын орындайды.

ІІ ЖАРТЫЖЫЛДЫҚ

## Сурет салу

*Заттық сурет салу*

Дағдыларды қалыптастыру:

- төртбұрышты пішіндегі заттарды бейнелеу, оларды дөңгелек пішіндегілермен үйлестіру;

- образдарды,заттарды,құбылыстарды беру кезінде қол белігінің түрлі бағытта қимылдауын дамыту;

- бірнеше тік және көлденең сызықтардан заттарды салу (дуал, ағаш);

- жануарлардың суретін салу дағдыларын жетілдіру;

- салынған пішіндерін бояуды (штрихтау, мақталы таяқшаларымен бояу);

- дәстүрден тыс сурет салуды (құмда, мәниде саусақпен немесе таяқшамен, саусақтармен және алақандарымен, түрлі- түсті борлармен асфальтта).

*Сәндік сурет салу*

Бейнелеу әрекетіне, халық шығармашылығының туындыларына деген қызығушылықты тәрбиелеу. Қазақ ою-өрнектерінің элементтерінің суретін салу дағдыларын бекіту. Қазақ мәдениетінің тұрмыстық заттарымен таныстыру.

Дағдыларды қалыптастыру:

- түстерді тану мен ажырату: қызыл, сары, жасыл, көк, қара, ақ;

- бормен асфаьтқа, таяқпен құмға сурет салу, жолақта және бұрыштарға қазақ ою-өрнектерінің қос элементін салу.

*Мазмұнды сурет салу және ойы бойынша сурет салу*

Дағдыларды қалыптастыру.

- сурет салудың дәстүрлі емес тәсілдерін қолдану;

- қарындаш, қылқалам, бояу, гуашьты пайдалану;

- негізгі түстер мен олардың реңктерін пайдалану;

- таяқпен құмға, бормен асфальтқа сурет салу;

- ойлау бойынша дербес сурет салу.

### Күтілетін нәтижелер:

- сурет салу кезінде қарындашты, фломастерді, қылқаламды қолында еркін және дұрыс ұстай біледі;

- төртбұрышты пішіндегі заттарды, оларды дөңгелек пішіндегі бейнелермен сәйкестендіріп бейнелей алады;

- бейнелеу әрекетіне, халық шығармашылығы туындыларына қызығушылығын білдіреді;

- түстерді таниды;

- бормен асфальтқа, таяқпен құмға сурет сала алады;

- үрделі емес сюжеттік композициялар құрастыра біледі (Айгүл жаңбырдың астында қыдырып жүр, ауладағы Аққала);

- бейнелейтін заттарға сәйкес түстерді таңдай біледі;

- халықтық сәндік өнердің әсемдігіне эмоционалды көңіл-күй білдіреді;

- пішіндерді бояудың бастапқы дағдыларын игерген;

- сурет салудың дәстүрден тыс әдістерін игерген.

## Мүсіндеу

*Заттық мүсіндеу*

Бірнеше бөліктен тұратын күрделі емес заттарды, жануарларды мүсіндеу дағдыларын қалыптастыру. Сазбалшықтан, ермексаздан мүсіндеуге қызығушылығын тудыру.

Табиғи материалдан мүсіндеу дағдыларын бекіту.

*Сюжеттік мүсіндеу*

Жеке жұмыстарын ұжымдық композицияларға біріктіру дағдыларын қалыптастыру.

*Сәндік мүсіндеу*

Әшекей заттарды мүсіндеу дағдыларын қалыптастыру. Ойлау бойынша мүсіндеу. Ересектің көмегімен шығармашылық ойлауды дамыту.

### Күтілетін нәтижелер:

- сазбалшықтан, ермексаздан, қамырдан мүсіндеуге қызығушылық танытады;

- сазбалшықтың, ермексаздың, қамырдың қасиеттері және мүсіндеу әдістері жайлы түсініктері қалыптасқан;

- сазбалшықтың ермексаздан, қамырдан үлкен кесегінен кішкентай бөлігін бөліп ала біледі;

- алақанға салып тік және дөңгелетіп есе біледі;

- мүсіндеудің түрлі әдістерін қолданып 1-3 бөліктерден тұратын түрлі заттарды мүсіндей алады (аққала, паравоздар, шарбақ);

- ұжымдық композициялар құрастыруға қатысады;

- әшекей заттарды мүсіндей алады (моншақ, сырға).

## Жапсыру

Дағдыларды қалыптастыру:

- заттардың орналасу, олардың арасында арақашықтықтың сақталу заңдылығы;

- түрлі пішіндегі қазақ оюының кейбір элементтерін қағазға орналастыру;

- желімді қылқаламға, мұқият жағып алу, клеенкадағы дайын үлгіге жағу, желімнің қалдықтарын сүртуге майлықты қолдану;

- табиғи материалмен жұмыс істеу, олардан зат жасау;

- қағаздың мүмкіндіктері туралы түсініктерді жетілдіру: жыртылады, мыжылады, оңай мыжылады.

*Сюжеттік жапсыру*

Балаларды жалпы композиция құрастыруға үйрету.

*Сәндік жапсыру*

Дағдыларды қалыптастыру:

- ересектер дайындаған ірі және өте ұсақ ою элементтерді орналастыру және жапсыру;

- шаршының ортасында, бұрыштарына қазақ ою өрнектерін жапсыру;

- пішінін, түсі мен көлемін, ескере отырып, заттар мен ою-өрнектерді орналастыру;

- геометриялық элементтерден өрнек құрастыруға үйрету.

### Күтілетін нәтижелер:

- бейнелеу өнеріне қажетті негізгі техникалық дағдыларды меңгерген;

- қағаздың қасиеттері жайлы біледі: жыртылады, мыжылады, оңай мыжылады;

- белгілі ретпен түрлі пішінді, көлемді түстегі бөліктерді орналастырып, дайын бейнені қағазға жапсыра біледі;

- ересектер дайындаған түрлі пішінді қағаз бетіне заттарды орналастыра алады;

- қарапайым композицияларды құрастыруға қатысады;

- ұқыпты жұмыс жасай алады: желімді қылқаламға жағуды, клеенкадағы дайын үлгілерге жағуды, желімнің қалдықтарын майлықпен сүртуді біледі.

## Музыка

*Музыка тыңдау.*

Дағдыларды қалыптастыру:

- түрлі қарқындағы музыканы тыңдау;

- музыкалық шығарманы эмоциямен қабылдау.

*Ән салу.*

Дағдыларды қалыптастыру:

- музыкалық сүйемелдеумен және сүйемелдеусіз ре-ля бірінші октавасының диапазонында ән салу, дыбыстарды биіктігіне қарай ажырату (октава шегінде), әуеннің басталуы мен аяқталуына мән беру.

*Музыкалық-ырғақтық қимылдар.*

Дағдыларды қалыптастыру:

- қимыл қарқынын өзгерте отырып қимылдау, бір-біреулеп, жұптаса отырып би қиылдарын орындау, жануарлардың би қимылдарын ұқсату;

- ойындарға, хороводтарға қатысу, таныс би қимылдарын қайталау білу.

### Күтілетін нәтижелер:

- музыканы тыңдау дағдысын меңгерген;

- музыкалық шығарманың қарқынын айыра алады;

- әуеннің басталуы мен аяқталуына мән береді;

- бір-біреуден, жұптаса ауыса отырып, би қимылдарын орындайды, жануарлардың қимылдарын ұқсатады;

- балаларға арналған музыкалық аспаптарды ажырата біледі және атын атай алады;

- музыкалық шығарманы эмоциямен қабылдайды.

## «ӘЛЕУМЕТ» білім беру саласы

«Әлеумет» білім беру саласының базалық мазмұны:

- қоршаған ортамен таныстыру;

- экология негіздері ұйымдастырылған оқу қызметінде іске асырылады.

**Мақсаты:** балаларда қоршаған ортаға жағымды мінез-құлық пен қарым-қатынасын, эмоциялы елгезектікті, әлеуметтік мәдениет негіздеріне қабілеттілікті қалыптастыру.

**Міндеттері:**

- балаларды қоршаған ортадағы заттардың атауларымен және олардың міндеттерімен таныстыру, таныс заттарды ажыратуға үйрету;

- Қазақстанның халық ауыз шығармашылығын қолдану арқылы Отанға, отбасына деген сүйіспеншілікті, ересектерге құрмет көрсете білуге тәрбиелеу.

I ЖАРТЫЖЫЛДЫҚ

## Қоршаған ортамен таныстыру

*Менің отбасым*

Отбасылық суреттерді қарастыруға және отбасы мүшелері мен олардың әрекеттерін атауға үйрету. «Отбасы», «Үй», «Демалыста» және басқа мазмұнды-рөлдік ойындарды ұйымдастыру.

Қоршаған ортаны қабылдау, кеңістікте бағдарлау.

Заттар мен олардың көлемін, түсін, пішінін ажырату және атау,қарастыру мен зерттеу дағдыларын қалыптастыру.

Қазақ және басқа халықтардың тұрмыс заттарымен таныстыру.

Заттар, ойыншықтар, кітаптар және ыдыстарға ұқыптылықпен қарауға тәрбиелеу.

*Көлік, байланыс құралдары*

Көлік құралдарының түрлерімен таныстыру.

*Ересектер еңбегі*

Мектеп, балабақша, балабақша қызметкерлері туралы ұғымдарын кеңейту.

Жануарлар мен құстарға күтім жасауға баулу.

*Қазақстан - менің Отаным*

Балалар тұратын қала мен ауыл, Қазақстан Республикасының астанасы, мемелекеттік рәміздері туралы білімдерін қалыптастыру.

### Күтілетін нәтижелер:

- отбасы мүшелері мен өзіне жақын адамдардың есімдерін атайды;

- мазмұнды-рөлдік ойындарда отбасы мүшелерінің рөлдерін сомдайды;

- қазақ халықының тұрмыстық заттарын атайды;

- заттар, ойыншықтар, кітаптар және ыдыстарға ұқыптылықпен қарауды біледі;

- көлік құралдарын біледі;

- мектеп, балабақша, балабақша қызметкерлері туралы түсініктерге ие;

- жануарлар мен құстарға қамқорлықпен қарайды;

- өздері тұратын қала мен ауыл туралы, Қазақстан Республикасының астанасы, мемлекеттік рәміздері туралы бастапқы түсініктерге ие.

**Экология негіздері**

*Өлі және тірі табиғат құбылыстары және заттары*

Өлі және тірі табиғат жайлы білімдерін қалыптастыру. Табиғат құбылыстарына қызығушылықтарын тәрбиелеу.

Дағдыларын қалыптастыру:

- ауа райының жағдайларын анықтай білу

- табиғат құбылыстарын (маусымдық) бақылау;

*Өсімдіктер әлемі*

Туған өлкенің кейбір өсімдіктері, көкөністері мен жемістері туралы қарапайым түсініктерін қалыптастыру. Жергілікті аймақта өсетін 2-3 ағаштардың түрлерін танып, атауға үйрету.

Бөлме өсімдіктерінің түрлері, олардың ерекшеліктері туралы білімдерін қалыптастыру.

*Жануарлар әлемі*

Үй жануарлары және олардың төлдері туралы білімдерін бекіту. Қазақстанды мекендейтін жабайы жануарлар жайлы түсініктерін қалыптастыру. Табиғат бұрышын мекендеушілерді бақылау дағдыларын қалыптастыру.Табиғат бұрышын мекендеушілерге және қыстап қалатын құстарға қамқорлық жасауға тәрбиелеу.

## *Күтілетін нәтижелер:*

- табиғаттың маусымдық өзгерістерін анықтайды;

- табиғатқа қамқорлық жасауға ынталанады;

- бірнеше ағаштардың түрлерін, бөлме өсімдіктерін, көкөністер мен жемістерді таниды және атайды;

- үй және жабайы жануарларды, құстарды, жәндіктерді таниды және атайды;

- табиғаттағы және ауа райындағы қарапайым өзгерістерді байқайды.

II ЖАРТЫЖЫЛДЫҚ

## Қоршаған ортамен таныстыру

*Менің отбасым*

Өзінің отбасы, отбасылық қарым- қатынас туралы әңгімелеп беру дағдыларын қалыптастыру.

Қоршаған ортадағы заттарды, кеңістікті бағдарлауды меңгерту.

Заттардың сапалары мен қасиеттерін:сипап сезу, дәмін көру, есту арқылы тануды қалыптастыру.

Балаларға түрлі заттардың атауларын сөйлегенде белсенді қолдануды, бейтаныс заттардың атқаратын қызметтерін түсіндіру, заттардың тобын білдіретін түсініктерді меңгерту.

Балаларды өзге адамдардың іс - әрекеттерін бақылауға үйрету.

*Көлік, байланыс құралдары*

Жерде жүретін және ауада ұшатын қозғалыс құралдары туралы білімдерін бекіту.

*Ересектер еңбегі*

Балаларды ересектердің еңбегін бақылау негізінде ойын әрекетіне ынталандыру. Мүмкіндіктеріне қарай күтушіге, аула сыпырушыға көмек көрсетуді ұйымдастыру. Өзгенің еңбегінің нәтижесіне құрметпен қарауға тәрбиелеу, көмек көрсетуге деген тілектерін қолдау.

*Қазақстан - менің Отаным, еліміздің рәміздері*

- Қазақ халқының дәстүрлі тұрғын үйімен таныстыруды жалғастыру. Қазақстанның туы туралы түсінік беру.

## *Күтілетін нәтижелер:*

- отбасы мүшелері туралы, оларға өзінің қарым-қатынасы туралы әңгімелейді;

- айналасындағы заттардың қолданысын біледі;

- заттардың сапасы мен қасиеттерін: сипау, дәмін тату және есту арқылы таниды;

- көлік құралдарын таниды және атайды;

- бағдаршам белгілерінің маңызын түсінеді және атайды;

- басқа адамдардың еңбек нәтижелеріне құрмет танытады, көмек көрсетуге ынталы;

- қазақтардың дәстүрлі мекені туралы түсініктерге ие;

- Қазақстан Туын таниды атайды.

**Экология негіздері**

*Өлі және тірі табиғат құбылыстары және заттары*

Балалардың өлі табиғат нысандары жайлы білімдерін бекіту. Табиғат құбылыстарына қызығушылық таныту дағдыларын жетілдіру.

*Табиғаттағы маусымдық өзгерістер*

Көктем мезгілінде ауа райының жағдайларын бақылау және анықтай білуді жетілдіру. Жаз мезгілінің кейбір сипаттық ерекшеліктері жайлы білімдерін жетілдіру. Жаз мезгілінде табиғатты бақылау дағдыларын қалыптастыру.

*Өсімдіктер әлемі*

Туған өлкенің өсімдіктері туралы қарапайым түсініктерін жетілдіру. Ағаштарды, дала гүлдерін, кейбір көкөністер мен жемістерді, бөлме өсімдіктерін тану және атау, өсімдіктердің бөліктерін тану дағдыларын қалыптастыру.

*Жануарлар әлемі*

Балалардың үй жануарлары және олардың төлдері, жабайы жануарлар туралы, өздеріне таныс жануарлардың сыртқы ерекшеліктері туралы білімдерін бекіту.

Табиғат бұрышын мекендеушілерді бақылау, оларға қамқорлық жасау дағдыларын жетілдіру.

Құстар мен жәндіктер туралы қарапайым түсініктерін қалыптастыру.

Қоршаған ортаның объектілеріне жағымды, ұқыпты қатынастарын қалыптастыру.

## *Күтілетін нәтижелер:*

- табиғаттың сипаттық маусымдық өзгерістерін анықтайды және атайды;

- таныс ағаштарды, бөлме өсімдіктерін, көкөністер мен жемістердің   
3-4 түрін, үй жануарларын және жабайы жануарларды, құстарды, жәндіктерді таниды және атайды;

- табиғаттағы және ауа райындағы қарапайым өзгерістерді байқайды және атайды;

- ересектермен бірге өсімдіктерге күтім жасаудың қарапайым еңбек тапсырмаларын орындай алады.

**ОРТАҢҒЫ ТОП**

## (4 жастан 5 жасқа дейін)

**«ДЕНСАУЛЫҚ» білім беру саласы**

«Денсаулық» білім беру саласының базалық мазмұны дене шынықтыру ұйымдастырылған оқу қызметінде жүзеге асырылады.

**Мақсаты:** баланың денсаулығын сақтау және нығайту, дене шынықтыруға деген қызығушылығын дамыту, қозғалыс біліктері мен дағдыларын қолдануға баулу.

## Міндеттері:

- балалардың қимыл әрекеттерін ұйымдастырудың түрлі нысандарында қимылдарды дұрыс орындау біліктері мен дағдыларын қалыптастыру;

- жүру мен жүгіруде, секіру мен лақтыруда, қағып алуда, еңбектеу мен өрмелеуде негізгі қимыл түрлерін, жеке гигиена дағдыларын және денсаулықты сақтау негіздерін жетілдіру;

-дене қасиеттерін қалыптастыру: ептілік, қозғалыстарды үйлестіру, шыдамдылық, тепе-теңдікті сақтау, икемділік;

-дене шынықтыру жаттығуларын орындауға қызығушылықты, салауатты өмір салтын ұстануға тәрбиелеу.

I ЖАРТЫЖЫЛДЫҚ

## Дене шынықтыру

## *Негізгі қимыл түрлері*

*Жүру.* Сапта бір-бірлеп жүру, жүруді жүгірумен, секірумен, басқа қимылдармен кезектестіру; қол мен аяқ қимылын үйлестіру, бой түзулігін дұрыс сақтау.

*Жүгіру*. Аяқтың ұшымен жүгіру; тізені жоғары көтеріп жүгіру; кіші және үлкен қадаммен жүгіру; сапта бір-бірлеп; түрлі бағытта жүгіру. Түрлі тапсырмалармен жүгіру: шапшаң және жай қарқынмен жетекшімен ауыса отырып жүгіру. 1–1,5 минут ішінде жай қарқынмен үздіксіз жүгіру; орта жылдамдықпен жүруді кезектестіре отырып, 40–50 метрге жүгіру.

*Секіру*. Бір орында тұрып, екі аяқпен секіру (2–3 рет жүрумен кезектестіре отырып, 10 рет секіру); 2–3 метрлік қашықтықта алға ұмтыла қос аяқпен секіру; бір орында оңға, солға бұрылып секіру. Баланың қолын көтергендегі биіктіктен жоғары ілінген нәрсеге орнынан

секіру арқылы затты жанап өту. 4–5 сызық арқылы орнынан ұзындыққа секіру (сызықтардың арақашықтығы 40–50 см). 20–25 см биіктікке секіру; орнынан 50 см кем емес ұзындыққа секіру. Бір аяқпен секіру (шамамен 4–5 рет оң және сол аяқпен).

Қысқа секіртпемен секіру (демалу үзілістері бар 2–3 реттен 10 секіру).

*Домалату, қағып алу, лақтыру.*Заттар арасымен доптарды, құрсауларды домалату. Допты бір-біріне төменнен лақтыру және қағып алу (1,5 м қашықтықта); допты екі қолымен бастан асыра кедергі арқылы лақтыру (2 м қашықтықтан). Допты жоғары лақтыру және екі қолымен қағып алу (қатарынан 3–4 рет). Алысқа дәлдеп лақтыру (3,5–6,5 м кем емес). Оң және сол қолымен

көлденең нысанаға (2–2,3 м қашықтықтан), 1,5 м қашықтықтан тігінен (нысана ортасының биіктігі 1,5 м) нысанаға дәлдеп лақтыру.

*Еңбектеу және өрмелеу.* 8 м дейінгі қашықтықта заттар арасымен тура бағыт бойынша төрттағандап еңбектеу, тақтайда, орындықта көлденеңінен еңбектеу. Табан мен алақанға сүйеніп төрт тағандап еңбектеу. 50 см жоғары көтерілген арқанның астынан оң және сол бүйірмен алға еңбектеп кіру. Құрсаудан еңбектеп өту. Гимнастикалық тақтай бойынша жоғары-төмен кезектескен қадаммен өрмелеу. Арақашықтығы 10 м дейінгі заттар арасымен тура бағытта жыланша ирелеңдеп, орындыққа көлденеңінен және көлбеу еңбектеу. Гимнастикалық орындықта қолдарымен тартылу арқылы ішімен еңбектеу. Бөрене, гимнастикалық орындық арқылы еңбектеп өту. Гимнастикалық қабырға бойынша жоғары-төмен кезектескен қадаммен өрмелеу, аралықтан аралыққа,оңға, солға ауысу.

*Тепе-теңдікті сақтауға арналған жаттығулар.* Сызықтар арасымен (15 см арақашықтық), сызықпен, арқанмен, тақтаймен, гимнастикалық орындықпен, бөренемен жүру. Басқа қап киіп, заттарды аттап өту, бұрылу. Тепе-теңдікті сақтау: қолын жоғары көтеріп, аяқтың ұшымен тұру; қолын беліне қойып, бір аяқпен тұру; қолын беліне қойып, екі жаққа айналу. Ойлы-қырлы тақтаймен жүру; көлбеу тақтаймен (ені 20 см, биіктігі 30-35 см) жоғары және төмен жүру мен жүгіру. Еденнен 20–25 см көтерілген баспалдақ тақтайдан, қолдың түрлі қалпымен үрленген доптан (бір-бірінен қашық қойылған 5–6 доп арқылы кезекпен) аттап өту.

*Сапқа тұру, сап құрылымын өзгертіп қайта тұру.* Қатарға бір- бірден сапқа тұру. Қатарға екеуден, үшеуден тұрып, сапты қайтадан құру; бағдар бойынша түзелу.

*Музыкалық-ырғақтық жаттығулар.* Музыкалық сүйемелдеуге сәйкес түрлі қарқында таныс дене жаттығуларын орындау.

### Спорттық жаттығулар

*Шанамен сырғанау.*

Төбешіктен сырғанау; бір-бірін сырғанату; шаналармен төбешікке көтерілу; төбешіктен түскенде тежеуге, мұзды жолдармен өздігінен сырғанау.

*Шаңғы тебу.*

Шаңғымен бірінің артынан бірі сырғымалы қадаммен жүру. Төбешікке қосалқы қадаммен, қырымен көтерілу. Ересектердің көмегімен шаңғыны киіп, шешеді.

*Велосипед және самокат тебу.*

Үш дөңгелекті және екі дөңгелекті велосипед тебу. Оңға, солға бұрылыстарды орындау.

*Жүзуге дайындық*

Суға түсу, суда ойнау. Суда отырып, аяқтарын жоғары және төмен көтеріп, қимылдар орындау. Иекке дейін, көздеріне дейін суда отыру. Судан шығу. Бетін суға түсіру. Басын суға түсіру. Еркін әдіспен жүзуге талпыну.

*Спорттық ойындардың элементтері*

Кегль ойындарына үйрету. Бастапқы қалыпта дұрыс тұрып, допты лақтыру. 1,5-2 метр арақашықтықтан кегльдерді қағып түсіру.

*Футбол*

Берілген бағытта допты домалату. Допты аяқтарымен бір-біріне домалату.

*Хоккей*

Берілген бағытта шайбаны таяқпен домалату, оны қақпаға енгізу.

*Денешынықтыру сауық кеші* 2 айда 1 рет өткізіледі, ұзақтығы –

20 минут.

*Денешынықтыру мерекесі* жылына 2 рет (жазда және қыста) өткізіледі, ұзақтығы - 45 минут.

*Денсаулық күні* 2 айда 1 рет өткізіледі, ұзақтығы - 30 минут.

*Дербес қимыл белсенділігі*

Балалардың доптармен ойындарын жетілдіру, денешынықтыру құралдарын, спорттық және қимылды ойындар үшін атрибуттарды пайдалануға ынталандыру. Балаларды педагогпен бірге жаттығуларды орындауға, қимылды ойындарға қатысуға ынталандыру. Ауа райының жағдайын ескере отырып, балалардың таза ауадағы қимыл белсенділігі үшін жағдайлар жасау.

*Шынықтыру және сауықтыру жұмысы*

Шынықтырудың барлық түрлерін жалғастыру. Жалпы және жергілікті су шараларын жүргізуді жалғастыру: дымқыл шүберекпен сүртіну, аяқтарды , денені шаю. Тыныс алу жолдарын шынықтыру, жалаң аяқ жүру.

*Мәдени- гигиеналық дағдылар*

Бұрын игерген біліктерін бекіту және олардың орындалу сапасын жоғарылату.

Ұқыпты тамақтану дағдыларын, ас құралдарын қолдануды жетілдіру. Гигиеналық шараларды орындау: жуыну, шашын тарау, қолды сабынмен жуу, қол орамалды қолдану.

*Жалпы дамытушы жаттығулар*

*Қолға және иыққа арналған жаттығулар*

Қолды алға, екі жаққа, жоғары көтеру, тұрған қалыпта қолдарын арқасына апару; саусақтарын бүгіп, қолдарын айналдыра қимылдауды орындау. Жаттығуларды заттармен және заттарсыз орындау.

*Кеудеге арналған жаттығулар*

Екі қол белде, кезекпен екі жаққа бұрылғанда екі қолды екі жаққа жіберу. Оңға, солға иілу, еңкею, шалқаю. Алға еңкею, қолдың ұшын аяқтың ұшына жеткізу. Екі қолды белге қойып, екі жаққа иілу. Отырған және тізерлеп тұрған күйі допты өз айналасында домалату.

*Аяққа арналған жаттығулар*

Аяқтың ұшымен көтерілу; екі аяқты кезекпен алға өкшемен, содан кейін ұшымен қою, топылдату. Қатарынан 4–5 рет жүрелеп, екі қол белде, екі қолды алдыңғы жақ пен екі тұсқа көтеріп, отыру. Аяқтың ұшын созу, табанды бүгу.

### Күтілетін нәтижелер:

- дене жаттығуларын орындауға қызығушылық танытады;

- дене сапаларын (қимылдар үйлесімділігін, төзімділік, тепе- теңдікті сақтау, икемділік) танытады;

- қозғалмалы ойындардың ережелерін сақтайды;

- өз қимыл-әрекетін басқа балалардың қимыл-әрекетімен үйлестіре біледі;

- түрлі тапсырмалар орындап, бір-бірден сапта жүреді;

- екеуден, үшеуден звеноларға қайта тұрады;

- төбешіктен сырғанай алады, бір-бірін сырғанатады, шаналармен төбешікке көтеріледі, төбешіктен түскенде тежей алады;

- шаңғымен бірінің артынан бірі сырғымалы қадаммен жүреді;

- үш дөңгелекті және екі дөңгелекті велосипед, самокат тебе алады;

- суға түсіп, суда ойнай алады;

- спрорттық ойындардың қарапайым ережелері туралы түсінікке ие (кегли, футбол, хоккей);

- жеке гигиенаның бастапқы дағдыларын сақтайды.

ІІ ЖАРТЫЖЫЛДЫҚ

## Денешынықтыру

### Негізгі қимыл түрлері

*Жүру.* Сапта бір-бірден, екеуден; аяқтың ұшымен, өкшемен, табанмен, табанның ішкі жағымен; тізені жоғары көтеріп; ұсақ және алшақ адымдап жүру. Қозғалыс бағытын өзгертіп жүру, жыланша ирелеңдеп жүру, алға, қосымша қадаммен алға, шет жағына жүру. Жүгірумен, секірумен, бағытты өзгертумен, қарқынмен жүру. Басқа қимылдармен кезектестіріп, белгі бойынша тоқтап жүру.

*Жүгіру.* Қалыпты, аяқтың ұшымен; тізені жоғары көтеріп; ұсақ және алшақ адыммен; сапта бір-бірден және жұппен; түрлі бағытта,бытырап жүгіру. Жетекшінің ауысуымен, қарқынды жылдамдатып және ақырын жүгіру. Жай қарқында үздіксіз жүгіру; 50–60 метрге жүгіру. 5 метрден 3 рет жүгіру. Бірқалыпты жүгіруді (ырғақтылық) дамыту. Түрлі бағытта жүгіру, қағып алып жүгіру.

*Секіру.* Бір орында тұрып екі аяқпен секіру; алға ұмтыла секіру; бір орында тұрып оңға, солға бұрылып секіру; аяқты бірге, алшақ қойып, біреуін – алға, екіншісін – артқа қойып, бір орында тұрып секіру. Затты жанау арқылы орнынан жоғары секіру; биіктігі 5–10 см 2–3 заттың үстінен кезектесе секіру; 20–25 см биіктіктен секіру; орнынан 70 см-ден кем емес ұзындыққа секіру; бір орында тұрып, ұзындыққа 4–6 сызықтың үстінен секіру (сызықтардың арақашықтығы 40–50 см). Бір аяқпен секіру. Қысқа секіртпемен секіру.

*Домалату, қағып алу, лақтыру.* Доптарды, құрсауларды домалату. Допты бір-біріне төменнен лақтыру, басынан асыра лақтыру және оны қағып алу; допты екі қолымен басынан асыра және бір қолымен кедергі арқылы лақтыру (2 м арақашықтық). Допты жоғары лақтыру, еденге ұру және оны екім қолымен қағып алу; допты жерге ұру. Заттарды алысқа дәлдеп лақтыру (3,5–6,5 метрден кем емес); затты тігінен (нысана ортасының биіктігі 1,5 м) 1,5–2 м арақашықтықтан және көлденеңінен (2–2,5 м арақашықтықта) оң, сол қолмен лақтыру.

*Еңбектеу және өрмелеу.* Көлденең және көлбеу орындықта төрттағандап еңбектеу. Гимнастикалық орындықта қолдарымен тартылу арқылы ішімен еңбектеу. Табан мен алақанға сүйеніп, төрттағандап еңбектеу. 50 см жоғары көтерілген арқанның, доғаның, таяқтың астынан оң және сол бүйірмен алға еңбектеп кіру. Бөрене, гимнастикалық орындық арқылы еңбектеп өту. Гимнастикалық қабырға бойынша жоғары-төмен кезектескен қадаммен өрмелеу, оң аралықтан сол аралыққа ауысу.

*Тепе-теңдікті сақтауға жаттығулар.* Сызықтар арасымен (10 см арақашықтық); сызықпен; арқанмен (диаметрі 1,5 см); тақтаймен, гимнастикалық орындықпен, бөренемен жүру. Қырлы тақтаймен жүру; көлбеу тақтайда жоғары-төмен жүру және жүгіру. Бір-бірінен қашық қойылған үрленген 5–6 доп арқылы кезекпен, қолдың түрлі қалпымен аттап өту. Түрлі жағдайда тепе-теңдікті сақтау.

*Сапқа тұру, сап құрылымын өзгертіп қайта тұру.* Қатарға бір- бірден сапқа, шеңберге тұру. Қатарға екеуден, үшеуден тұрып, сапты қайтадан құру; бағдар бойынша теңелу; оңға, солға айналу, бұрылыстар; ажырату және жақындату.

*Музыкалық-ырғақтық жаттығулар.* Музыкалық сүйемелдеуге сәйкес түрлі қарқында әртүрлі таныс дене жаттығуларын орындау.

### Спорттық жаттығулар

*Шанамен сырғанау.*Төбешіктен сырғанау; бір-бірін сырғанату.

*Сырғанау.*Мұзды жолдармен өздігінен сырғанау.

*Велосипед және самокат тебу.*Үш дөңгелекті велосипед және самокат тебу. Оңға, солға бұрылыстарды орындау.

*Жүзуге дайындық.*

Суға түсу, суда ойнау. Суда отырып, аяқтарын жоғары және төмен көтеріп, қимылдар орындау. Судан шығу.

### Спорттық ойындардың элементтері

*Кегли.* Дұрыс бастапқы қалыпта тұрып, түрлі бағытта қойылған доптарды лақтыру.

*Футбол* . Берілген бағытта допты домалату. Допты қақпаға домалату.

*Хоккей*. Берілген бағытта шайбаны таяқпен домалату, оны қақпаға домалатып кіргізу.

*Дербес қимыл белсенділігі*

Балалардың доптармен, құрсаулармен, ойыншықтармен ойындарын жетілдіру, денешынықтыру құралдарын, спорттық және қимылды ойындар үшін атрибуттарды пайдалануға ынталандыру. Балаларды педагогпен бірге жаттығуларды орындауға, қимылды ойындарға қатысуға ынталандыру.

*Шынықтыру және сауықтыру жұмысы*

Шынықтырудың барлық түрлерін жалғастыру. Жалпы және жергілікті су шараларын жүргізуді жалғастыру: дымқыл шүберекпен сүртіну, аяқтарды , денені шаю, сауықтыруға арналған жүгіру. Тыныс алу жолдарын шынықтыру, жалаң аяқ жүру.

*Мәдени- гигиеналық дағдылар*

Бұрын игерген біліктерін бекіту және олардың орындалу сапасын жоғарылату. Ұқыпты тамақтану дағдыларын, ас құралдарын қолдануды жетілдіру. Гигиеналық шараларды орындау: жуыну, шашын тарау, қолды сабынмен жуу, қол орамалды қолдану.

***Жалпы дамытушы жаттығулар*** *Қолға және иыққа арналған жаттығулар*

Қолдарды басқа қою, оларды екі жаққа созу және түсіру. Орындықтың арқасына, қабырғаға арқасымен сүйене отырып, қолды екі жақтан жоғары көтеру, таяқты (құрсау) жоғары көтеру, иықтан асырып түсіру, бастапқы қалыптан қолдарды буынынан жан-жағына айналдыру.

*Кеудеге арналған жаттығулар*

Отырған күйі арт жаққа қолмен сүйене отырып, екі аяқты жоғары көтеру, бүгу және жазу, төмен түсіру. Кезекпен аяқты бүгу және жазу, көтеру және түсіру. Зат ұстаған қолдарын созған қалыппен шалқасынан жатқан күйі етпетіне бұрылып жату. Етпетінен жатқан қалпы иығын, басын, қолдарын алға созып көтеру.

*Аяққа арналған жаттығулар*

Тізесін бүгіп тұрып, аяқтарды кезекпен көтеру. Өкшемен таяқтың, арқанның үстіне, аяқтың ұшымен еденге сүйене отырып, қырындап жүру. Аяқтың саусақтарымен жіпті жинау; құмы бар қаптарды іліп алып, бір орыннан басқа орынға ауыстыру. Қосалқы қадаммен жүру. Тұрған қалыпта аяқ саусақтарымен орамал және басқа ұсақ заттарды іліп алып оларды басқа орындарға қою. Аяқ өкшесін айналдыру.

### Күтілетін нәтижелер:

- гигиеналық шаралардың орындалу реттілігін біледі және оларды дербес орындайды;

- негізгі қимылдарды орындаудың қимылдық дағдыларына ие;

- дене жаттығулары мен сауықтыру шараларына қызығушылық танытады;

- педагогтің көрсетуімен ертеңгілік жаттығудың кешендерін орындайды;

- өздігінен түрлі ойындар ойнайды, ойын ережелерін сақтай алады;

- спорттық ойындардың элементтерін орындай алады;

- шынықтыру түрлерін, өз-өзіне қызмет көрсетудің дағдыларын игерген.

**«КОММУНИКАЦИЯ» білім беру саласы**

«Коммуникация» білім беру саласының базалық мазмұны:

- тіл дамыту;

- көркем әдебиет;

- орыс тілі (қазақ тілінде оқытылатын топтарда) ;

- драма ұйымдастырылған оқу қызметінде жүзеге асырылады.

**Мақсаты:** қоғамдық ортада инновациялық әдістер мен технологияларды қолданып, ауызша қарым-қатынас жасау, диалог құру дағдыларын қалыптастыру.

**Міндеттері:**

- ересектермен және балалармен еркін қарым-қатынас жасау дағдыларын дамыту;

- балалар әрекетінің түрлі нысандары мен түрлерінде балалардың ауызша сөйлеуін дамыту;

- балалар әдебиетіне, сөзге қызығушылықты дамыту.

I ЖАРТЫЖЫЛДЫҚ

**Сөйлеуді дамыту**

*Сөйлеудің дыбыстау мәдениеті*

Дауысты, дауыссыз дыбыстарды дұрыс айту дағдыларын бекіту. Фонематикалық қабылдау дағдыларын қалыптастыру.

Сөзді дыбыстау мәдениетін тәрбиелеуге арналған дидактикалық ойындарды қолдану.

*Сөздік қор*

Балалардың сөздік қорларын адамдардың мамандықтарының атауларын, заттардың бөліктерін, заттардың сапалары мен қасиеттерін білдіретін зат есімдермен байыту.

Келесі дағдыларды қалыптастыру:

-тұрмыстық заттар және қоршаған орта заттарының қолданылу маңыздылығын түсіну дағдыларын қалыптастыру;

- сөздік қорын жалпылауыш мағыналы сөздермен байыту;

- заттарды және олардың тұрған орнын анықтау дағдыларын жетілдіру;

- ойындарды қолдану арқылы сөздерге қызығушылығы мен зейінін дамыту.

*Тілдің грамматикалық құрылымы*

Дағдыларды жетілдіру:

- байланыстырып сөйлеу дағдыларын жетілдіру;

- жануарлар және олардың төлдерінің атауларын білдіретін сөздерді, сөздердің түрлі тәсілдермен жасалуын, зат есімдерді жекеше және көпше түрде қолдану дағдыларын дамыту;

- әртүрлі тәсілдермен жаңа сөздер құру;

- сан есімдерді ретімен атауға, оларды зат есімдермен бірге қолдану дағдыларын қалыптастыру;

- тілдің грамматикалық құрылымын қалыптастыруда ойындарды кеңінен қолдану.

*Байланыстырып сөйлеу*

Әңгімеге қатысу және тілді түсіну, тыңдау біліктерін, көлемі шағын тақпақтарды жатқа айту дағдыларын қалыптастыру.

Сурет бойынша заттар және ойыншықтар туралы әңгіме, үлгі бойынша әңгіме құрастыру, шағын әңгімелер мен ертегілерді айтып беруге үйрету дағдыларын қалыптастыру.

Ұсынылған мазмұн бойынша сахналауға үйрету.

*Шығармашылық сөйлеу әрекеті*

Театрландырылған әрекетке, драматизация ойындарына және қуыршақ спектакльдеріне, саусақ ойындарына балаларға түсінікті «қуыршақты жүргізу» техникасын қолдана отырып, қатысу ниеттерін дамыту.

*Шығармаларды қабылдау*

Ұйқас пен сөз ойындарына деген қызығушылығын тәрбиелеу.

Кейіпкерлердің бейнелерін сомдауға қажетті дауыс ырғағы және тілдің қарқынын қолдану дағдыларын қалыптастыру, ұсынылған тақырып бойынша әңгіменің басы мен соңын құрастыруға үйрету.

### Күтілетін нәтижелер:

- құрдастарымен және ересектермен қарым-қатынасқа түсе алады, олардың өтініштерін орындайды;

- сөйлемдердің әртүрлі түрлерін (жай және күрделі), сын есімдерді, етістіктерді, үстеулерді, қосымшаларды қолданады;

- адамдардың мамандықтарын білдіретін сөздерді, олардың ерекшеліктерін біледі,тұрмыстық заттар және қоршаған табиғат заттарының мәнін біледі;

- себеп-салдарлық байланыстарды орната біледі;

- жалпы мағыналас сөздерді (көлік, өсімдіктер, киім) қолданады;

- сан есімдерді ретімен атайды, оларды зат есімдермен септіктерде, жекеше және көпше түрде байланыстырады;

- отбасы, отбасындағы тұрмыс, халықтық дәстүрлері туралы айтып бере алады;

- өзінің қаласы (ауылы) туралы әңгімелеп бере алады, үлгі бойынша әңгіме құрастыра алады;

- шағын әңгімелер мен ертегілерді қайталап айтады;

- театрландырылған әрекетке қатысады.

## Көркем әдебиет

*Оқып беру және әңгімелеу*

Көркем шығармаларды эмоционалды қабылдай білуді дамыту.

Балаларды түрлі тақырыптағы көркем шығармалармен таныстыру. Кейіпкерлердің жағымды және жағымсыз қасиеттерін көруге, олардың әрекеттерін бағалауға, әңгіме, ертегілердің мазмұнын олардың атауымен салыстыруға үйрету.

*Мәнерлеп оқу және мазмұнын айту*

Тақпақтар мен өлеңдерді түсініп, есте сақтауға үйрету. Таныс ертегілердің мазмұнын айтуда мазмұнның жүйелілігін сақтауға, кейіпкерлердің мінезін сипаттауға үйрету.

### Күтілетін нәтижелер:

- көркем шығармаларды эмоционалды қабылдай біледі;

- таныс ертегілерді айта алады;

- өзіне ұнайтын бірнеше шығармаларды айта алады;

- әдеби кейіпкерлердің қылықтарын бағалай алады;

- таныс шығармалардан үзінділерді сахналай алады;

- оқиғаларды ойдан құрастырады.

## Русский язык

*Воспитание звуковой культуры речи.*

Формирование умений произношения согласных звуков (свистящие, шипящие: ж, щ, с, з) и сонорные звуки (р, л) русского языка, используя игры и игровые упражнения.

Развитие голосового и артикуляционного аппарата речи, речевого дыхания, четкой дикции.

*Словарная работа и развитие речи.*

Расширение и обогащение словарного запаса детей.

Формирование знаний о группах предметов ближайшего окружения, о предметах, обозначающих времена года и отдельные явления природы, о словах, обозначающих простые действия.

Совершенствование навыков составления словосочетаний (существительное и прилагательное), (числительное и существительное); согласования слова.

Формирование знаний о составлении предложений из 3–4 слов, о согласовании слов в коротких предложениях.

Развитие связной речи и умения правильно ставить ударение в словах при произношении.

Формирование навыков понимания и использования в речи русских слов и выражений.

Формирование навыков ответа на элементарные вопросы (Кто?Что? Какой? Сколько? Какое время года?).

Формирование навыков понимания и использования в речи слов и выражений, необходимых для установления связи с окружающими. Обучать умению рассказывать о себе (фамилия, имя, возраст, место проживания).

### Ожидаемые результаты:

- умеет правильно произносить звуки свистящие, щипящие (ж,щ,с,з) и сонорные звуки (р, л);

- составляет связную речь и правильно ставить ударение в словах при произношении;

- применяет в речи слова с обобщающим значением;

- понимает назначение предметов домашнего обихода и природного окружения;

- умеет употреблять в речи имена существительные в форме единственного и множественного чисел;

- слушает и понимает русскую речь, участвует в разговоре;

- владеет навыками составления коротких рассказов по образцу, по содержанию картин, пересказывания небольших сказок и рассказов;

- запоминает и читает наизусть потешки и стихотворения;

- владеет навыками понимания и использования в речи русских слов и выражений;

- составляет короткие предложения из 3-4 слов.

**Драма**

Көркем әдебиет шығармалары бойынша драмалық дағдыларды дамыту.

*Коммуникативті –тілдік, ойын және артикуляциялық дағдылар*

Дағдыларын қалыптастыру:

- түрлі мәтіндерді дыбыстағанда дұрыс тыныс алу;

- түрлі эмоцияларды білдіру үшін интонациямен дыбыстау;

- таныс сюжеттер бойынша ертегілерді драмалау;

- ертегі желісін ретімен орындау.

*Адамгершілік нормалары туралы түсінік*

Дағдыларын қалыптастыру:

- ересектермен және құрдастарымен қарым-қатынас;

- адамдардың сезімі мен қарым-қатынасын көрсету;

- әдеби кейіпкерлердің әрекеттеріне өзінің көзқарасын білдіру;

- оны адамгершілік нормалары мен түсініктері тұрғысынан бағалау;

- достық қарым-қатынас және өзара көмек көрсету.

### Күтілетін нәтижелер:

- өзінің тынысын басқара алады;

- барлық дыбыстарды анық және әртүрлі қарқында дыбыстайды;

- дауыс күшін өзгертіп, түрлі интонацияда дыбыстайды;

- сезім ырғағы мен қозғалыс үйлесімін сыңарымен сәйкестендіре отырып, сақтайды;

- сахнаны, алаңды бағдарлай алады;

- театрландырылған қойылымды дайындау барысында ересектермен және құрдастарымен өзара әрекет ете алады;

- әдеби кейіпкерлердің әрекеттеріне өзінің көзқарасын білдіреді, оны адамгершілік нормалары мен түсініктері тұрғысынан бағалайды;

- достық қарым-қатынас және өзара көмек көрсетеді.

II ЖАРТЫЖЫЛДЫҚ

**Сөйлеуді дамыту**

*Сөйлеудің дыбыстау мәдениеті*

Есту зейінін және тілдегі дыбыстарды дұрыс айту біліктерін жетілдіру.

Сөздердегі дауысты және кейбір дауыссыз дыбыстарды (п-б, т-д, к-г,ф-в,с-з-ц), анық айтуларын қалыптастыру.

Тілдің қарқынын өзгерту біліктерін бекіту: баяу сөйлеу,жаңылтпаштар оқу. Артикуляциялық аппаратты одан әрі жетілдіру.

*Сөздік қор*

- тілдік ойындар мен жаттығуларды қолдана отырып, балалардың сөздік қорларын дамыту және байыту;

- заттар тобын білдіретін сөздерді балалардың сөздік қорларына- жалпылаушы сөздерді түсіну арқылы ендіру (ойыншықтар, киім, аяқ киім, ыдыс, жиһаз)

- балалардың сөздік қорларын тұрмыстық электротехника заттарының және ұлттық заттардың атауларымен байыту,

олардың атауларын, заттардың қолданысын түсіндіру;

- мағынасы қарама - қарсы антоним сөздерді балалардың сөздік қорларына ендіру, сөзге қызығушылықты дамыту;

- тәулік бөліктерін атауға үйрету (таңертең, күндіз, кеш, түн).

### Күтілетін нәтижелер:

- ана тілінің барлық дыбыстарын дұрыс айтады;

- құрдастарымен және ересектермен қарым-қатынасқа түсе алады, олардың өтініштерін орындайды;

- тілде сөйлемдердің әртүрлі түрлерін, қосымшаларды қолданады;

- көрнекі берілген жағдаяттарға сүйенбей - ақ сөздерді қолданады, сөйлеуде етістіктерді белсенді қолданады;

- жеке тәжірибесінен суреттің мазмұны бойынша шағын әңгімелер құрастырады.

## 

## Көркем әдебиет

*Оқып беру және әңгімелеу*

Мазмұнды эмоционалды қабылдай білу, кейіпкерлерге жанашырлық таныта білу біліктерін, ертегіні баяндау ерекшелігін байқауды жетілдіру.

Шығарма мен өлеңді ажырата білуді; көркем шығармаларда түрлі өмірлік құбылыстар: мереке, өмірден алынған күлкілі және байсалды үзінділер бейнеленуі мүмкін екендігін түсіне білуді қалыптастыру.

Таныс шығармаларда бағдар жасай білуді, оларды суреттерден танып, мазмұны бойынша сұрақтарға жауап беру біліктерін бекіту.

*Мәнерлеп оқу*

Балаларды жатқа эмоционалды, мәнерлі айта білуге, сөздерді анық айтуға, логикалық екпіндерді сақтауға, өлеңнің ұйқасын, халықтық тақпақтардың ырғағын, қуанышты, сүйсінуді бере білуге үйрету.

### Күтілетін нәтижелер:

- әңгімелерді тыңдайды, айтып бере алады, өлеңдерді жатқа айтады;

- таныс ертегілерді айтады, ойыншықтар бойынша шағын әңгімелер құрастырады;

- өзіне ұнайтын бірнеше шығармаларды айта алады;

- ойында әдеби бейнелерді қолданады;

- таныс шығармаларды мазмұндау кезінде мәтін мазмұнына, кейіпкерлерге, олардың қылықтарына өзінің қатынасын эмоционалды түрде білдіреді.

## Русский язык

*Воспитание звуковой культуры речи*

Закрепление навыков произношения гласных и согласных звуков русского языка.

Совершенствование навыков развития голосового и артикуляционного аппарата, речевого дыхания, четкой дикции.

*Словарная работа и развитие речи.*

Расширение кругозора и обогащение словарного запаса детей.

Совершенствование знаний о группах предметов ближайшего окружения, о временах года и об явлениях природы.

Обучение на русском языке прямому и обратному счету до 10. Формирование навыков называния некоторых свойств предметов: цвет, формы, признаки.

Формирование умений понимания и использования знакомых слов в повседневной жизни.

Формирование грамотной речи: составление словосочетаний, предложений на русском языке.

Формирование навыков использования в речи имен существительных единственного и множественного числа.

Закрепление навыков составления коротких рассказов по картинам.

Совершенствование навыков связной и разговорной речи.

Закрепление навыков правильного использования русских слов и выражений при ответе на вопросы.

### Ожидаемые результаты:

- понимает русскую речь педагога в игровых ситуациях и в повседневной жизни;

- умеет считать на русском языке до 10 и обратно;

- произносит правильно свистящие, шипящие(ж,щ,с,з) и сонорные (р, л) звуки русского языка;

- называет группы предметов ближайшего окружения,их свойства, признаки; времена года и отдельные явления природы;

- умеет пользоваться паузами, с интонацией играть роль персонажей сказок;

- рассказывает о себе (фамилия, имя, возраст, родители, место проживания);

- участвует в элементарном диалоге;

- употребляет в речи имена существительные единственного и множественного чисел;

- составляет словосочетания, предложения из 4–5 слов;

- умеет придумывать короткий рассказ по картинке или по образцу воспитателя.

**Драма**

*Коммуникативті –тілдік, ойын және артикуляциялық дағдылар*

Дағдыларын қалыптастыру:

- таныс сюжеттер бойынша ертегілерді драмалау;

- ертегі желісін ретімен орындау;

- театрландырылған әрекеттің басқа да жұмыс түрлері (саусақты, үстел үсті, көлеңкелі және т.б.);

- жұбымен келісе отырып, сезім ырғағы мен қозғалыс үйлесімін сақтау;

- әдеби кейіпкерлерді дене пластикасы, ым, дауыс, мимика арқылы құру;

- сахнада бағдарлану.

*Адамгершілік нормалары туралы түсінік*

- ересектермен және құрдастарымен қарым-қатынас;

- адамдардың сезімі мен қарым-қатынасын көрсету;

- әдеби кейіпкерлердің әрекеттеріне өзінің көзқарасын білдіру;

- оны адамгершілік нормалары мен түсініктері тұрғысынан бағалау;

- өз ойын білдіріп, басқалардың пікіріне құлақ асып, ұлдар (күшті, батыл, еңбекқор және т.б.) мен қыздарға (қарапайым, әдемі және т.б.) тән мінез-құлық ерекшелігін талқылау.

### Күтілетін нәтижелер:

- таныс бірнеше шығармаларды атайды;

- вербалды емес әдістермен образдарды жасай алады;

- өз ойын құрдастарының ортасында білдіріп, басқалардың пікіріне құлақ салады;

- ұлдар мен қыздардың мінез-құлық ерекшелігін біледі;

- ертегі желісін ретімен орындайды;

- театрландырылған әрекеттің түрлі жұмыс тәсілдерін меңгерген;

- жұбымен қозғалыс үйлесімін сақтайды;

- сахнада бағдарланады;

- әдеби кейіпкерлердің әрекеттеріне өзінің көзқарасын білдіреді;

- адамгершілік нормалары мен түсініктері тұрғысынан бағалайды.

## «ТАНЫМ» білім беру саласы

«Таным» білім беру саласының базалық мазмұны:

- қарапайым математикалық түсініктерді қалыптастыру;

- құрастыру;

- жаратылыстану ұйымдастырылған оқу қызметінде жүзеге асырылады.

**Мақсаты**: математикалық, конструктивтік ойлау дағдыларын, танымдық қызығушылықтарын, экологиялық білім негіздерін қалыптастыру.

**Міндеттері**:

- сенсорлық қабілеттерін, алғашқы ойлау операцияларын, жиын туралы қарапайым түсініктерін дамыту;

- жаратылыстану бойынша түсініктерін, тірі және өлі табиғат жайлы білімдерін, танымдық қызығушылықтары мен шығармашылық қиялды қалыптастыру;

- табиғатта өзін ұстай білу ережелерімен және қарапайым өзара байланыспен таныстыру;

- тірі және өлі табиғат объектілеріне деген ұқыпты қарым- қатынасқа және сүйіспеншілікке тәрбиелеу, эстетикалық талғамды қалыптастыру, балалардың ой - өрістерін кеңейту.

І ЖАРТЫЖЫЛДЫҚ

## Қарапайым математикалық ұғымдарды қалыптастыру

*Жиынтық.*

Әртүрлі түстен, өлшемнен тұратын заттардың жиынтығы туралы түсініктерді қалыптастыру.

Заттарды салыстырып қою арқылы оларды санамай-ақ жұптарын салыстыру салыстыру негізінде тең немесе тең еместігін анықтай білуді үйрету.

*Сан және есеп*

5 көлемінде санау, заттарды үлгісі бойынша және аталған саны бойынша санау дағдысын қалыптастыру. Сандарды тәртібі бойынша атауға және қорытынды санды атауға, «Барлығы қанша?» сұрағына жауап беруге үйрету. Бірінің астына бірі екі қатарда орналасқан заттардың екі тобын салыстыруды үйрету.

Тең және тең емес туралы ұғымдарды қалыптастыру. Салыстырылатын топтар: бір көп, бір және екі, екі және үш және төрт, төрт және бес.

Теңді кем топқа үстемелей отырып немесе артық топтан бір затты алып тастай отырып, екі тәсілмен орнатуға, «Қанша еді?», «Қаншасы қалды?» сұрақтарына жауап беруге үйрету.

5-ке дейін реттік санау дағдыларын дамыту, реттік сан есімдерді атау, «Нешінші?», «Саны бойынша қайсысы?» сұрақтарына жауап беру дағдыларын дамыту.

Беске дейінгі сандармен таныстыру, сандық топты белгілеу.

Әртүрлі сезім мүшелерінің көмегімен санау дағдысын дамыту (көру, есту, иіс сезу). Тура және кері бағытта 5 көлемінде санатып жаттықтыру.

*Көлем*

Заттар көлемі бойынша әртүрлі болатындығы жайлы түсінік беру. Дағдыларды қалыптастыру:

- ұзындығы және ені бойынша бірдей және екі түрлі заттарды салыстыру;

- биіктігі және жуандығы бойынша бірдей және екі түрлі заттарды салыстыру;

- көлемді салыстыруда беттестіру және тұстастыру тәсілдерін қолдану.

*Геометриялық пішіндер*

Балаларды геометриялық пішіндерді: шеңбер және төртбұрыш, үшбұрыш сияқты геометриялық пішіндерді ажырату және дұрыс атай білуін; пішіндерді көру және сипап сезу арқылы іздену, зерттеу қызығушылығын дамыту.

Дағдыларды қалыптастыру:

- геометриялық пішіндерді тану және атау;

- пішіндерді зерттеу дағдыларын қалыптастыру.

*Кеңістікте бағдарлау*

Өзінің дене бөліктерінің орналасуына қарай бағдарлай білуге үйрету.

Дағдыларын қалыптастыру:

- өзіне қатысты кеңістік бағыттарын анықтай білу, заттарды оң қолымен солдан оңға қарай орналастыру;

- өз дене бөліктерін бағдарлау және атау (бас, аяқтар, қолдар).

*Уақытты бағдарлау.*

Таңертең, күндіз, кеш, түн тәулік бөліктерін ажырату және атай білу дағдыларын қалыптастыру.

### Күтілетін нәтижелер:

- 5 көлемінде санай алады, сандарды ретімен атайды;

- тең және тең емес ұғымдары туралы түсінігі бар;

- көлемі әртүрлі 2-3 затты (ұзындығы, биіктігі, ені, жуандығы бойынша) өсу және кему ретімен орналастыра алады;

- шеңбер және төртбұрыш, үшбұрыш, тікбұрыш сияқты геометриялық пішіндерді ажыратады және дұрыс атайды;

- геометриялық денелерді ажыратады және атайды: текше, шар, цилиндр;

- геометриялық пішіндерге тән сипаттық ерекшеліктері мен белгілерін атайды,оларды өлшемі, түсі, және пішіні бойынша топтастырады;

- кеңістікті бағдарлай (менің алдымда; арт жақта; сол жақта; оң жақта, жоғарыда , төменде) алады;

- кеше, бүгін, ертең түсініктерін игерген.

## Құрастыру

### Құрылыс материалынан құрастыру

Дағдыларды қалыптастыру:

- орналастыру тәсілдерін қолдана отырып, пластиналарды тігінен және көлденеңнен, кірпіштерді, бөлшектерді орналастыру;

- схеманы қолданып, ірі және ұсақ құрылыс материалынан құрастыру;

- үлгі бойынша құрастыру;

- умаждау, жырту, шиыршықтауды қолданып, қағаз парақтарын көлемді пішіндерге айналдыру.

*Қағаздан құрастыру*

Қағаздан құрастыруға үйрету: қағазды тікбұрышты парағын жартысынан бүктеп, бұрыштарды және тараптарды біріктіру, детальдің негізгі түріне желімдеу. Қағаз парағын көлемді пішіндерге қайта келтіру, қағазды кесекке, орамдарға, ілмекке айналдыра білу дағдыларын бекіту.

*Табиғи және қалдық материалдардан құрастыру*

Балаларды табиғи материалдардан түрлі заттар даярлауға баулу.

*Конструктор бөлшектерінен құрастыру*

Конструктордан ойынға арналған ғимарат құрастыру дағдыларын қалыптастыру. Бөлшектерді бекіту тәсілдері мен ғимарат жасау туралы білімдерін жетілдіру.

### Күтілетін нәтижелер:

- ғимараттар мен құрылыстаға назарын аударады;

- құрылыс бөлшектерін атайды, құрылымдық қасиеттерін ескере отырып, оларды пайдаланады;

- құрылысты безендіру үшін түрлі түсті бөлшектерді қолданады;

- биіктігі, ұзындығы, ені бойынша құрылыстарды өзгертеді;

- бастаған ісін аяғына дейін жеткізеді;

- қағаздан көлемді пішіндерді кесек, орам, ілмек жасай алады;

- табиғи материалдардан түрлі заттар дайындайды;

* конструктордан құрылыс тұрғыза алады.

## 

## Жаратылыстану

*Тірі және өлі табиғат құбылыстары туралы түсініктерін қалыптастыру.*

Өлі табиғат нысандары туралы білімдерін кеңейту.

*Өсімдіктер әлемі*

Балалардың бөлме өсімдіктері туралы білімдерін байыту.

Табиғаттағы, жыл мезгіліндегі маусымдық өзгерістер туралы нақты түсініктерін қалыптастыру.

Табиғаттағы ауа райының жағдайын бақылауға және бақылаудың нәтижелерін табиғат күн тізбесінде белгілеуге үйрету.

Балабақшаның ауласындағы және маңайдағы өсімдіктерді атауға үйрету.

көкөністер мен жемістердің 3-4 түрін, бөлме өсімдіктерін,ағаштар мен бұталарды атауға үйрету.

Өсімдіктер әлеміне қамқорлық жасауға тәрбиелеу. Қарапайым тәжірибелерді жүргізуге қызығушылықтарын,

зейіндерін дамыту.

*Жануарлар әлемі*

Үй жануарлары және олардың төлдері туралы, кейбір жабайы жануарлардың табиғи жағдайдағы тіршіліктері туралы білімдерін кеңейту.

### 

### Күтілетін нәтижелер:

**-** үй жануарларын және олардың төлдерін атайды;

- кейбір жабайы жануарларды біледі;

**-** бөлме өсімдіктерін, балабақшаның ауласындағы өсімдіктерді, көкөністер мен жемістердің 4-5 түрін, ағаштар мен бұталарды атайды;

**-** табиғаттағы маусымдық өзгерістерде қарапайым байланыстар орната алады;

**-** өсімдіктер әлеміне қамқорлық танытады, қарапайым тәжірибеге қызығушылық танытады;

**-** табиғатта өзін ұстаудың қарапайым ережесін біледі.

ІІ ЖАРТЫЖЫЛДЫҚ

## Қарапайым математикалық ұғымдарды қалыптастыру

*Жиынтық*

Жиынтық сапасы бойынша әртүрлі заттардан тұратындығы туралы түсініктерін жетілдіру.

Осы заттардың сыңарларын қою негізінде салыстырып, теңдігін немесе теңсіздігін анықтау іскерліне жаттықтыруды жалғастыру.

*Сан және есеп*

5-ке дейін тура және кері санауды жетілдіру.Теңдікті кем топқа үстемелей отырып немесе артық топтан бір затты алып тастай отырып, екі тәсілмен орнатуға, «Қанша еді?»,

«Қаншасы қалды?» сұрақтарына жауап беруге үйрету. Топтарды салыстыру негізінде сандық мәндерді дұрыс талдап қорыта білуді дамыту.

Әртүрлі сезім мүшелерінің көмегімен санау дағдысын дамытуды жалғастыру(көру, есту, иіс сезу).

*Көлем*

Ұзындығы, ені, биіктігі, жуандығы бойынша беттестіру және тұстастыру арқылы екі қарама-қарсы және бірдей заттарды салыстыру дағдысын бекіту.

*Геометриялық пішіндер*

Геометриялық пішіндерді; шеңбер, шаршы және үшбұрыш тану және атау, пішіндердің пішінін сипап-сезу және көру тәсілдерімен зерттеу.

*Кеңістікте бағдарлау*

Өзінің дене бөліктерінің орналасуын бағдарлау дағдыларын бекіту, өзіне тікелей жақын кеңістік бағыттарын анықтау.

*Уақытты бағдарлау*

Тәуліктің қарама-қарсы бөліктерін анықтау және тану дағдыларын қалыптастыру.

### Күтілетін нәтижелер:

- тәулік бөліктерін: таңертең, күндіз, кеш, күндер: бүгін, кеше, ертең, жылдам, баяу ұғымдарын атайды;

- өзіне қатысты кеңістіктегі заттардың орналасуын анықтай алады;

- жасалған әрекеттердің көмегімен түрлі мәселелерді шешудің әдістерін табады, қарапайым байланыстарын анықтай алады.

## Құрастыру

*Құрылыс материалдарынан құрастыру*

- құрылыс материалдарының негізгі бөліктерін, олардың бөлшектерін атауға үйрету, оларды көлемі, түсі бойынша ажырата білуге баулу;

- құрастыру кезінде сәйкес белгілері бойынша біріктіре білу және онымен ойнай отырып шығармашылық қиялдау дағдыларын қалыптастыру.

*Ұжымдық құрастыруға баулу*

Дағдыларды бекіту :

- олардың құрылымдық қасиеттерін ескере отырып пайдалану, құрылыс бөлшектерін ажырату және атау;

- жеке және ұжымдық іс-әрекет дағдыларын бекіту, құрылысты жалпы оймен біріктіру;

- құрдастар арасында міндеттерді бөлісу;

- қағаздан орамдар, жиектер, кесектер жасау;

- бөлшектерді өзара желімдеу, композиция құрастыру;

- әртүрлі «пластик» түріндегі үлгілер жасау;

- қағаздан «оригами» типі бойынша қарапайым пішіндер құрастыру.

*Табиғи және қалдық материалдардан құрастыру*

Балаларды қалдық материалдардан бұйым жасауға баулу. Бөліктерді біріктіру үшін желімді пайдалану. Шығармашылық қиялдауды дамыту, көрнекілікке сүйене отырып зат жасау.

*Конструктор бөліктерінен құрастыру*

Конструктормен ойындар үшін құрылыстарды құру дағдыларын жетілдіру, бөлшектерді бекіту мен құрылыстарды құру тәсілдерін жетілдіру.

### Күтілетін нәтижелер:

- заттарды атайды және ажыратады, олардың көлемін, түсін, пішінін, жасалған материалын анықтайды, оларды топтастыра алады;

- құрылыс бөлшектерін ажырату және атау, олардың құрылымды қасиеттерін ескере отырып пайдаланады;

- өзінің құрылыстарын тұрғызып, ойнайды.

## Жаратылыстану

*Өлі табиғат заттары мен құбылыстары.*

Табиғат құбылыстары туралы түсініктерін қалыптастыру, өлі табиғат нысандары туралы білімдерін байыту.

*Табиғаттағы маусымдық өзгерістер*

Көктем,қыс,жаз,күз мезгілдерінде табиғатты бақылау дағдыларын дамыту.

Табиғаттағы ауа райының жағдайларын бақылау және бақылаулардың нәтижелерін табиғат күнтізбесіне белгілеу дағдыларын жетілдіру.

*Өсімдіктер әлемі*

Балабақша ауласындағы және маңайдағы өсімдіктер туралы білімдерін бекіту, оларды ажыратып,атауға үйрету.

Көкөністер мен жемістердің 4-5 түрін, бөлме өсімдіктерін, ағаштар мен бұталарды танып, атай білу дағдыларын бекіту.

*Білімдерін қалыптастыру:*

- көктем мезгілінде өсімдіктердің тіршілігі туралы;

- шөптесін өсімдіктер (4-5 түрін), жидектер, саңырауқұлақтар туралы;

- орманда, бақшада, далада өсетін өсімдіктер туралы;

- пияздың және шөптің бөлме жағдайында өсуі туралы;

- өсімдіктер әлеміне қамқорлықлық жасауға баулу.

*Жануарлар әлемі*

Үй және жабайы жануарларды ажыратып, атай білу дағдыларын бекіту. Табиғат бұрышындағы тірі нысандар мен өсімдіктерге күтім жасау дағдыларын жетілдіру.

Көктем, жаз мезгілінде жануарлардың тіршіліктері туралы түсініктерін жетілдіру. Жәндіктердің түрлері, олардың тіршіліктері туралы түсініктерін кеңейту.

Кейбір бауырымен жорғалаушылар туралы түсініктерін қалыптастыру; қос мекенділер туралы білімдерін бекіту.

*Табиғатта өзін ұстай білу ережесі*

Табиғатта өзін ұстай білу ережесімен таныстыруды жалғастыру және табиғат бұрышындағы жануарлар мен өсімдіктерге күтім жасауға көмектесуге ынталандыру.

## Күтілетін нәтижелер:

- үй жануарларын және олардың төлдерін, кейбір жабайы жануарлардың түрлерін атайды;

- бөлме өсімдіктерінің маңызы туралы түсініктерге ие;

- табиғаттағы маусымдық өзгерістерде қарапайым байланыстарды орната алады;

- өсімдіктерді көлеміне, пішініне, жапырақтарының түсіне, сабақтарының құрылымы бойынша салыстыра алады;

- көкөністер мен жемістердің 4-5 түрін, бөлме өсімдіктерін, ағаштар мен бұталарды біледі,үй және жабайы жануарлардың сыртқы ерекшеліктерін, ересектер мен сәбилердің мінез- құлықтарын біледі;

- табиғат бұрышындағы тірі нысандар мен өсімдіктерге күтім жасай алады;

- көктем, жаз мезгілінде жануарлардың тіршіліктері туралы түсініктерді игерген;

- жәндіктердің түрлерін, кейбір бауырымен жорғалаушылардың түрлерін ажыратады және атайды, олардың тіршілік етуі жайлы біледі;

- табиғатта өзін ұстау ережесін біледі.

## ШЫҒАРМАШЫЛЫҚ» білім беру саласы

«Шығармашылық» білім беру саласының базалық мазмұны:

- сурет салу;

- мүсіндеу;

- жапсыру;

- музыка ұйымдастырылған оқу қызметінде іске асырылады.

**Мақсаты**: эстетикалық талғамды тәрбиелеуді қамтамасыз ететін шығармашылық дағдыларды дамыту және қалыптастыру.

**Міндеттері:**

- сезімдік-эмоциялық қасиеттері мен эстетикалық талғамды,бейнелеу дағдылары мен музыкалықбілімдерін қалыптастыру;

- шығармашылық ойлау мен қиялды дамыту;

- қарапайым заттар, құбылыстар, ертегі кейіпкерлерін бейнелеуде біліктер мен дағдыларды қалыптастыру, пішінді, түсті, заттардың орналасуын беруге үйрету;

- қоршаған ортадағы әсемдікті қабылдауға үйрету;

- өз ойын айтуға және шығармашылық қабілеттерін дамытуға сураныстарын қанағаттандыру;

- өзінің жұмыстарын және басқа балалардың жұмыстарын бағалауды үйрету.

І ЖАРТЫЖЫЛДЫҚ

**Сурет салу**

*Заттық сурет салу*

Балалардың дербес тәжірибелік әрекеттерімен байланысты эстетикалық қабылдауды дамыту. Бояулармен, қарындаштармен, борлармен дәстүрлі және дәстүрден тыс тәсілдермен сурет салудың техникасын жетілдіру.

Біліктерін қалыптастыру:

- әртүрлі бағыттағы тура сызықтар мен олардың қиылысуын жүргізе білуді үйрету.

Дағдыларды қалыптастыру:

- көкөністер мен жемістерді, ыдыстар, ойыншықтар, жануарларды бейнелеу;

- дөңгелек пішінді заттарды салу;

- техникалық дағдылар мен біліктерді игеру.

*Мазмұнды сурет салу*

Эмоциялы-эстетикалық талғам дағдыларына баулу: қоршаған ортаның әсемдігіне, өнер туындыларына, тұрмыстық заттарға, қазақ және басқа халықтардың ойыншықтарына.

Қарапайым табиғат құбылыстарын, ертегі кейіпкерлерін бейнелеуге машықтандыру.

*Сәндік сурет салу*

Дағдыларды қалыптастыру:

- қазақ халқының және басқа халықтардың сәндік-қолданбалы өнер шығармаларымен таныстыру барысында эстетикалық қабылдауды дамыту.

- элементтердің пішінін, реттілігін, олардың арасындағы қашықтықты ескере отырып, жазықтықта оюларды орналастыру;

- қазақ оюларының кейбір элементтерін салу;

- элементтердің реттілігін, олардың арасындағы қашықтықты сақтау.

***Күтілетін нәтижелер:***

- үлгі бойынша олардың өзіне тән ерекшеліктерін: пішінін, пропорциясын және заттар мен олардың бөліктерінің орналасуын ескере отырып, сурет салады;

- көкөністер-жемістердің, ыдыстардың, ойыншықтардың, жануарлардың пішіндерінің суреттерін салады;

- қазақ оюының бөліктері туралы ұғымдары бар;

- сурет салудың техникалық дағдыларына ие: қылқаламның ұшымен салу, жақпаларды ырғақты түрде, штрихтарды пішіні бойынша жағу, қылқаламмен жалпақ, жіңішке сызықтарды, қылқаламның басымен және артқы ұшымен нүктелерді жүргізу;

- жұмысының нәтижесіне қуанады, өзінің жұмыстарын және басқа балалардың жұмыстарын бағалай алады.

**Мүсіндеу**

*Заттық мүсіндеу*

Ермексаздың, сазбалшықтың, қамырдың кесектерінен мүсіндеу дағдыларын қалыптастыру:

- түрлі тәсілдерді қолданып бейнелеу;

- түрлі пішіндегі таныс заттарды және өзіне тән ерекшеліктерін ескере отырып, үлгісі мен елестетуі бойынша көлемін;

- пропорцияларды сақтап, саусақ пен алақан қозғалыстарын пайдалана отырып екі бөліктен тұратын заттарды;

- адам пішінін;

- заттарды толық пішіні алынғанға дейін немесе жайылған пішінінің жиектері иілгенге дейін сығымдау.

*Мазмұнды мүсіндеу*

Балалардың көлемді пішіндер мен қарапайым композицияларды мүсіндеуге қызығушылығын тәрбиелеу.

*Сәндік мүсіндеу*

Балаларды тұрмыстық заттар мен бейнелі ойыншықтарды мүсіндеуге қызығушылығын тәрбиелеу.

Халықтық ойыншықтары туралы білімдерін кеңейту, халық шығармашылығының желісі бойынша бейнелер жасау. Балаларды халық шеберлерінің еңбектерімен таныстыру, халық бұйымдарының желісі бойынша ыдыстарды мүсіндеуге үйрету.

Кескішті қолдануды таныстыру. Кескіштің көмегімен жасалған бұйымды безендіруге тырысуын ынталандыру. Ұқыпты мүсіндеу әдістерін бекіту.

***Күтілетін нәтижелер:***

- түрлі пішіндегі және көлемдегі таныс заттарды өзіне тән ерекшеліктерін ескере отырып мүсіндейді;

- түрлі тәсілдерді қолданып, пропорцияларды сақтайды;

- адамның пішінін (дене бөліктерін: бас, кеуде, қолдары, аяқтары) мүсіндей алады;

- халық шығармашылығының желісі бойынша тұрмыстық заттар мен ойыншықтардың бейнелерін мүсіндеуге қызығушылық танытады;

- халық шеберлерінің еңбектері туралы түсініктерге ие;

- кескішті қолдана алады, кескішпен түрлі безендірулер жасай алады.

## Жапсыру

*Заттық жапсыру*

Қайшыны дұрыс ұстау және пайдалана білуді қалыптастыру. Түзу сызықпен алдымен қысқа содан соң ұзын жолақтарды қиюды үйрету.

Текшеден дөңгелек пішін, тікбұрыштан бұрыштарын бүктеу арқылы сопақ пішін қиюға үйрету. Ересектердің көмегімен бөліктерді желімдеуге үйрету. Желімді, сүлгіні қолдануды үйрету.

*Сюжет бойынша жапсыру*

Барынша күрделі заттарды, жануарлар пішінін бейнелеу, заттарды қағаз бетінде орналастыру дағдыларын қалыптастыру. Композицияны құрастыру кезінде заттар мен нысандардың көлемі бойынша арақатынасын ескеру.

Дөңгелектерді және сопақша пішіндерді қию дағдыларын жетілдіру. Тар жолақтарды көлденеңінен қию, шаршыдағы бұрыштарды қиюды бекіту.

*Сәндік жапсыру*

Геометриялық пішіндерден ою-өрнектерді және жолақтағы өсімдік өрнектерін халықтық өнер түрлері бойынша бірізділігін ескере отырып құрастыру дағдыларын қалыптастыру. Қазақ халқының сәндік-қолданбалы өнерімен таныстыру.

***Күтілетін нәтижелер:***

- қайшыны дұрыс ұстайды және пайдаланады;

- қысқа және ұзын жолақтарды, дөңгелек пішіндерді қияды;

- жеке бөліктерді жапсырады;

- желімді, сүлгіні қолдана алады;

- жануарлардың пішінін бейнелей алады;

-көлемі бойынша заттар мен нысандардың арақатынасын ескеріп, композициялар жасай алады;

- жолаққа геометриялық пішіндер мен өсімдік өрнектерінен өрнектер жасай алады;

- қазақ халқының сәндік-қолданбалы өнерін біледі.

## Музыка

*Музыка тыңдау*

Дағдыларды қалыптастыру:

- әртүрлі сипаттағы, қарқындағы музыканы қабылдау, музыкаға деген өзіндік қатынасын, ол туралы пікірін айту.

- әуендерді немесе музыкалық шығармаларды орындау кезінде пьесаларды тану және атау;

- пьесалардың, әндердің жекелеген эпизодтарын көргендегі және музыкалық бейнелерінің арақатынасын тану және атау, тыңдауды иллюстрация көрсетумен қатар жүргізу;

- халықтық домбыра аспабының дауысын қабылдау.

*Ән айту*

Дағдыларды қалыптастыру:

- әртүрлі сипаттағы әндерді қабылдау, әуенді дұрыс, нақты интонациялау, сөздерді дәл айту дағдыларын қалыптастыру;

- дауыс пен есту қабілетін дамытуға арналған жаттығуларды қысқа әндер айту арқылы дағдыны жетілдіру, дауыстап және төмен дауыспен ән салу, қол қозғалысымен көрсету;

- ән сипатын ұғыну, әннің көңіл күйін бере білу;

- хормен, күш түсірмей, сөздер мен дыбыстарды таза және анық, музыкалық сүйемелдеуден кейін ән айту дағдыларын қалыптастыру.

*Музыкалық-ырғақтық қозғалыстар*

Дағдыларды қалыптастыру:

- би қимылдары, ойындық музыкалық қимылдарды орындау дағдыларын қалыптастыру;

- марш сипатын ырғақты жүріспен беру, музыканың қимылдық сипатын-жеңіл, ырғақты жүгірумен беру;

- жүрелеп отыруды ырғақты орындаумен, қимылды музыкамен сәйкестендіру, музыканың екінші бөлігінде қимылды өзгерту;

- музыканың ырғағын дәл бере отырып, қимылды ырғақпен екі аяқпен еркін және жеңіл секіру.

*Билер:*

Музыканың көңілді би сипатын қабылдауға үйрету; музыканың кіріспесін ажырату, содан кейін қимылды бастау; музыканың сипатына сәйкес қимылдарды ауыстыру; би қимылдарын, билерді, ойындарды есте сақтау.

*Ойындар мен хороводтар:*

Әннің мәтініне сәйкес ойын қимылдарымен сүйемелдей отырып, әнді көңілді және емін-еркін әндету; хороводты шеңбер бойымен жүргізу, музыкалық фразаларға сәйкес қимылдарды өзгерту; шапшаңдық пен икемділік таныту, пьесаның соңын белгілеу; халық ойындарының көңілді сипатын беру; дыбыстарды жоғарылығы бойынша ажырату; үлкен шеңберге және шашырап тұру.

*Балалар музыкалық аспаптарында ойнау*

Дағдыларды қалыптастыру:

- фортепиано сүйемелдеуіндегі балалар музыкалық аспаптарында ересектердің орындауындағы би әуенін тыңдау;

- әуеннің сипатын тану: әннің қайырмасын орындау кезінде күрделі емес ырғақтық бейнені орындап, сылдырмақтармен ойнау, музыканың тактісімен алақандарды соғу;

- түрлі жанрдағы музыканы қабылдау және анықтау.

### Күтілетін нәтижелер:

- әуен немесе музыканың кіріспесі бойынша таныс әндерді таниды;

- олардың мазмұндары туралы айта алады;

- дыбысты жоғарылығы бойынша ажыратады, сөздерді созыңқы және анық айтады;

- жоғары және төмен қолының қимылымен көрсетіп, әуенді және қайырмасын айтады, кіріспеден соң бастайды;

- сап түзеп жүреді, жүрелеп отырып жүреді, шапшаң қарқынмен екі аяқпен жеңіл және еркін секіреді,музыканың ырғағын дәл береді;

- би сипатындағы музыканы эмоционалды түрде қабылдайды, қоршаған ортаның әсемдігін аңғарады;

- би, музыкалық -ырғақтық қимылдарды орындайды;

- хороводта үлкен шеңберге тұра алады;

- музыкалық ойыншықтар мен аспаптарды таниды.

ІІ ЖАРТЫЖЫЛДЫҚ

**Сурет салу**

*Заттық сурет салу*

Заттардың үлгі бойынша олардың өзіне тән ерекшеліктерін: пішінін, пропорциясын және заттар мен олардың бөліктерінің орналасуын ескере отырып сурет салуға үйрету.

Көлемі бойынша олардың арақатынасын ескеріп, заттар мен жануарлардың пішінін бейнелей білуді бекіту.

Сурет салудың техникалық дағдыларын жетілдіру. Суретте ашық және солғын түстерді пайдалану.

*Мазмұнды сурет салу*

Заттарды қағаз бетіне тұтастай орналастыра отырып, мазмұнды композиция салу, дағдыларын дамыту. Ағаштар мен жануарларды олардың ерекшеліктерін ескере отырып, салуға үйрету.

*Сәндік сурет салу*

Дөңгелек және сопақша пішіндегі ою-өрнекті құрастыру, ұлттық ою-өрнектерді, қазақы ою-өрнектердің элементтерін пайдалану дағдыларын жетілдіру.

Пішінін ескере отырып, ою-өрнекті орналастыру, элементтер бірізділігін олардың арасындағы арақашықтықтарды сақтау, 2-3 элементтерді түсі мен пішіні бойынша ұлттық оюларды ашық түстермен кезектестіру дағдыларын қалыптастыру.

Қазақ халқының сәндік-қолданбалы өнері туралы білімдерін кеңейту.

***Күтілетін нәтижелер:***

- сурет салу техникасын игерген;

- заттардың үлгі бойынша олардың өзіне тән ерекшеліктерін: пішінін, пропорциясын және заттар мен олардың бөліктерінің орналасуын ескере отырып салады;

- көлемі бойынша олардың арақатынасын ескеріп, заттар мен жануарлардың пішінін бейнелейді;

- суретте ашық және солғын түстерді пайдаланады;

- мазмұнды композицияның бейнесін салу дағдыларына ие;

- ерекшеліктерін ескере отырып, ағаштар мен жануарларды салады;

- дөңгелек және сопақша пішіндегі өрнектерді құрастырады;

- 2-3 элементтерді түсі мен пішіні бойынша ауыстыруды ескеріп, қазақ оюларының элементтерін қолдана алады;

-қарапайым ұлттық өрнектерді құрастыру кезінде ашық түстерді қолданады;

-қоршаған ортаның әсемдігін эмоционалды қабылдайды.

**Мүсіндеу**

*Мүсіндеу техникасын жетілдіру*

*Заттық мүсіндеу*

Дағдыларды қалыптастыру:

- жануарлардың мүсінін жасаудың әртүрлі тәсілдерін пайдалану;

- бірнеше бөліктерден заттарды мүсіндеу, оларды орналастыру, пропорцияларды сақтау, бөліктерді біріктіру.

*Мазмұнды мүсіндеу*

Дағдыларды қалыптастыру:

- ертегілер мен қоршаған өмір тақырыптарына мазмұндық композициялар құру;

- ұжымдық жұмыстарды орындау, міндеттемелерді өзара бөлісу;

- мүсіндеудің таныс тәсілдерін пайдалана отырып, сазбалшықтан, қамырдан, ермексаздан мусіндеу.

*Сәндік мүсіндеу*

Тұрмыстық заттарды мүсіндеуге қызығушылықты тәрбиелеу. Халық шеберлерінің еңбегі туралы білімін кеңейту, саздан жасалған халықтық бұйымдардың желісі бойынша ыдыстарды мүсіндеу дағдыларын бекіту. Жартылай пішінді алу үшін сазбалшықтың тұтас кесегінен мүсіндеу дағдыларын қалыптастыру.

***Күтілетін нәтижелер:***

- мүсіндеуде кескішті қолдануды игерген;

- жануарлардың мүсінін жасаудың әртүрлі тәсілдерін пайдаланады;

- пропорцияны ескеріп, бірнеше бөліктерден тұратын элементтерді біріктіреді;

- ертегілер мен қоршаған өмір тақырыптарына мазмұндық композициялар құрастырады;

- ұжымдық жұмысқа қатысады;

- тұрмыстық заттарды бейнелеуге қызығушылық танытады;

- халық шеберлерінің еңбектері туралы ұғымдарға ие;

- халықтық бұйымдардың желісі бойынша ыдыстарды мүсіндеу дағдыларын игерген, жартылай пішінді алу үшін сазбалшықты басу тәсілдеріне ие;

- қоршаған әлемнің әсемдігін эмоционалды қабылдайды.

**Жапсыру**

Жапсыру мазмұнын күрделі ете және әртүрлі бейнелерді жасау үшін мүмкіндіктерді кеңейте отырып оған қызығушылықты тәрбиелеу.

*Заттық жапсыру*

Дағдыларды бекіту:

- барынша күрделі заттар мен жануарлардың пішіндерін жапсыру дағдысын;

- қағаз бетінде бейнелерді құрастыру, одан кейін оларды желімдеу;

- қайшымен жұмыс;

- шаршы мен төртбұрышты екі бөлікке қию, жіңішке жолақтарды көлденеңінен қию.

Желіммен жұмыс жасау дағдыларын жетілдіру.

*Мазмұнды жапсыру*

Дағдыларды қалыптастыру :

- ұжымдық мазмұнды композицияны құрастыру;

- заттарды қағаз бетіне тұтастай орналастыру;

- дөңгелектер мен сопақтарды қию;

- ұсақ элементтерді ересектердің көмегімен желімдеу, алдымен қағаз бетінде заттың бейнелерін құрастырып, содан кейін оны желімдеу.

*Сәндік жапсыру*

Дағдыларды қалыптастыру:

- ересектердің көмегімен қағаз бетінде дөңгелек және сопақша пішіндегі ою-өрнекті құрастыру;

- элементтер реттілігін, олардың арасындағы арақашықтықты сақтауды, пішінін ескере отырып ұлттық ою-өрнекті пайдаланып, ұлттық ыдыстарды безендіру.

Қазақ халқының сәндік қолданбалы өнерімен таныстыру. Панно даярлау, сәндік композицияларды өз ойынша орындау дағдыларын қалыптастыру.

***Күтілетін нәтижелер:***

- қайшыны дұрыс ұстайды және оны пайдалана алады;

- бірнеше бөліктерден тұратын заттарды орналастырады және желімдейді;

- қазақ оюларының бөліктерінен, өсімдік және геометриялық пішіндерден өрнектер жасайды, оларды кезектестіріп ретімен желімдейді;

- ұжымдық жұмыстарды орындауға қатысады;

- арасындағы арақашықтықты сақтап, пішінін ескере отырып, ұлттық ою-өрнекті пайдаланып, ұлттық ыдыстарды безендіреді;

- панно даярлау туралы ұғымдарға ие, сәндік композицияларды өз ойынша орындайды;

- қоршаған ортаның әсемдігін эмоциямен қабылдайды;

- бейнелеу өнерінің түрлері: көркем сурет, мүсіндеу, халық өнері туралы түсініктерге ие.

**Музыка**

*Музыка тыңдау*

Музыкалық мәнерлеу құралдарын ажырату, музыкалық шығармаларды соңына дейін тыңдау, оларды тану, шығарманың бөлімдерін ажырата білу, музыканың сипатын анықтау, өз әсері туралы әңгімелеу.

Сипаты мен мазмұны жағынан алуан түрлі екі шығарманы эмоциялық тұрғыдан қабылдай және салыстыра білу.

Тыңдауды қимыл көрсету арқылы сүйемелдей отырып, музыкалық бейне мен қимыл тәжірибесінің арақатынасын анықтау.

*Ән айту*

Жеке және хормен ән айту дағдыларын, соза дыбыстауды, таза интонациялауды, бір қарқында ән айтуды дыбыстаудың бірдей күшімен ән айтуды жетілдіру. Әртүрлі сипаттағы әндерді орындау, дауыспен секіріс үлгісіндегі және төмендеуші әуен қарқынын бере білу.

Күш салмай ән айту, сөздер мен дыбыстарды таза және анық айту, музыкалық шығармадан кейін ән айту фразалар арасындағы тыныс алу, әнді бір мезгілде бастау және аяқтау, әуенді дұрыс бере білу, соңын мұқият әндетіп айту.

*Музыкалық-ырғақты қозғалыстар*

Би қозғалыстарын, ойындық музыкалық әрекеттерді орындауға тәрбиелеу.

Музыкалық бейне мен қозғалыс тәжірибесін сәйкестендіружаттығулары; қозғалыс бағытын өзгертіп адымдау, аяқты жоғары көтеріп жүгіру; әндердің қозғалыстық, көңілді сипатын қабылдау; мазмұны бойынша таныс әндерді сахналауға баулу.

*Балалар музыкалық аспаптарында ойнау*

Әртүрлі балалар музыкалық аспаптарын пайдаланып, таныс әндерді орындау.

*Билер*

Музыканың биге тән сипатын қабылдау; жеңіл қозғалу, ырғақты, қозғалу; жұппен би қимылдарын орындау; бидеойындық музыкалық қимылдарды қолдану.

Би қозғалыстарының, ойындар мен хороводтардың атауларын білу. Музыканың сипатына сәйкес ойын әрекеттерін орындау; шеңбер бойымен хоровод жүргізу; қозғалысты өзгерту, шапшаңдық пен ептілік таныту. Музыканың көңілді, ойнақы сипатын ажырата білу, қол орамалды баяу бұлғау, әуен сүйемелдеуімен жұбымен жүру, көңілді билеу.

Балалар музыкалық аспаптарында ойнай білу, әртүрлі музыкалық және шулы аспаптарда ересектің ойнағанын тыңдау.

Музыкалық аспаптарда қарапайым ырғақты суретті өздігінен орындау; шулы оркестрге қатысу; балалар музыкалық аспаптарын тану және атау.

***Күтілетін нәтижелер:***

- музыкаға эмоционалды түрде үн қатады, таныс шығармаларды таниды, ұнататындарын белгілейді;

- музыкалық шығармаларды мұқият тыңдай алады;

- әуені бойынша әндерді таниды, олардың мазмұны туралы баяндайды;

- әннің мәтініндегі дыбыстардың жоғарылығын ажыратады;

- әнді созып, сөздерін анық айтады, таныс әндерді сүйемелдеумен және сүйемелдеусіз орындайды;

- әнді бірге бастап, бірге аяқтайды;

- музыканың сипатына сәйкес қимылдарды музыкалық шығарманың түріне сәйкес өздігінен ауыстыра отырып орындайды;

- таныс емес музыкамен оның негізгі көңіл-күйін бере отырып, қимылдайды;

- би қимылдарын, заттармен қимылдарды дәл және сүйіспеншілікпен орындайды;

- әндерді, билерді сахналайды;

- соқпалы аспаптарда ырғақты бейнелерді таза қайта жаңғыртады.

## 

## «ӘЛЕУМЕТ» білім беру саласы

«Әлеумет» білім беру саласының базалық мазмұны

- қоршаған ортамен таныстыру;

- экология негіздері ұйымдастырылған оқу қызметінде жүзеге асырылады.

**Мақсаты:** жалпы адамзаттық құндылықтармен және ережелер негізінде жеке тұлғаның әлеуметтік дағдыларын қалыптастыру.

**Міндеттері:**

- ересектердің еңбегі, оның қоғамдық өмірдегі рөлі туралы, жалпы қабылданған нормалар мен ережелер негізінде құрдастармен және ересектермен өзара қарым-қатынастары туралы білімдерін кеңейту;

- отансүйгіштік сезімдерін, әлемдік қауымдастыққа қатысты сезімдерін тәрбиелеу;

- өзінің еңбегіне, басқа адамдардың еңбегі мен оның нәтижелеріне құндылықты қатынасқа тәрбиелеу;

- құрдастарымен сыпайы қарым-қатынас жасауға тәрбиелеу.

І ЖАРТЫЖЫЛДЫҚ

## Қоршаған ортамен таныстыру

*Бала, оның отбасы, үйі*

Баланың өзі және өзінің жағдайы туралы түсініктерін кеңейту. Өзін-өзі тануға ұмтылысын қолдау. Баланың туыстық қатынастарды түсінуіне ықпал ету.

Балалардың отбасы мүшелері бейнеленген суреттерді қарастыру, отбасы мүшелерін, олардың әрекеттері мен өзара қарым- қатынастарын атау дағдыларын қалыптастыру.

*Заттық әлем*

Балаларды заттық әлеммен таныстыру және онымен әрекет жасау дағдыларын қалыптастыру. Жақын маңайдағы заттарды ажыратып, атай білу біліктерін жетілдіру.

Білімдерін қалыптастыру:

- таныс емес заттардың қолданысы туралы;

- қоршаған ортадағы заттардың қолданысы, құрылысы, материалы арасындағы байланысы туралы;

- ұлттық киімді дайындау, әшекейлер туралы;

- жүк және жеңіл көлік түрлері туралы;

- жүктің сипаты және белгіленуі машинаның құрылысына тәуелділігі туралы;

- құрылыс мамандықтары және ересектердің еңбегі туралы;

- автомашинаның бөлшектерінің ерекшеліктері, құрылыстағы машиналардың қолданысы туралы білімдерін қалыптастыру.

Адамдарға еңбектері үшін алғыс айтуға және еңбектің нәтижесіне құрмет көрсете білуге тәрбиелеу.

*Әртүрлі мамандықтағы адамдар туралы ұғымдарын кеңейту.*

Балабақша қызметкерлері мен олардың еңбек әрекеттері жайлы білімдерін жетілдіру. Адамның тұратын үйі туралы білімдерін жетілдіру.

Балабақша, мектеп, ересектердің еңбектері туралы білімдерін жетілдіру.

Қалалар мен ауылдардың атаулары, олардың көрікті жерлері , ауыл мен қала өмірінің ерекшеліктері туралы білімдерін бекіту.

Біздің еліміздің қорғаны әскер туралы білімдерін қалыптастыру.

Қазақстан республикасының бас қаласы – Астана туралы білімдерін суреттерді, альбомдарды қолданып, қарастыру арқылы қалыптастыру.

Балаларды мемлекеттік мерекелерге қатысуға баулу.

Мемлекеттік рәміздер туралы (Ту, Елтаңба, Әнұран) білімдерін қалыптастыру.Өз елінің рәміздеріне құрметпен қарауға тәрбиелеу.

*Жолда жүру ережесі*

Көлік түрлері, жол бөліктері,бағдаршам белгілері, жолда жүру ережелері туралы білімдерін қалыптастыру.

### Күтілетін нәтижелер:

- өзі және өзінің жағдайы туралы әңгімелейді;

- отбасы мүшелерін, олардың әрекеттері мен өзара қарым- қатынастарын атайды;

- жақын маңайдағы заттарды ажыратып, атайды;

- таныс емес заттардың қолданысы туралы түсініктерді игерген;

- қоршаған ортадағы заттардың қолданысы, құрылысы, материалы арасындағы байланысты орнатады;

- ұлттық киімнің атрибуттарын және әшекейлерді ажыратады және атайды;

- көліктің түрлерін біледі;

- құрылыс мамандықтары және ересектердің еңбегі туралы түсініктерді игерген;

- адамдарға еңбектері үшін алғыс айтуға және еңбектің нәтижесіне құрмет көрсете біледі;

- қалалардың атауларын, олардың көрікті жерлерін біледі;

- әскердің міндеті туралы түсініктерге ие;

- Қазақстан Республикасының астанасы туралы біледі;

- мемлекеттік мерекелерге қатысады;

- Қазақстан Республикасының мемлекеттік рәміздеріне құрмет танытады;

- жол бөліктері, бағдаршам белгілері, жолда жүру ережелері туралы біледі.

## Экология негіздері

*Өлі және тірі табиғат құбылыстары және заттары*

Балалардың өлі табиғат объектілері - су, жер, ауа, күннің көзі туралы білімдерін бекіту.

Табиғат құбылыстары: жел, жаңбыр, тұман туралы түсініктерін кеңейту.

*Табиғаттың маусымдық өзгерістері*

Күзгі, қысқы табиғатты, олардың қарапайым өзгерістерін бақылау дағдыларын дамыту.

Адамдардың күзгі, қысқы әрекеттеріне балалардың зейін аудару дағдыларын қалыптастыру.

*Өсімдіктер әлемі*

Көкөністер мен жемістерді ажыратып, атау дағдыларын жетілдіру.

Бөлме өсімдіктері, олардың ерекшеліктері туралы білімдерін жетілдіру. Бөлме өсімдіктеріне және табиғат бұрышындағы жануарларға күтім жасау, өсімдіктердің өсіп-өнуі үшін қажетті жағдайлар туралы білімдерін қалыптастыру. Адамның табиғатқа деген қамқорлық қатынасының маңызы туралы білімдерін қалыптастыру.

Балалардың бөлме өсімдіктерін өсіріп,оларға күтім жасауға қызығушылықтарын және ынталарын тәрбиелеу. Оларға ұқыптылықпен және қамқорлықпен қарауға баулу.

Балабақша ауласындағы кейбір ағаштардың, бұталардың түрлері жайлы білімдерін қалыптастыру. Ағаштардың бөліктерін тауып, атай білу дағдыларын бекіту.

Өсімдіктерге арналған белгілі жағдайлардың қажеттілігін түсіну дағдыларын қадыптастыру.

*Жануарлар әлемі*

Үй жануарлары және олардың төлдері; жабайы жануарлардың тіршілігі; табиғат бұрышын мекендеуші жануарлар туралы түсініктерін кеңейту. Тірі объектілерге күтім жасауға арналған құралдар және табиғат бұрышындағы өсімдіктер туралы білімдерін қалыптастыру.

Жабайы жануарлардың күз мезгіліндегі тіршілігі жайлы түсініктерін (сыртқы түрі, тіршілік ету ортасы, мекені, азығы, қысық дайындығы) кеңейту.

Үй және дала құстары туралы білімдерін кеңейту.

Қыстап қалатын және жыл құстары туралы білімдерін, оларды ажыратып, атай білулерін қалыптастыру.

Табиғаттағы қарапайым тәртіп ережелері туралы білімдерін қалыптастыру.

### Күтілетін нәтижелер:

**-** өлі табиғат объектілерін ажыратады және атайды;

**-** кейбір табиғат құбылыстарын, табиғаттағы және ауа райындағы маусымдық өзгерістерді ажыратады және атайды;

**-** 4-5 ағаштардың түрлерін, бұталарды, шөптесін өсімдіктерді, гүлдерді, жидектерді, саңырауқұлақтарды, көкөністер мен жемістерді; үй және жабайы жануарларды атайды және ажыратады;

**-** өсімдіктер мен жануарларға күтім жасаудың қарапайым әдістерін біледі.

II ЖАРТЫЖЫЛДЫҚ

## Қоршаған ортамен таныстыру

*Бала, оның отбасы, үйі*

Отбасы туралы, отбасының ересек мүшелерінің еңбегі туралы білімдерін жетілдіру. Отбасының ересек және кіші мүшелеріне сыйластықпен және қамқорлықпен қарым-қатынас жасауға тәрбиелеу. Отбасындағы сүйікті адамдары, отбасылық мерекелері, дәстүрлері туралы өздігінен әңгімелеу дағдыларын қалыптастыру. Балаларды

отбасылық мерекелер мен салтанаттарға даярлыққа қатысуға баулу.

Заттық-кеңістіктік дамытушы ортада отбасылық қатынастарды және отбасындағы ересектер еңбегін сипаттайтын ойын әрекеттерін орындау.

*Заттық әлем*

Қоршаған заттар, олардың қасиеттері және міндеттері туралы білімдерін кеңейту. Материалды ескере отырып, заттар мен нысандарды іріктеу, топтастыру, тану біліктерін қалыптастыру..

Балаларды ұлттық киімді, тұрмыс заттары мен әшекейлерді даярлаумен таныстыруды жалғастыру.

Ойыншықтарға, кітаптарға, ыдыстарға ұқыпты қарау дағдыларын тәрбиелеу.

*Байланыс және қозғалыс құралдары*

Қозғалыс ортасын ескере отырып, көлік құралдарын танып және атай білу дағдыларын қалыптастыру. Әртүрлі көлік құралдары мен оларды басқаратын адамдар туралы білімдерін жетілдіру. Көлікте жұмыс істейтін адамдарға сыйластықпен қатынас жасауға тәрбиелеу.

*Ересектердің еңбегі*

Ересектер еңбегі туралы білімдерін жетілдіру. Ауыл шаруашылығындағы ересектер еңбегі туралы білімдерді қалыптастыру.

Ауыл шаруашылығы жұмысшылары еңбегінің мәнін түсіну (қаламен ауылдың байланысы) дағдыларын қалыптастыру. Азық-түлік өнімдеріне ұқыпты қарауға тәрбиелеу.

Балабақша қызметкерлерінің еңбегі туралы білімдерін бекіту, оған сыйластықпен қарым-қатынас жасауға тәрбиелеу.

*Менің Отаным – Қазақстан*

Фотосуреттерді, халық өмірі туралы картиналарды, ұлттық сәндік өнер бойынша альбомдарды, тұрмыстық заттар мен ұлттық үлгіде дайындалған киімдерді пайдалана отырып Қазақстан Республикасы және ондағы әртүрлі ұлт өкілдері туралы түсініктерін жетілдіру.

Қазақстан әскері туралы түсініктерін кеңейту. Қазақстан мәдениетінің қайнар көзіне баулу. Халық музыкалық аспаптары туралы білімдерін қалыптастыру. Музыкалық шығармаларды тыңдау дағдыларын қалыптастыру.

*Жолда жүру ережелері*

Бағдаршам түсінің белгілеріне сәйкес көшеден өту дағдыларын жетілдіру.

Жаяу жүргіншілер үшін ережелер, «Жаяу жүргінші өткелі» жол белгісі туралы білімдерін қалыптастыру.

*Іздеу зерттеу әрекеті*

Дағдыларды қалыптастыру:

- қарапайым тәжірибелер мен зерттеу жүргізу, қарапайым себеп- салдарлық байланыстарды орнату;

- заттарды белгілі реттілікпен орналастыру;

- түрлі материалдар олардың сапалары мен қасиеттері туралы білімін жетілдіру;

- бастаған ісін аяғына дейін жеткізу.

Қарапайым тәжірибелерді жүргізуге қызығушылық пен зейін аударуға тәрбиелеу.

### Күтілетін нәтижелер:

- отбасының ересек мүшелерінің еңбегі туралы біледі;

- отбасының ересек және кіші мүшелеріне сыйластық және қамқорлық қарым-қатынас танытады;

- отбасындағы жақын адамдары, отбасылық мерекелері, дәстүрлері туралы әңгімелейді;

- отбасылық қатынастарды және отбасындағы ересектер еңбегін сипаттайтын ойын әрекеттерін орындай алады;

- қоршаған заттар, олардың қасиеттері және міндеттері туралы түсініктерге ие;

- материалды ескере отырып, заттар мен нысандарды тани алады;

- ойыншықтарға, кітаптарға, ыдыстарға ұқыпты қарайды;

- әртүрлі көлік құралдарын таниды және атайды;

- кейбір мамандықтардың маңызын, атауларын біледі;

- кез-келген зат адамның еңбегімен жасалғандығын сезінеді;

- өз елінің, туған қаласының (ауылының) атауын біледі;

- қарапайым тәжірибелерді жүргізуге қызығушылық танытады;

- жасалған әрекеттер көмегімен түрлі мәселелерді шешеді, қарапайым себеп-салдарлық байланыстарды орнатады.

## Экология негіздері

*Өлі табиғат құбылыстары және заттары*

Өлі табиғат объектілері туралы білімдерін кеңейту және бекіту.

*Табиғаттағы маусымдық өзгерістер*

Көктем, қыс мезгілдерінде табиғатты бақылау дағдыларын дамыту.

Көктем мезгілінде адамдардың іс-әрекетіне зейіндерін аудару дағдыларын дамыту.

Ауа райын бақылау дағдыларын жетілдіру және бақылау нәтижелерін табиғат күнтізбесіне белгілеу.

*Өсімдіктер әлемі*

Балабақша ауласындағы және жақын маңайдағы өсімдіктер туралы білімдерін бекітуді жалғастыру, оларды ажыратып, атауға үйрету.

4-5 көкөністер мен жемістердің түрлерін, бөлме өсімдіктерін, ағаштар мен бұталарды танып, атай білу дағдыларын бекіту.

Ағаштың және гүлдің бөліктерін атай білу дағдыларын бекіту. Білімдерін қалыптастыру:

- өсімдіктер және олардың көктем мезгіліндегі тіршілігі жайлы;

- шөптесін өсімдіктер (4-5 түрлері), жемістер, саңырауқұлақтар туралы;

- өсімдіктердің орманда, бақта, бауда, далада өсетіндері туралы;

- пияздың және шөптің бөлмедегі жағдайда өсуі туралы;

- өсімдіктер әлеміне қамқорлық жасау туралы.

*Жануарлар әлемі*

Үй жануарларын және жабайы жануарларды ажыратып, атай білуді бекіту. Табиғат бұрышындағы өсімдіктерге және жануарларға қамқорлық жасау дағдыларын жетілдіру.

Көктем, жаз мезгіліндегі **ж**ануарлардың тіршілігі жайлы түсініктерін жетілдіру.

Кейбір жәндіктердің түрлері туралы, олардың тіршілігі туралы түсініктерін кеңейту.

Кейбір бауырмен жорғалаушылар туралы түсініктерін қалыптастыру.

*Табиғаттағы өзін-өзі ұстау ережесі*

Табиғаттағы тәртіп ережесімен таныстыруды және балаларды табиғат бұрышындағы өсімдіктер мен жануарларға қамқорлық жасауға ынталандыруды жалғастыру.

### Күтілетін нәтижелер:

- өсімдіктер мен жануарлардың өсіп-өнуіне қажетті кейбір жағдайларды біледі;

- 4-5 үй және жабайы жануарларды, қыстап қалатын және жыл құстарын, жәндіктерді, өсімдіктерді, бұталарды, ағаштарды атайды;

- жануарлардың табиғаттағы тіршілік етуі туралы түсініктері бар;

- табиғаттағы өзін-өзі ұстау қарапайым ережесін біледі;

- табиғат бұрышындағы өсімдіктер мен жануарларға күтім жасаудың қарапайым дағдыларын меңгерген.

**ЕРЕСЕК ТОП**

## (5 жастан 6 жасқа дейін)

### «ДЕНСАУЛЫҚ» білім беру саласы

«Денсаулық» білім беру саласының базалық мазмұны келесі ұйымдастырылған оқу қызметінде іске асырылады:

-дене шынықтыру;

- қауіпсіз мінез-құлық негіздері.

«Денсаулық» білім беру саласын ұйымдастыру және өткізу- балалардың өмірін қорғауға, денсаулығын нығайтуға және негізгі қимыл түрлерін қалыптастыруға бағытталған.

**Мақсаты:** Денсаулық сақтау технологиясын қолданып, ойындар мен жаттығулар арқылы денешынықтыруға қызығушылықты, қауіпсіз мінез-құлық негіздерін қалыптастыру.

**Міндеттері:**

- дене сапаларын қалыптастыру;

- тұрмыста, көшеде, табиғат жағдайларында қауіпсіз мінез-құлық дағдыларына жаттықтыру;

- негізгі қимылдарды жетілдіру арқылы балалардың қимыл тәжірибелерін байыту;

- шығармашылық, танымдық және сөйлеу қабілеттерін дене шынықтырудың түрлі нысандарында дамыту;

- балалардың дене қалыптарының дұрыс дамуына, қимылдарының үйлесімділігіне, жалпақ табандылықтың аладын-алуға медициналық - педагогикалық бақылау жүргізу.

І ЖАРТЫЖЫЛДЫҚ

## Дене шынықтыру

Бұрын үйретілген жаттығуларды қайталау, бекіту, қимыл біліктері мен дағдыларын жетілдіру.

***Негізгі қимыл түрлері****.*

*Жүру:* Сапта бір қатармен, аяқтың ұшымен, өкшемен жүру; тізеден бүгілген аяқты жоғары көтеру; заттарды аттап өту, түрлі қарқында; тәрбиешінің белгісімен тоқтау; қозғалыс бағытын өзгерту, шашырап, заттар арасымен; адымдап алға қарай жүру; қадамды алмастыра жүру. Жүру мен жүгіруді қайталап кезектестіру.

*Жүгіру:* шашырап; жұптасып; бір қатармен; заттарды аттап; бір сызыққа қойылған заттар арасымен «жыланша» ирелеңдеп, кедергілерден өту арқылы; табиғи жағдайларда кедергілерден өту арқылы; түрлі жылдамдықпен – баяу, жылдам, орташа қарқынмен 1,5–2 мин үздіксіз жүгіру.

*Секіру:* бір орында тұрып, алға қарай 3–4 м қашықтыққа жылжу арқылы секіру; тізенің арасына қапшықты қысып, қос аяқтап; түзу бағытта (арақашықтығы 6 м); қос аяқтап заттар арасымен (арақашықтығы 4 м), оң және сол аяқтарымен кезектесіп заттар арасымен (арақашықтығы 3 м); орнынан биіктікке; арқаннан, сызықтан аттап секіру; оң және сол аяғын кезектестіріп секіру; биіктіктен секіру; 20 см дейінгі биіктіктікке секіру.

*Лақтыру, қағып алу, домалату:* қос қолмен допты жоғары, жіптің үстінен домалату, допты еденнен ыршытып жоғары лақтырып, қос қолмен қағып алу (4–5 рет); допты бір қатарға қойылған заттар арасымен домалату; допты қабырғаға ұрып және еденнен ыршытып қос қолмен қағып алу; 2–2,5 м арақашықтықтағы нысанаға допты, қапшықты, тасты, асықты дәлдеп лақтыру; допты екі қолымен бір- біріне (арақашықтығы 1,5–2 м) басынан асыра лақтыру; допты екі қолымен заттар арасымен жүргізу (арақашықтығы 4 м); алға қарай жылжып, қос қолмен допты лақтырып, қайта қағып алу (арақашықтығы 4–5 м).

*Еңбектеу және өрмелеу.* Биіктігі 40 см жіптің астынан қолды еденге тигізбей, бүйірімен еңбектеу; гимнастикалық орындық үстінде ішпен, арқаға қапшық қойып еңбектеу; көлбеу басқышпен өрмелеп гимнастикалық қабырғаға өтіп, сатыдан ұстай отырып қайта түсу; гимнастикалық орындық астынан еңбектеу; доға астымен еңбектеу (биіктігі 50 см); доғаның астымен қолына допты ұстап еңбектеу (биіктігі 50 см); құрсаудың ішіне кіру(биіктігі 50 см); көлбеу басқышқа шығу, доғаның астымен төрт тағандап, допты басымен итеріп еңбектеу; кедергілер арасынан және қолды еденге тигізбей доға астынан еңбектеу; қолды еденге, шеңбердің шетіне тигізбей оң және сол жақ бүйірімен топталып шеңбердің ішінен өту.

*Тепе-теңдік:* заттардан аттап жүру; шектелген беткей үстімен адымдап, аяқ ұшымен жүру; орындық үстімен текшелерден аттап, әр қадам сайын допты алдынан немесе артынан қолдан-қолға ауыстыра отырып, басына қапшық қойып жүру; арқан бойымен бір жақ жанымен қырындап (өкшені арқанға, аяқ ұшын еденге) жүру; кедір-бұдыр тақтай үстімен жүру.

*Сапқа тұру, қайта сапқа тұру.* Сапқа бір қатармен тұру; сап түзеуден бір және екі қатармен қайта тұру; бір орында және қимыл үстінде оңға, солға бұрылу; қатарда – қолды алға, сап түзеп жүргенде және шеңбер жасағанда – қолды жан-жаққа созып тік тұру; секіріп және аттап оңға, солға айналып бұрылу, айнала аттап және секіріп өту.

*Музыкалық-ырғақтық жаттығулар.* Музыка ырғағына сәйкес түрлі қарқында қимылдар жасау. Өздеріне таныс дене жаттығуларын музыка әуенімен әсем де, ырғақты етіп орындау. Аяқты өкшеге кезектестіріп қойып, топылдату. Бір қырымен тізе бүге отырып жүру. Қарапайым музыка ырғағына сай қолды шапалақтау. Түзу бағытта шоқырақтап жүру. Жұптасып, шеңбер бойымен қозғалу.

*Жалпы дамытушы жаттығулар*

*Қол мен иық белдеуіне арналған жаттығулар.* «Қол кеуденің алдында» қалпынан қолды жанына қарай созу, «қолды желкеге қою» қалпынан қолды жоғары көтеру және жанына қарай созу. Қол саусақтарын айқастыру «құлып», алға-жоғары көтеру (алақанды сыртқа қарай айналдыру). Қолды бір мезгілде жоғары-артқа бір мезгілде және кезектесіп көтеру.

*Кеудеге арналған жаттығулар.* Допты басынан асыра (алға және артқа) бір-біріне беру. Қолды алға созып оңға, солға бұрылу. Гимнастикалық қабырғаға қарап тұрып, белінің тұсынан жіңішке тақтайшаны ұстап, алға еңкейіп, иілу.

Гимнастикалық қабырғаға арқасымен тіреліп тұрып, қолын белінің тұсына сай рейкадан ұстап, аяқты кезектестіре бүгу және тік көтеру. Алға еңкейіп, алақанын еденге тигізу, айқасқан қолдарын артына көтеру, екі жанына созылған қолдарын жоғары көтеру. Тізерлеп тұрып, алға еңкею, отыру.

*Дене күшін арттыратын жаттығулар.* 5 метрге дейін қолмен жүру (екінші бала бірінші баланың аяғынан ұстап жүреді).

*Іштің бұлшық еттеріне (пресс) арналған жаттығулар.* Екі бала жұптасып жасайды: бірінші бала қолын желкесіне қойып, шалқасынан жатып, денесін көтереді, екіншісі оның аяғына отырады (5–6 рет); гимнастикалық қабырғада қолдарымен тартылып тұрып, аяқтарын қосып сермейді (5–6 рет).

*Арқаға арналған жаттығулар:* топтасып отырған күйі алға, артқа «әткеншек» жасап домалау (5–6 рет), 3 метрге дейін қолдың көмегімен етпетінен жатып еңбектеу.

*Аяққа арналған жаттығулар.* Аяқтың ұшымен тұру. Аяқтың ұшын жерден алмай, өкшені жоғары көтеріп-түсіру. 2–3 рет қатарынан жартылай отырып, тұру. Қолды алға созып, қолмен тізеге сүйеніп, қолмен тізені құшақтап және басты иіп жүрелеп жүру. Аяқты кезекпен алға және жан-жаққа қойып, отыру. Ұсақ заттарды аяқтың саусақтарымен қысып алып, орнын ауыстыру.

*Спорттық жаттығулар*

*Шанамен сырғанау.* Төбешіктен бір-бірлеп және екі-екіден шанамен сырғанау. Шанамен төбешікке көтерілу.

*Сырғанау.* Өздігінен мұзды жолмен жүгіріп келіп сырғанау; сырғанау кезінде тізені бүгіп және орнынан тұру.

*Шаңғымен жүру.* Оң және сол аяқтарымен сырғанай отырып, бірінің артынан бірі кезектескен адыммен алға жылжу. Қиылысқан бос жерлермен жүру. Бір орнында тұрып айналып оңға, солға аттау, екі жаққа шеңбер жасау.

*Велосипед және самокат тебу.* Шеңбер бойымен және тура жолмен қос дөңгелекті велосипед тебу. Оңға және солға бұрылу.

*Жүзу.* Судың таяз жерінде отырып және жатып аяқпен қимылдар жасау (жоғары және төмен). Судың ішінде қолымен алға, артқа жүру (аяғы денесімен деңгейлес созылған). Иек, көз деңгейіне дейін суға отыру, суға бетін батыру, суға үрлеу.

*Судағы аэробика.* Бұрылыстар жасай отырып, суда қимылдар жасау.

Спорттық ойын элементтері

*Баскетбол.* Кеуде тұсынан қос қолмен допты бір-біріне лақтыру.

Допты оң және сол қолмен алып жүру.

*Бадминтон.* Воланды ракеткамен белгілі бір жаққа бағыттай отырып қағып лақтыру.

*Футбол.* Берілген бағытқа допты оң және сол аяқпен домалату. Доппен затты айналдыра жүру. Допты шұңқырға, қақпаға домалату. Допты қатарынан бірнеше рет қабырғаға соғу.

*Хоккей.* Берілген бағытта, қақпаға доптаяқпен шайбаны сырғанату, оны қақпаға енгізу.

*Дербес қимыл белсенділігі*

Ойындарды дамытуға ықпал ететін, спорттық жабдықтармен және түрлі құралдармен қамтылған қозғалыстық ортаны жасау.

Көпнұсқалық ойындар үшін кеңістікті ұйымдастыру. Ойындар, қозғалыстар, жаттығулар картотекасын құру.

Құрдастарымен жарыстар ұйымдастыру, олардың ережелеріне бағыну дағдыларын қалыптастыру.

*Шынықтыру және сауықтыру жұмысы*

Балаларды ауа райына сәйкес киіндіріп, күнделікті таза ауаға шығуларын ұйымдастыру.

Балалардың қарапайым су шараларын жүргізудің дербес дағдыларын бекіту.Жергілікті шаралардың температурасын біртіндеп төмендету.

Ертеңгілік гимнастиканы (10-12 минут) орындауға қызығушылықтарын ояту.

Дене бітімін және аяқ өкшелерінің нығаюын қалыптастыру.

### Күтілетін нәтижелер:

- дене бітімін дұрыс қалыптастыруға бағытталған ертеңгілік гимнастиканың жаттығулар кешенін орындай алады;

- негізгі қимылдардың алуан түрлерін орындауда, сандық және сапалық көрсеткіштерге ие;

- салауатты өмір салты дағдыларын ұстанады, дене қасиеттерін танытады;

- тұрмыста, көшеде, табиғат жағдайларында қауіпсіз мінез- құлық білімдерін игерген;

- қозғалыс ойындарында ойын ережелерін сақтайды, шығармашылық, танымдық және сөйлеу қабілеттерін көрсетеді;

- бір қатарға қайта тұра алады, сап түзеп жүруден бір және екі қатармен қайта тұра алады, бір орында бұрылады;

- спорттық ойын элементтерін меңгерген;

-гигиеналық шараларды дербес орындайды;

- шынықтыру шараларының маңыздылығы мен қажеттілігін түсінеді;

- шараларды орындау кезінде ересек адамның көмегімен қауіпсіздік ережелерін орындайды;

- дене бітімін дұрыс қалыптастыру мен аяқ табанын нығайтуға арналған жаттығуларды орындау дағдыларын меңгерген.

## Қауіпсіз мінез-құлық негіздері

Адамның дене құрылысы, оның маңызды мүшелері туралы білімдерін, жұқпалы аурулар туралы, аурулардың алдын алудың негізгі шаралары туралы түсініктерін қалыптастыру.

Негізгі азық-түлік тағамдары туралы білімдерін кеңейту. Үйде,көшеде,қоғамдық орындарда кейбір қауіпсіздік ережелерімен таныстыру.

Өзінің және басқа балалардың ауырғанын сезінген жағдайда ересектерден көмек сұрауға машықтандыру.

### Күтілетін нәтижелер:

- адамның дене құрылысы, маңызды мүшелері жайлы біледі;

- негізгі азық-түліктерді біледі және атайды;

- жұқпалы аурулар туралы және аурулардың алдын алудың негізгі шаралары туралы түсінігі бар;

- үйде, көшеде, қоғамдық орындарда қауіпсіздіктің кейбір ережелерін біледі.

І ЖАРТЫЖЫЛДЫҚ

## Дене шынықтыру

***Негізгі қимыл түрлері***

Бұрын үйретілген жаттығуларды қайталау, қимыл дағдыларын бекіту және жаттықтыру.

*Жүру:* Белгі бойынша бір қатармен бір-бірлеп, екінші жаққа бұрылу арқылы жүру; тізені жоғары көтере отырып секіргішпен аттау арқылы; доп арқылы бір жанымен; кегльдер арасында шашырай; 40 см қашықтықта қойылған жіптерден оң және сол аяқты алмастыра отырып аттау арқылы жүру.

*Жүгіру:* Заттарды аттап өтіп бір-бірден бір қатарда; тізені жоғары көтере отырып; бағытсыз ирелеңдеп, 2 мин дейін заттардың арасымен үздіксіз жүгіру; жылдамдыққа; кегльдер арасымен шашырай; жүрумен алмастыра отырып 100–120 м қашықтыққа; белгіленген жерге дейін жылдамдыққа (ұзындығы 20 м) жүгіру; қырлы бөренелерден аттау арқылы орташа қарқынмен бір-бірлеп бір қатарда жүгіру; үш қатарға қайта сап түзеу арқылы (жолай кегльді алу); жылдамдатусыз бірнеше рет жүгірумен алмастыру арқылы жылдамдыққа; сап түзеу арқылы жылдамдыққа; ирелеңдеп жүгіру; қиылысқан жерлермен баяу жүгіру.

*Секіру:* Ұзын және қысқа секіртпемен қос аяқтап, ыршып- ыршып, бір аяқтан екінші аяққа алға айналдыра отырып және қос аяқтап ыршып секіруді алмастырып алға, артқа секіру; бір орында және 6–8 м қашықтыққа алға қарай жылжу арқылы секіру; арақашықтығы 40 см құрсаудан келесі құрсауға бір аяқтап және қос аяқтап; екпінмен биіктікке; екпінмен ұзындыққа; бір орыннан ұзындыққа; қос аяқтап, аяқтың оң бүйірімен (3 рет), одан соң 180 градусқа бұрылып сол бүйірімен секіруді жалғастыру.

*Лақтыру, қағып алу, домалату:* 4 м арақашықтықтан қапшықты тік нысанаға иықтан асырып, оң және сол қолмен лақтыру; допты бір қолмен еденнен ыршытып, қос қолмен қағып алу, бір қолымен жоғары лақтырып, бір қолымен қағып алу.

*Еңбектеу және өрмелеу.* Құрсауларды айналдырып, олардың ішінен өту; орындықтан еңбектеп өтуді жүрумен алмастыру.

3–4 доғаның астынан еңбектеп өту; гимнастикалық қабырғаның басына дейін сатыдан аттамай бір және бірнеше тәсілмен өрмелеп, басқа аралыққа ауысып төменге түсу; арқаға қапшық қойып төрт тағандап еңбектеу; қырынан қойылған сатының тақтайшалары арасынан еңбектеп өту.

*Тепе-теңдік:* арқан, арқан бойымен басына қапшықты қойып, бір жақ жанымен қырындап адымдап жүру; гимнастикалық орындық үстімен арақашықтығы баладан екі қадам қашықтықта қойылған толтырылған доптардан аттап жүру; бір-бірінің қолдарынан ұстап жұптасып айналу; көтеріңкі заттың үстімен жүру; көлденең және көлбеу бөрене бойымен жүру және жүгіру; «Қарлығаш» жаттығуын орындау.

*Сапқа тұру, сап құрылымын өзгертіп қайта тұру.* Сап түзеу және сапқа қайта тұрудың бұрын игерілген әдістерін қайталау және жетілдіру. Жүру барысында жұптасып және қайтадан бір қатарға тұру; педагогтің тапсырмаларын орындай отырып, жүру және жүгіру кезінде сапта тұрып бір қатардан үш қатар құру; қимыл процесінде жұптасу және қайтадан бір қатарға тұру; саптағы бір қатардан үш, төрт қатарға қайта сап түзеп тұру.

*Музыкалық-ырғақты жаттығулар.* Музыка ырғағына сәйкес түрлі қарқында қимылдар жасау. Өздеріне таныс дене жаттығуларын музыка әуенімен әсем де, ырғақты етіп орындау. Түзу бағытта шоқырақтап жүру. Жұптасып шеңбер бойымен қозғалу. Жұптасып үйлесумен және айырылу арқылы сапқа қайта тұру. Басты екі жаққа еңкейту, «серіппелі» отырып-тұру арқылы қосалқы қадам басу, қолдың қимылдары бірге жасалады.

*Жалпы дамытушы жаттығулар*

*Қолға арналған жаттығулар.* Бір қолдан екінші қолға затты алға, арқаға, басынан асыра қайта қою. Қолды алда шапалақтау және арқа артына қою. Қолдың білектерін айналдыру. Қолдың саусақтарын жазып, жұму.

*Кеудеге арналған жаттығулар.* Отыру, бұрылып затты артына қою, қайтадан артқа бұрылып затты алу. Шалқасынан жерде жатып, аяқты жоғары көтеру, велосипед тепкендей аяқты қимылдату. Тізерлеп отырған қалыптан оң және сол аяққа кезекпен салмақ түсіре отыру. Етпетінен жатып аяқты бүгу, қайта жазу (алдымен бір аяғын, содан соң екі аяғын бірге). Шалқасынан жату, етпетіне ауысу. Етпетімен жатып қолды жан-жаққа созу, иығын бүгу және аздап жоғары көтеру.

*Аяққа арналған жаттығулар.* Аяқтың басын таяққа, арқанға тірей отырып, өкшемен бір жағымен қырындап жүру. Таяқ, білікше бойымен (диаметрі 6–8 см) табанның ортасын тірей отырып, бір қырындап жылжу. Табанды бүгу, түзулеу, айналдыру.

*Дене күшін арттыратын жаттығулар.* 6 метрге дейін қолмен жүру (екінші бала бірінші баланың аяғынан ұстап жүреді).

*Іштің бұлшық еттеріне (пресс) арналған жаттығулар.* Екі бала жұптасып жасайды: бірінші бала қолын желкесіне қойып, шалқасынан жатып, денесін көтереді, екіншісі оның аяғына отырады (7–10 рет); гимнастикалық қабырғада қолдарымен тартылып тұрып, аяқтарын қосып сермейді (7–10 рет).

*Арқаға арналған жаттығулар:* топтасып отырған күйі алға, артқа «әткеншек» жасап домалау (7–10 рет), 5 метрге дейін қолдың көмегімен етпетінен жатып еңбектеу.

*Спорттық жаттығулар*

*Шанамен сырғанау.* Шанамен төмен сырғанау кезінде тежеу. Бір- бірін сырғанату. Шанамен төбешікке көтерілу.

*Сырғанау.* Сырғанау кезінде тапсырмалар орындау.

*Шаңғымен жүру.* Тікелей, шырша адымдармен төбешікке шығу. Еңкейіп төмен түсу. Шаңғыны өздігімен алу, орнына қою, кию, шешу, қолтығының астында алып жүру.

*Велосипед және самокат тебу.* Оң және сол аяқпен итеріліп, самокат тебу.

*Жүзу.* Суға басын батырып отыру. Хауыздың қабырғасынан екі аяқтап күшпен алға ұмтылу жаттығуын жасау. Шалқасынан және кеудесімен сырғанау, суға дем шығару. Баланың өзіне ыңғайлы кез- келген тәсілмен жүзу.

*Судағы аэробика.* Бұрылыстар, секірулер жасай отырып судағы қимылдар, ернеуде тұрып, басқа да жалпы дамытушы жаттығуларды жасау.

*Спорттық ойын элементтері*

*Қалашықтар.* Бастапқы қалыпты дұрыс ұстап тұрып, таяқты бір қырындап лақтыру.

3–4 пішінді білу. Қалашықты (2–3 м) және (5–6 м) аралықтан таяқ лақтырып құлату.

*Баскетбол.* Кеуде тұсынан қос қолдап допты лақтыру. Ойынды командамен үйрену.

*Бадминтон.* Воланды ракеткамен белгілі бір жаққа бағыттай отырып қағып лақтыру. Тәрбиешімен жұптасып ойнау.

*Футбол.* Жұптасып тұрып, допты аяқпен бір-біріне домалату, аяқпен қатарынан бірнеше рет қабырғаға соғу.

*Хоккей.* Жұптасып тұрып шайбаны бір-біріне сырғанату.

*Дербес қимыл белсенділігі*

Балалардың қимылды ойындарды дербес ұйымдастыруына жағдай жасау, игерген қимыл дағдыларын серуенде жетілдіру. Серуен өткізілетін орынды дұрыс жабдықтау.

Қыс мезгілінде мұзды жолдармен сырғанауға, шаңғымен жүруге, хоккей ойындарына, шанамен сырғанауға, көктем, жаз мезгілдерінде велосипед тебуге, футбол, бадминтон, баскетбол ойындарына жағдай жасау.

Айына 1 рет сауық-кеш, денешынықтыру мерекелері жылына - 2рет, қыста және жазда ұйымдастырылады.

*Шынықтыру және сауықтыру жұмысы*

Балаларды ауа райына байланысты киіндіріп, күнделікті жеткілікті шамада таза ауада болуды ұйымдастыру.

Балаларда қарапайым су процедураларын жүргізудің дербес дағдыларын бекіту.Жергілікті процедуралардың температурасын біртіндеп төмендету.

Қарама-қарсы температурадағы сумен шайыну.Балалардың денсаулықтарын ескере отырып, шынықтыру шараларына біртіндеп үйрету.

Ертеңгілік гимнастиканы (10-12 минут) орындауға қызығушылықтарын ояту, дене бітімін және аяқ өкшелерінің нығаюын қалыптастыру.

### Күтілетін нәтижелер:

- қозғалыс дағдыларын және негізгі қимылдарды орындау техникасын меңгерген;

- дұрыс дене бітімін қалыптастыруға ықпал ететін таңертеңгі гимнастикалық жаттығулар кешенін орындайды;

- балалар тобымен қозғалыс ойындарын ұйымдастыру дағдыларын меңгерген;

- төбеден түскен кезде тежейді;

- шаңғымен «шырша» адымында жүре алады, төбеге көтеріледі және одан түседі, самокат тебеді, еркін жүзеді;

- спорттық ойындардың элементтерін, спортық жаттығулардың дағдыларын меңгерген;

- дербес әрекетте спорттық құрал-саймандарды қолдана алады;

- шынықтыру шараларының маңыздылығы мен қажеттілігін біледі;

- шараларды орындау кезінде қауіпсіздік ережелерін саналы орындайды;

таңертеңгі гимнастиканы орындауға қызығушылық танытады;

- дене бітімін дұрыс қалыптастыру мен аяқ табанын нығайтуға арналған жаттығуларды орындау дағдыларын меңгерген;

- негізгі қимылдарды орындауда шығармашылық танытады.

## Қауіпсіз мінез-құлық негіздері

*Өзіңді таны.* Сезім мүшелері. Олардың қызметі. Өз дене мүшелеріне күтім жасау.

*Тамақтану.* Дәрумендер туралы білім. Су және оның ағзаға қажеттілігі. Азық-түліктер, оларды қолдану тәсілдері.

*Аурулардың алдын алу*. Табиғи факторлардың көмегімен шынықтыру. Ұйқы мен демалысты дұрыс ауыстыру – денсаулық кепілі. Зиянды және пайдалы әдеттер. Әртүрлі азық-түліктерді дайындаудың қарапайым тәсілдері және оларды қолдану. Өзінің және жолдасының сыртқы келбетіне қарап, денсаулық жағдайын анықтай білу, ересектерден көмек сұрау.

*Өзіңе және өзгелерге көмектес*. Шамалы жарақаттанғанда көмек көрсету ережесін білу. Дене шынықтыру жаттығулары арқылы босаңсу кезінде тыныштандыру кешені жайлы білу.

*Табиғатты қорғау*. Ағаштың түрлері туралы білу. Өсімдіктің түрлерін анықтай білу.

*Әлеуметтік әлем*. Үйде өзін қауіпсіз ұстаудың қарапайым ережелері.Төтенше қызметтердің телефондарын білу. Балабақшаның ойындық және спорттық орындарында құралдарды қажетіне қарай қолдана білу.

Қоғамдық орындарда қарапайым мәдениеттілік және қауіпсіз мінез-құлық ережелерін меңгеру. Жалпыға ортақ құрал-саймандарды ұқыпты және дұрыс қолдана білу (жеделсатылар, лифттер, әткеншектер).

### Күтілетін нәтижелер:

- маңызды мүшелердің қызметін біледі, азық-түліктердің атауларын және оларды қолдану тәсілдерін біледі;

- жұқпалы аурулар мен олардың белгілері туралы біледі, денсаулықты нығайту туралы ұғымдарға ие;

- үйде, көшеде, қоғамдық орындарда қауіпсіздік мінез-құлық ережелерін біледі және атайды;

- өзінде және өзгелерде алғашқы ауру белгілерін байқаған жағдайда ересектерден көмек сұрай алады;

- қауіпсіздік ережелерін саналы түрде орындайды;

- шынықтыру шараларының қажеттілігі мен маңыздылығын түсінеді

## «КОММУНИКАЦИЯ» білім беру саласы

«Коммуникация» білім беру саласының базалық мазмұны:

- сөйлеуді дамыту;

- көркем әдебиет;

- сауат ашу негіздері;

- орыс тілі (қазақ тілінде оқытылатын топтарда) және шет тілдерінің бірі;

- драма ұйымдастырылған оқу қызметінде жүзеге асырылады.

Мақсаты: ересектермен және балалармен еркін қарым - қатынас жасау дағдыларын қалыптастыру, орыс тілін және басқа тілдерді үйрету, көркем әдебиетке қызығушылыққа баулу.

Міндеттері:

- айналасындағы адамдармен еркін қарым-қатынас жасау дағдыларын қалыптастыру;

- қазақ халқының және басқа халықтардың салт-дәстүрлерін, мәдениетін құметтеуге тәрбиелеу;

- әрекеттердің алуан түрлі нысандары мен түрлерінде ауызша сөйлеуге жаттықтыру;

І ЖАРТЫ ЖЫЛДЫҚ

## Сөйлеуді дамыту

*Сөйлеудің дыбыстық мәдениеті*

Тыңдауды, айтуды, оқуды, ана тіліне тән барлық дыбыстарды айта білуді жетілдіру.

Дыбыстардың нақты артикуляциясын, интонациялық мәнерлігін қалыптастыру.

Берілген дыбысқа сөз таңдауға, сөздерді дыбысталуы бойынша салыстыра білуге үйрету.

Сөздерге дыбыстық талдау жасау дағдыларын қалыптастыру.

*Сөздік қор*

Балалардың сөздік қорын зат есімдермен, етістіктермен, сын есімдермен,сан есімдермен, үстеулермен, жұрнақтар және жалғаулармен байыту.

Алуан түрлі заттарды сипаттауға, қарым-қатынас жасауға қажетті сөздерді қолдану және түсіну,оларды сөйлеуде белсенді қолдану дағдыларын қалыптастыру.

Жалпылауыш сөздерді және зат есімдерді дұрыс қолдану біліктерін дамыту.

Қоршаған орта жайлы білімдерін, ұғымдарды қалыптастыру барысында сөздік қорды байыту және дамыту.

*Тілдің грамматикалық құрылымы*

Түбірлес сөздерді жасау және қолдану біліктерін, етістіктерді жалғаулармен қолдану, тілдік этикетті, жай және күрделі сөйлемдерді қолдану дағдыларын қалыптастыру.

Интонациясына байланысты сөйлемдерді (хабарлы, сұраулы, лепті) ажыратып, сөйлеуде қолдана білуді жетілдіру.

*Байланыстырып сөйлеу*

Тыңдау және тілді түсіну дағдыларын қалыптастыру, диалог түрінде сөйлеуге үйрету. Негізгі ойды дұрыс жеткізуге, монологтық ойларын байланыстырып құра білуге, әнгімені бірізді және нақты айтуға, шағын сипаттау және хабарлау әңгімелерді құрастыруға жаттықтыру.

Мазмұндылығын ескере отырып, балалардың диалогтік сөйлеуін дамытуға ықпал ететін тілдік ортаны құру біліктерін дамыту.

*Шығармашылықпен сөйлеу қызметі*

Шығармашылық әңгімелеп беруді жетілдіру: ересектердің көмегімен әңгіменің жалғасын және соңын ойдан шығару; сипаттау және хабарлау әңгімелерін шығару, байланысқан бірізді сюжетті құрастыру, сөйлегенде бейнелеуіш сөздерді, эпитеттерді, салыстыруларды қолдану.

### Күтілетін нәтижелер:

- ана тіліндегі барлық дыбыстарды айтады;

- дыбыстарды анық айтуды, интонация мәнерлігін игерген;

- сөздерге дыбыстық талдау жасайды;

- алуан түрлі заттарды жалпылайды және сипаттайды;

- қоршаған орта туралы білімдерді игерген;

- негізгі ойды дұрыс жеткізе алады;

- әңгімелерді бірізді айтып бере алады;

- әңгіменің жалғасы мен соңын құрастыра алады.

## Көркем әдебиет

*Балаларға оқып беру және әңгімелеу.*

Шығармалардың эмоциялық-бейнелік мазмұнын қабылдауға, баяндау сипатын сезінуге үйрету. Әдеби жанр түрлерін түсіндіру: ертегі, әңгіме, өлең. Балаларды шығарма кейіпкерлерімен таныстыру. Әдеби шығармалардағы қоғамдық өмір оқиғалары туралы, қоршаған орта, табиғат туралы түсініктерін қалыптастыру,қазақ халқының, ұлттар мен ұлыстардың салт- дәстүрі, тұрмыс-тіршілігі, мәдениеті туралы ауыз әдебиеті шығармалары негізінде түсінік беру.

*Мәнерлеп оқу.*

Балаларды дауыс ырғағымен мәнерлей оқи отырып, логикалық екпінмен, үзілістермен жаттауға үйрету. Балалардың өлең мазмұнына деген қатынасын беруге, тілдің образдылығын сезінуге және білдіруге үйрету.

*Мазмұндау.* Сюжеттік бірізділікті сақтай отырып, көңіл-күймен, қисынды түрде мазмұндауға үйрету.

*Шығармашылық әңгімелеу.* Тәрбиешінің әңгімесінің жалғасы мен соңын ойлап таба білуге, бір-бірімен байланысқан сюжет бойынша құрастыруға, әңгімелеу барысында бейнелеуіш сөздерді, эпитеттерді, теңеулерді қолдануға үйрету.

### Күтілетін нәтижелер:

- баяндау сипатын сезініп, шығармалардың мазмұнын эмоциалы қабылдай алады;

- әдеби жанрларды ажырата біледі;

- өлеңді мәнерлеп жатқа оқиды;

- мазмұнның жүйесін сақтай отырып, шағын шығармаларды айтып бере алады;

- тәрбиешінің әңгімесінің соңын ойдан шығарады;

- кітаптарға қызығушылық танытады.

## Сауат ашу негіздері.

«Сөз» және «дыбыс» терминдері туралы бастапқы түсініктерін қалыптастыру. Дауысты және дауыссыз дыбыстардың негізгі ерекшеліктерімен таныстыру. Балаларды сөздегі дыбыстардың бірізділігін белгілеуге үйрету. Жуан және жіңішке дыбыстарды ажырата білуге үйрету. Дыбыстық құрылымы әртүрлі үш дыбысты сөздерге дыбыстық талдау жасауға, дыбыстардың айтылу және дыбысталу ерекшеліктерін талдауға үйрету.

*Қолды жазуға дайындау*

Жазу кезінде арқаны және қолдарды дұрыс ұстау ережелерімен таныстыру. Қаламды немесе қарындашты дұрыс ұстауға үйрету.

Ұзын және қысқа таяқшалар мен ирек сызықтарды жазуға жаттықтыру арқылы ұсақ қол қимылдарын дамыту. Сызбалар (штрих) жасауға үйрету.

### Күтілетін нәтижелер:

- «сөз», «дыбыс» терминдерін ажыратады;

- түрлі сызықтар, штрихтар жүргізе біледі;

- қатаң және ұяң дауыссыздарды ажыратады;

- үш дыбыстан тұратын сөздерге дыбыстық талдау жасай біледі.

## Русский язык

Воспитание звуковой культуры речи.

Развивать голосовой и артикуляционный аппараты, речевое дыхание, чёткую дикцию.

Использовать игровые упражнения для развития правильного произношения русских звуков.

Словарная работа.

Расширять кругозор детей, читая сказки, рассказы, обсуждая поступки героев мультфильмов. Учить называть группы предметов ближайшего окружения; признаки времен года и отдельные явления природы; предметы по величине и по цвету.

Обучать прямому и обратному счету до десяти. Формирование грамотной русской речи.

Развивать умение детей употреблять в речи имена существительные единственного и множественного числа, правильно ставить ударение при произношении слов.

Обучать составлению предложений из 4–5 слов.

Формировать умение понимать и применять знакомые слова в повседневной жизни.

Развитие связной речи

Учить понимать и использовать в речи русские слова и выражения, четко произносить их на русском языке с правильным ударением.

Совершенствовать умения задавать элементарные вопросы и отвечать на них.

Учить рассказывать о себе, о родителях, называть домашний адрес.

Разучивать с детьми стихи, песни, поговорки и пословицы на русском языке.

### Ожидаемые результаты:

- правильно произносит свистящие, шипящие(ж,щ,с,з) и сонорные (р, л) звуки русского языка;

- понимает и применяет знакомые русские слова и выражения в повседневной жизни;

- умеет правильно ставить ударение в словах при произношении;

- называет предметы близкого окружения; признаки времен года и отдельные явления природы;

- знает прямой и обратный счет до десяти на русском языке;

- задает вопросы и отвечает на русском языке;

- умеет рассказывать о себе, о родителях, называть домашний адрес;

- рассказывает стихи, поговорки и пословицы на русском языке;

- составляет короткие рассказы по картинке, по наблюдениям на экскурсии.

**Шет тілі (ағылшын тілі)**

*Лексико-тематические области*: цвета; размер; числа 1–5; члены семьи; игрушки; животные; части тела; одежда; пищевые продукты.

*Ситуации и функции коммуникации*: приветствие и прощание (Hello, Hi, Goodbye, See you); просьба и благодарность (Give me ..., please, Come in, please, Thank you); извинение и прощение (I’m sorry, Excuse me, It’s O.K.); пожелания и поздравления (Happy Birthday); представление себя и других(I’m ......., My name is ...., This is ..., It’s my mum) ; информация о возрасте (I’m…); исполнение и подача коротких команд (jump, clap your hands, open); названия зверей и предметов (It’s a tiger, This is a ball); информация о месте жительства; описание людей, зверей и предметов (He’s tall, It’s big, It’s blue, It’s got a tail); счет и использование чисел от 1 до 10; ответы на простые вопросы, касающиеся личности и имущества (Who are you? What’s your name? What’s this? Who’s this? Is it ...? Have you got ...?);

*Грамматические структуры:*

Глаголы:

- be;

- have got;

- can.

Существительные:

- имена;

- единственное число;

- регулярное множественное число; Прилагательные:

- цвета, возраст, размер;

- притяжательные прилагательные: my, your (his, her); Имя числительное: 1–10.

***Ожидаемые результаты***

- слушает учителя и одновременно реагирует на его обыденные команды, то есть: встань, сядь;

- слушает и выполняет команды, относящиеся к художественным и мануальным действиям, то есть: раскрась, нарисуй;

- принимает участие в коротких сценках, разыгрываемых в группе (классе);

- умеет показать и назвать учебные принадлежности;

- умеет считать от 1 до 10;

- принимает активное участие в играх, заданиях.

- умеет повторять простые выражения, часто используемые на занятиях.

**Драма**

Балаларды театр мәдениетіне баулу.

*Тілдік-коммуникативтік, ойындық және артикуляциялық дағдылары.*

Дағдыларды қалыптастыру:

- балалардың театр ойындарына оң көзқарастарын;

- таныс сюжеттер бойынша ертегілерді сахналау;

-кейіпкердің ерекшеліктерін беру үшін мәнерлілік құралдарын қолдану;

- өзін - өзі көрсете білуде жеке шығармашылық қабілеттерін таныту.

Балаларды үйрету:

- таныс сюжеттер бойынша қойылымдарды сахналауға;

- жаңа ойын әрекеттеріне ойыншықтармен, заттармен таныс әрекеттерді жеткізуге;

- театрландырылған әрекеттің алуан түрлі тәсілдерін және жанрларын (драмалық, музыкалық, қуыршақ,клоун және т.б.) меңгеру.

*Адамгершілік ережелері туралы ұғымдар*

Дағдыларды қалыптастыру:

- ересектермен және құрдастарымен өзара әрекетте мәдениетті мінез-құлық дағдыларын;

- өз ойын айта білу, басқалардың пікірін тыңдай білу, ұл балаларға (мықты, батыл, еңбекқор және т.б.) және қыздарға тән мінез- құлық ерекшеліктерін (биязы, әдемі және т.б.)талқылау;

- әдеби кейіпкерлердіадамгершілік ережелері мен түсініктері тұрғысынан бағалау.

***Күтілетін нәтижелер:***

- театр ойындарына оң көзқарас танытады;

- таныс сюжеттер бойынша қойылымдарды сахналай алады;

- таныс сюжеттер бойынша ертегілерді сахналай алады;

- кейіпкердің ерекшеліктерін беру үшін мәнерлілік құралдарын қолданады;

- өзін - өзі көрсете білуде жеке шығармашылық қабілеттерін танытады;

- театрландырылған әрекеттің алуан түрлі тәсілдерін және жанрларын меңгерген;

-ересектермен және құрдастарымен өзара әрекетте мәдениетті мінез-құлық дағдыларын меңгерген;

- өз ойын айта алады, басқалардың пікірін тыңдайды;

- әдеби кейіпкерлердіадамгершілік ережелері мен түсініктері тұрғысынан бағалайды.

II ЖАРТЫ ЖЫЛДЫҚ

**Сәйлеуді дамыту**

*Сөйлеудің дыбыстық мәдениеті*

Дыбыстарды дұрыс айту дағдыларын дамыту және жетілдіру; дауыссыз с-з, с-ц, ш-ж, ч-ц, с-ш, ж-з, л-р дыбыстарды есту бойынша ажыратуға жаттықтыру.

Сөздегі дыбыстардың орнын анықтау, екпінді дыбысты айқындау, сөздегі буын саны мен сөйлемдегі сөздер санын анықтау дағдыларын қалыптастыру.

Сөздерді дыбысталуы бойынша салыстыра білуді, берілген дыбысқа сөздерді таңдау,сөздерге дыбыстық талдау жасау дағдыларын дамыту. Сөздерді түрлендіруге сыни көзқарасын және қызығушылықты, дұрыс сөйлей білуге деген ұмтылысты тәрбиелеу.

*Сөздік қор*

Сөздік қорды жетілдіру. Жалпылаушы сөздерді қолдана білуді жаттықтыру; түрлі логикалық топтарға жататын заттарды атай білуге үйрету.

Сөйлемде көп мағыналы, синоним, антоним сөздерін қолдануға, белгілі бір затқа белгілерін таңдауға, затпен әрекет етуді және берілген әрекетке заттарды таңдай білуге жаттықтыру.

Қажетті сөздерді дұрыс түсінуді және қолдануды қалыптастыру, оларды сөйлегенде белсенді қолдануға үйрету.

Сөзге қызығушылығы мен зейінін дамыту.

*Тілдің грамматикалық құрылымы*

Грамматикалық дұрыс сөйлеуді жетілдіру. Етістіктерді дұрыс қолдана білуге, сөздерге көптік, септік, жіктік жалғауларын дұрыс жалғай білуді бекіту. Балаларды зат есім, сын есім, етістіктердің күрделі түрлерін жасауға жаттықтыру.

Сөздердегі дұрыс емес дауыс екпініндегі, дауыссыздардың ауысуындағы қателерді байқауды дамыту.

Сөздерді түрлі әдістермен құрай білу біліктерін бекіту; түбірлес сөздерді жасауды және қолдануды жаттықтыру, жай, күрделі сөйлемдерді, дауыс ырғағына қарай сөйлем түрлерін ажырата білу, оларды сөйлеуде қолдану.

Көпше түрдегі зат есімдерді атау, ілік септіктерінде, етістіктерді бұйрық райда, сын есім мен үстеулерді салыстырмалы шақта, септелмейтін зат есімдерді дұрыс қолдануға үйрету.

*Байланыстырып сөйлеу*

Негізгі ойды дұрыс жеткізе білу, монологтік мәтіндерді байланыстырып айту, мәтін мазмұнын дұрыс, рет-ретімен айту, белгілі бір түсінікті сипаттау, баяндау әңгімелері түрінде жеткізе білуді жаттықтыру. Сөйлеу мәдениетіне үйретуді жалғастыру, таныс емес ортада, көпшілік алдында сөйлей білуге үйрету.

*Диалогтік сөйлеу тілін қалыптастыру.*

Өзіне қаратылып айтылған сөздерді тыңдап, түсінуге, әңгімені қолдауға, сұрақтарға жауап беруге және сұрауға, әңгімелесу кезінде өзін мәдениетті, әдепті, байсалды ұстау іскерліктерін жаттықтыру.

Балаларды бір-бірімен еркін тілдік қарым-қатынасқа баулу.

Диалогтік сөйлеу тілін дамытуға негіз болатын түрлі әдістер мен тәсілдерді қолдану.

Өзге балалардың әңгімесінің маңыздылығына әсер етіп, бір- бірінен жаңалықты білуге ықыласын арттыру.

*Шығармашылық тілдік әрекет*

Тәрбиешінің ұсынған тақырыптары бойынша әңгіменің жалғасы мен соңын ойлап табуға үйрету; ұсынылған тақырыптар негізінде бір-бірімен байланысқан мазмұн бойынша сипаттау және баяндау әңгімелерін құрастыруға, сөйлемдерінде бейнелеуіш сөздерді, эпитеттерді, теңеулерді қолдануға үйрету.

Бақылағандары және суреттер бойынша әңгімелер құрастыру.

### Күтілетін нәтижелер:

- дыбыс, сөз, сөйлем туралы қарапайым түсініктерге ие;

- сөздің басындағы дыбысты анықтайды, дыбыстарды ажыратады және дұрыс атайды;

- дыбыстарды буынға қосады; сөз тіркесі мен сөйлемді құрастырады;

- жай және жайылма сөйлемдермен ойын жеткізе алады;

- суреттерге сүйеніп ертегі, әңгімелерді айтады;

- алуан түрлі оқиғаларды құрастырады және әңгімелеп бере алады, ертегілер ойлап шығарады, өлең ұйқастары мен сөздерге қызығушылық танытады;

- сөйлегенде көп мағыналы, жалпылауыш сөздерді, антонимдерді, синонимдерді,салыстыруларды қолданады;

- тілге сыни қарым-қатынас танытады, грамматикалық дұрыс сөйлей біледі;

- алуан түрлі интонациялық мәнерлілік тәсілдерін қолданып, дыбыстарды айтады, сөздермен белсенді түрде ойнай алады;

- түрлі сөз таптарын,салыстыруларды қолданып, монолог құра алады;

құрдастарымен және ересектермен тілдік қарым-қатынаста еркін сұхбаттасады, өз сезімдері мен ойларын тілдік және тілдік емес құралдар арқылы жеткізеді;

- ізеттілік, сыпайылық ережелерін меңгерген.

## Көркем әдебиет

*Балаларға оқып беру және әңгімелеу.*

Мазмұнына, мәнерлік құралдарына байланысты әдеби шығармаларды қабылдауға үйрету.

*Мәнерлеп оқу.* Саздылықты, ырғақтылықты сезінуге, өз дауысын басқара білуге, шығарманың мазмұнына өз көзқарасын білдіруге үйрету.

*Мазмұндау.* Шығарма мазмұнының мағынасына байланысты интонациямен мазмұндауға үйрету. Кейіпкерлерге және олардың іс- әркеттеріне өз ойын айта білу.

Бақылағандары және суреттер бойынша әңгімелер құрастыра білуге үйрету.

Шығармалардың мазмұны мен көркем туындылар түрінің арасындағы өзара байланысты көре білуге үйрету. Дербес әрекетте көркем тілдік дағдыларды қолдана білуді бекіту.

*Шығармашылық әңгімелеу.*

Тәрбиешінің ұсынған тақырыбына сюжеттік және сипаттау әңгімелерін құрау кезінде меңгерген көркем - тілдік дағдыларын қолдана білуді бекіту.

### Күтілетін нәтижелер:

- көркем мәтінді тыңдайды, кейіпкерлерге жанашырлық танытады;

- мәтіннің мазмұнына сәйкес ойын әрекеттерін орындайды;

- бағдарламада берілген шығармаларды жатқа айтады;

- әдеби жанрларды таниды және атайды;

- шағын сахналық қойылымдарды ұжыммен көрсетуге қатысады;

- кітаптарға қызығушылық танытады, бірнеше белгілі әдеби шығармаларды, сондай-ақ қазақстан жазушыларының шығармаларын, халық ауыз әдебиеті үлгілерін атайды;

- кітапқа ұқыптылықпен қарайды.

## Сауат ашу негіздері

Дыбыстық құрылымы әр түрлі үш және төрт дыбыстардан тұратын сөздерге дыбыстық талдау жасауды жетілдіру,

Сөйлем туралы алғашқы түсініктерін қалыптастыру.

Қолды жазуға дайындау

Кеңістіктік қатынас орнатуды, қағаз бетінде бағдарлай білуді үйрету.

Сурет салу арқылы әріп элементтерін құрайтын ырғақты қарапайым жиектерді сала білуге үйрету.

### Күтілетін нәтижелер:

- барлық дыбыстар мен сөздерді анық және түсінікті айта алады;

- сөздердегі дыбыстарды ажыратады, белгілі дыбысы бар сөздерді табады, сөздегі дыбыстың орнын анықтайды;

- үш-төрт дыбысты сөздерге дыбыстық талдау жасайды, дыбыстарды сипаттайды;

- екпін мәнерін анықтайды және естиді.

## Русский язык

Воспитание звуковой культуры речи.

Постоянно упражнять в произношении изученных звуков русского языка через игры и упражнения.

Продолжать развивать голосовой и артикуляционный аппараты, речевое дыхание, чёткую дикцию.

Продолжать расширять и обогащать у детей словарный запас русской речи; упражнять в умении называть группы предметов ближайшего окружения; признаки времен года и отдельные явления природы.

Упражнять в умении считать в прямом и обратном порядке до десяти.

Закреплять умение называть некоторые свойства и цвета предметов.

Формировать умение понимать и применять знакомые слова в повседневной жизни.

Развивать грамотную русскую речь.

Продолжать упражнять в умении составлять словосочетания (существительное и прилагательное, существительное и наречие); правильно ставить ударение в словах при произношении.

Употреблять в речи имена существительные единственного и множественного числа; составлять предложение из 4–5 слов. Формировать умение понимать и применять знакомые русские слова в повседневной жизни.

Совершенствовать умение слушать и понимать русскую речь; четко произносить слова и правильно ставить ударение.

Продолжать упражнять в умении задавать элементарные вопросы и отвечать на них; составлять короткое описание предмета из 2–3 предложений; рассказывать о себе, родителях, называть домашний адрес.

Закреплять умение вести элементарный диалог; составлять короткие рассказы по картинке и по наблюдениям. Совершенствовать элементарную разговорную речь.

Продолжать разучивать стихи, песни, поговорки и пословицы на русском языке.

### Ожидаемые результаты:

- произносит четко звуки и слова на русском языке;

- рассказывает о себе, родителях, называет домашний адрес;

- отвечает на вопросы, составляет предложения из 4–5 слов;

- употребляет в речи имена существительные единственного и множественного числа;

- умеет правильно ставить ударение в словах при произношении;

- знает прямой и обратный счет до десяти;

- называет группы предметов ближайшего окружения; признаки времен года и отдельные явления природы;

- отличает признаки предметов по величине, цвету и называет их на русском языке.

- умеет вести элементарный диалог;

- рассказывает сказки, наизусть читает стихи, поговорки и пословицы на русском языке;

- составляет короткие рассказы по картинке, по наблюдениям на природе.

**Шет тілі (ағылшын тілі)**

*Лексико-тематические области*: способности умственные и физические; эмоциональное состояние и чувства; повседневные действия; торжества и праздники; мир волшебства и сказок,

*Ситуации и функции коммуникации*: выражение чувств и предпочтений (I like..., I love...); выражение эмоционального состояния (I’m happy, I’m sad); ответы на вопросы; информация о навыках и способностях (I can jump/I can’t fly); описание повседневных действий (I get up).

*Грамматические структуры:*

- Повелительное наклонение.

- Время Present Simple – ежедневные действия. Местоимения:

- личные: I, you, she, he, it, we, they;

- указательные: this, that;

- вопросительные: what, who, where, when, how;

Предлоги: in, on.

Артикли: a, an, the, артикль нулевой.

***Ожидаемые результаты***

- понимает услышанные команды: прыгай, хлопай в ладоши;

- умеет распознавать и называть на иностранном языке предметы из ближайшего окружения;

- умеет классифицировать слова по тематическим группам;

- понимает простые команды педагога и реагирует на них вербально или невербально;

- помнит и читает на память стихотворения и рифмовки, поет песенки из детского репертуара;

- понимает смысл услышанных историй, когда рассказ сопровождается картинками, жестами, предметами.

**Драма**

*Тілдік-коммуникативтік, ойындық және артикуляциялық дағдылары*

Дағдыларды қалыптастыру:

- балалардың театрландырылған ойындарға оң көзқарастарын;

- таныс сюжеттер бойынша ертегілерді сахналау;

- театрландырылған өнердің алуан түрлі тәсілдерін және жанрларын (драмалық, музыкалық, қуыршақ, аңдар театры және т.б.) меңгеру;

- кейіпкердің ерекшеліктерін беру үшін мәнерлілік құралдарын қолдану;

- өзін - өзі көрсете білуде жеке шығармашылық қабілеттерін таныту.

Балаларды үйрету:

-театрландырылған әрекеттің алуан түрлі тәсілдерін және жанрларын (драмалық, музыкалық, қуыршақ, клоун және т.б.) меңгеруді;

- драматизация ойындарының және режиссерлік театрландырылған әрекеттің алуан түрлерін (қуыршақ-марионеткалар, «тірі қолды» қуыршақтар, ұзын бойлы қуыршақтар) меңгеру.

*Адамгершілік ережелері туралы ұғымдар*

Дағдыларды қалыптастыру:

- ересектермен және құрдастарымен өзара әрекетте мәдениетті мінез-құлық дағдыларын;

- өз ойын айта білу, басқалардың пікірін тыңдай білу;

- адамның теріс қылықтарын көре білу;

- әдеби кейіпкерлердіадамгершілік ережелері мен түсініктері тұрғысынан бағалау.

Балалардың театр ойындары бойынша тәжірибелерін байыту.

***Күтілетін нәтижелер:***

-театрландырылған әрекетке оң қатынас танытады;

- таныс сюжеттер бойынша ертегілерді сахналай алады;

-театрландырылған өнердің алуан түрлі тәсілдерін және жанрларын меңгерген;

- мәнерлілік құралдарын меңгерген;

- жеке шығармашылық қабілеттерін танытады;

- режиссерлік әрекетке қызығушылық танытады;

- ересектермен және құрдастарымен өзара әрекетте мәдениетті мінез-құлық дағдыларын меңгерген;

- өз ойын айта алады, басқалардың пікірін тыңдай біледі;

- әдеби кейіпкерлердіадамгершілік ережелері мен түсініктері тұрғысынан бағалай алады.

**«ТАНЫМ» білім беру саласы**

«Таным» білім беру саласының базалық мазмұны:

- қарапайым математикалық ұғымдарды қалыптастыру;

- құрастыру;

- жаратылыстану ұйымдастырылған оқу қызметінде жүзеге асырылады.

**Мақсаты**: коммуникативтік-танымдық қабілеттерді, математикалық және логикалық ойлауды қалыптастыру.

**Міндеттері:**

- таным процестерін: зейінді, есті, қабылдауды, шығармашылық қабілеттерін, қиялды дамыту;

- ақыл-ой әрекетінің тәсілдерін жаттықтыру (талдау, біріктіру, салыстыру, жалпылау,топтастыру, құрастыру, модельдеу,себеп- салдарлық байланыстарды анықтау),қарапайым математикалық түсініктерді қалыптастыру;

- табиғат әлеміне танымдық қызығушылықты, тірі табиғат нысандарына жанашырлық сезімді, қоршаған ортаға қарым- қатынасы бойынша өз әрекетінің кейбір қарапайым нәтижесін көре білуге жаттықтыру.

І ЖАРТЫЖЫЛДЫҚ

**Қарапайым математикалық ұғымдарды қалыптастыру**

*Жиынтық.* Санның белгілі бір заттың өлшемін көрсететін көрсеткіш екендігі, жиынтық түрлі элементтерден құрылатындығы жайлы түсінігін дамыту. «Бір» деген ұғым – бір ғана заттың санын ғана емес, сонымен қатар бүтін бір топтың жиынтығын да білдіретіндігін ұғындыру.

*Сан және санау.* Математикалық терминдерді қолдана білуді қалыптастыру. 6 саны көлеміндегі сан мен цифр туралы ұғымдарын қалыптастыру, оларды тану және атай білуді үйрету. Көрнекілік негізінде 2, 3, 4, 5, 6 санының пайда болуымен таныстыру.

7 көлеміндегі санды тура және кері санауға үйрету. 7-ден 10-ға дейінгі сандар мен цифрлар туралы ұғымдарын қалыптастыру, оларды тану және атай білуді үйрету. Көрнекі негізінде 7, 8, 9, 10 сандарының пайда болуымен таныстыру. 10 көлеміндегі санды тура және кері санауға үйрету.

*Көлемдер.* Заттардың (5 және одан артық) ұзындығын, биіктігін, ені мен жуандығын белгілей білуге үйрету, заттарды көлеміне қарай өсу және кему ретімен орналастыру. Көлемі бойынша заттардың арасындағы қатынастарды білдіретін математикалық терминдерді қолдану.

*Геометриялық пішіндер.* Дөңгелек және тіктөртбұрышпен салыстыру арқылы сопақшамен таныстыру. Геометриялық пішіндер (дөңгелек, сопақша, үшбұрыш, шаршы, тіктөртбұрыш) мен денелерді (шар, куб, цилиндр) дұрыс атап, оларды бір-бірінен ажырата білуге жаттықтыру.

*Кеңістікті бағдарлау.*

Кеңістік ұғымдарын бекіту. Қағаз бетінде бағдарлай білу дағдыларын қалыптастыру.

*Уақытты бағдарлау*

Уақыт ұғымдары туралы білімдерін бекіту. Таңертең, түс, кеш, түн мезгілдері тәулікті құрайтыны туралы ұғымдарын қалыптастыру. Апта күндерін, жыл мезгілдерін атау кезінде оларды ретімен дұрыс айта білуге үйрету.

*Салмақты бағдарлау.* Заттардың салмағын өлшеміне қарай алдымен қарама-қарсы көрсеткішпен тең және тең еместігін алақанына салып өлшеп анықтауға үйрету.

***Күтілетін нәтижелер:***

- жиынтық сапасы бойынша түрлі элементтерден құралатыны туралы және «бір» сөзінің мағынасын біледі;

- 10 көлеміндегі сандарды тура және кері санауды біледі

- 5 және одан артық заттардың көлемдік қатынастарын анықтай біледі;

- геометриялық пішіндерді таниды және атайды;

- қағаз бетінде бағдарлай біледі

- апта күндерін, жыл мезгілдерін ретімен атайды.

**Құрастыру**

Құрылыс материалдары мен конструктор бөлшектерінен құрастыру. Құрастыру бөлшектерінің негізгі бөліктерін және оған тән бөлшектерін анықтай білуге үйрету.

Дағдыларын қалыптастыру:

- болашақта жасалатын құрылысты талдай білу, оларды орындау реттілігін белгілеу және оның негізінде нысан жасау;

- көлемі бойынша әртүрлі құрылыстардың нұсқаларын жасай білу;

- ұжымдық құрылыстар салу;

- түрлі үйлестіру арқылы сіріңке қораптарынан заттар құрастыру. Үлкен емес жазықтықты үлкен етіп біріктіру, кірпіштердің,

- қырлы бөренелердің араларын бірін-біріне жиі қойып құрылысты берік ету, биіктігі күрделі құрылысты бөлу сияқты құрастырудың жаңа әдістерін үйрету.

*Қағаздан құрастыру.* Қағазды ортасынан, төртке бөліп бүктеуге , түрлі бағытта, тегістеп бүктей білуге үйрету. 14 бірдей бөлікке қиғаштай бөлінген (бұрыштарының басын дәл қосу)ұсақ заттарды дайындауда шаршы қағазын бүктеу біліктерін қалыптастыру.

Табиғи және қалдық материалдардан құрастыру.

Табиғи және қалдық материалдардың түрлерімен таныстыру. Табиғи материалдардан ұсақ заттар дайындай білуге үйрету.

### Күтілетін нәтижелер:

- құрылыс материалдарының негізгі бөлшектерін атайды және ажырата біледі;

- көлемі бойынша әртүрлі құрастырулар жасай біледі;

- ұсақ заттар дайындауда шаршы қағазды бүктей біледі;

- құрастырудың бірнеше және қарапайым жинақтау тәсілдерін біледі, түрлі нәтиже алу үшін бір тәсілді ғана қолданады;

- түрлі материалдардан заттарды құрастырады, олардың атауларын біледі.

## Жаратылыстану

*Өлі табиғат заттары мен құбылыстары*. Табиғат құбылыстары туралы білімдерін кеңейту, «өлі табиғат» ұғымымен таныстыру. Өлі табиғат заттарын адам қолымен жасалған заттардан ажырата білуге үйрету.

*Табиғаттағы маусымдық өзгерістер*. Күздігүні табиғаттағы маусымдық өзгерістерді байқауға, айырмашылықтарын ажырата білуге үйрету.

*Өсімдіктер әлемі*.

Балаларды бөлме өсімдіктерінің жаңа түрлерімен таныстыру: атауы, сыртқы түрі, құрылысы, күтім жасау тәсілдері, көбею түрлері. Гүлдейтін шөптесін өсімдіктерді (шырайгүл,барқытшөп) сипаттық белгілері бойынша атау және тани білу дағдыларын қалыптастыру.

Балалардың көкөністер мен жемістер, ағаштар туралы түсініктерін бекіту. Балаларды орман жидектері мен саңырауқұлақтарын тануға жаттықтыру.

Бидай өсіру туралы балалардың білімін жетілдіру. Нанға деген ұқыпты қатынасқа тәрбиелеу, бидай өсіру мен нан өндіруге қатысатын адамдардың еңбегіне құрмет көрсету.

*Жануарлар әлемі.* Қазақстан аумағында мекендейтін жануарлар мен олардың төлдеріне тән белгілерді атай алу және ажырату дағдыларын қалыптастыру. Жабайы жануарлардың өмірі туралы түсінікті кеңейту. Жылдың түрлі мезгілінде жануарлардың сыртқы келбеті мен өмір сүру салтының ерекшеліктерін атап көрсету және сипаттауға үйрету.

Жыл құстары мен қыстайтын құстарды ажырата білу және атын атай алу, құстардың пайдасы туралы білімді бекіту.

Табиғат бұрышын мекендеушілер туралы (қалтауыз) білімді жетілдіру.

Табиғат бұрышын мекендеушілерге күтім жасау дағдыларын қалыптастыру.

Табиғатты бақылау күнтізбесін жүргізе білуді жаттықтыру.

Себеп-салдар байланыстарын орната білуді жетілдіру.

### Күтілетін нәтижелер:

- өлі табиғаттың кейбір құбылыстарын біледі;

- таныс материалдармен дербес эксперимент жасай алады;

- табиғаттағы маусымдық өзгерістерді атайды және таниды;

- бөлме өсімдіктерінің 3-4 түрін тани алады;

- көкөністер мен жемістердің кейбір түрлерін дәмі бойынша атайды және таниды;

- суреттерден орман жидектері мен саңырауқұлақтарын таниды және атайды;

- бидай өсіру туралы түсінікке ие;

- нанға, адамдарға ұқыпты қатынас танытады;

- жануарлардың сыртқы келбет ерекшеліктерін атайды және сипаттайды;

- жыл құстары мен қыстайтын құстарды ажырата біледі және атын атайды, құстардың пайдасы туралы біледі;

тірі табиғат мекендеушілеріне қамқорлық жасайды;

- себеп-салдар байланыстарын орната біледі.

- гүлдейтін шөптесін өсімдіктерді (шырайгүл, барқытшөп) өзіне тән белгілері бойынша атайды және таниды;

- Қазақстан аумағында мекендейтін жануарлар мен олардың төлдеріне тән белгілерді атайды және ажыратады.

ІІ ЖАРТЫЖЫЛДЫҚ

## Қарапайым математикалық ұғымдарды қалыптастыру

*Жиынтық.* Жиынтық және оның құрамы арасындағы қатынастарды орната білуді дамыту; бүтін өзінің бөліктерінен үлкен екендігін, бірдей сандардың өзара бірыңғай сәйкестігі, үлкен және кіші бөліктерді анықтау.

*Сан және санау.* 10 саны көлеміндегі сандар мен цифрлар туралы ұғымдарын қалыптастыру, оларды танып және атай білуге үйрету.

10 көлеміндегі санды тура және кері санауға жаттықтыру.

Тең туралы ұғымдарын қалыптастыру, топтағы әр түрлі заттардың тең мөлшерін анықтай білуге үйрету, топтарды санау мен салыстыру арқылы санның мағынасын дұрыс жалпылау. Санды түсінуді (сан заттың көлеміне, арақашықтығына, орналасу кеңістігіне және санау бағытына оңнан солға, солдан оңға байланысты емес екендігін) бекіту.

Заттарды бірнеше бірдей бөлікке бөлуге болатыны туралы түсінікті қалыптастыру, бұл бөліктерді атап, бүтін мен бөліктерді салыстыруға үйрету. Бүтінді түсінуге баулу (бөліктен бүтін үлкен, ал бөлік бүтіннен кіші).

Қарапайым мысалдар мен тапсырмаларды шеше білуді бекіту.

*Көлем.* Шартты өлшемнің көмегімен заттың көлемін салыстыруды қалыптастыру. Арнайы ұйымдастырылған жағдайда заттардың ұзынырақ (қысқа), жоғары (төмен), кең (тар), қалың (жұқа) үлгісінде және оларға тең екендігін таба білуге үйрету.

*Геометриялық пішіндер.* Айналасына қарап геометриялық пішіндерді табу, оларға талдау жасай білуді қалыптастыру. Геометриялық пішіндер мен денелерді атап, ажырата білуге жаттықтыру.

*Кеңістікті бағдарлау.* Заттың қай жерде, қалай, өзіне немесе қай затқа жақын орналасқандығын ауызша жеткізе білуге үйрету.

Белгілі бір бағытта келе жатып, белгі бойынша бағытын өзгерте білуін қалыптастыру.

Қағаз бетінде бағдарлай білуді бекіту.

*Уақытты бағдарлау.* Түрлі жағдайларды, аптаның қай күні, тәуліктің қай мезгілі екенін реттілік туралы білімдерімен бекіту.

*Салмақты бағдарлау.* Дүкендерде қолданылатын таразы туралы ұғымдарын қалыптастыру. Заттардың салмағын өлшеуге қызығушылықтарын дамыту.

***Күтілетін нәтижелер:***

- жиынтық сапасы бойынша түрлі элементтерден тұратынын, бір заттан, сонымен қатар тұтас топтан құралатыны туралы біледі, оның құрамдас бөліктерін бөледі;

- 10 көлеміндегі сандарды біледі, оларды тура және кері санай алады;

- қарапайым мысалдар мен есептерді шешеді;

-заттардың мәні және көлемі бойынша арақатынастарын көрсететін математикалық терминдерді қолданады;

- заттарды бірнеше бірдей бөлікке бөледі, бүтін мен бөліктерді салыстырады;

- түрлі көлемді заттарды салыстыра біледі, оларды көлеміне қарай өсу және кему ретімен орналастырады;

- геометриялық пішіндерді және денелерді біледі және ажыратады, олардың пішіндерін табады, талдайды;

- бір заттың екінші затқа қатысты орнын, заттар мен адамдар арасындағы өзінің орнын сөзбен анықтайды және белгілейді, қағаз бетінде бағдарлай алады;

- түрлі жағдайлардың бірізділігін біледі, тәулік бөліктерін, апта күндерін, жылды, айларды атайды;

- заттарды өсу және кему ретімен орналастыра отырып, салмағы бойынша анықтайды, заттың салмағы оның көлеміне байланысты емес екендігін біледі.

## Құрастыру

*Құрылыс материалдары мен конструктор бөлшектерінен құрастыру.* Берілген тақырып бойынша, сөзбен сипаттау, сурет, фотосурет бойынша құрылыс салуға үйрету.

Өз құрылысын талдай білуді бекіту және талдау негізінде құрылымдық шешімдер табу, оларды құру кезеңдерін жоспарлау.

*Қағаздан құрастыру.* Қағаз цилиндрлерден, оларды қосу әдісімен жануарлардың, адамдардың пішіндерін жасай білуге үйрету. Пішіндердің түрлі күйлері мен қалыптарын бере білуді, оларды күрделі емес композицияларға біріктіруді қалыптастыру.

Ұжымдық мазмұнды құрастыруға қозғау салу. Шығармашылық ойлауды және қиялдауды дамыту. Қағазды қатпарлап бүктеуге және симметриялық пішіндерді кесуге, қағаздан құрастыру әдістерін қолданып, көлемді формадағы жазық материалды өзгерте білуді бекіту.

Дайын пішілген кескіндермен жұмыс жасау, күрделі емес сызба сызу, қайшымен нұсқаны тілік етіп кесу мен ойып ала білуді қалыптастыру.

*Табиғи және қалдық материалдардан құрастыру.* Табиғи материалдарды мақсатты пайдалана білуді бекіту. Табиғи және қалдық материалдармен жұмыс кезінде өз қызметін жоспарлау дағдыларын жетілдіру; мақсатты түрде жұмыс жасай білуге, дербестік, шығармашылық танытады. Шығармашылық қиялын, ұсақ заттар жасауды көрнекіліктерді қолдану арқылы және ойдан шығару, өзінің көз алдына елестету арқылы жасай білуді дамыту.

### Күтілетін нәтижелер:

- нақты шешім таба біледі;

- дайын бөлшектерден, шарты бойынша, ойдан құрастырады;

- ұжыммен жұмыс жасай біледі;

- жазықтық қағаз пішіндерді көлемді пішіндерге өзгерте біледі;

- құрал-жабдықтарды дұрыс пайдаланады, атқаратын міндеті бойынша қолданады, еңбек мәдениетінің ережесін, жұмыс орнындағы тәртіпті сақтайды;

- қалдық және табиғи материалдардан құрастыра біледі;

- нәтижеге жету үшін алуан түрлі құралдарды қолданады.

## Жаратылыстану

*Өлі табиғат заттары мен құбылыстары*.

Табиғат құбылыстары туралы білімді кеңейту. «Өлі табиғат» ұғымымен таныстыру, өлі табиғат заттары адам қолымен жасалған заттардан ажырата білуге үйрету.

*Табиғаттағы маусымдық өзгерістер*. Күздігүні табиғаттағы маусымдық өзгерістерді байқауға, айырмашылықтарын ажырата білуге үйрету.

*Өсімдіктер әлемі*.

Балаларды өсімдіктердің жаңа түрлерімен (шырайгүл, барқытшөп,бальзамин) таныстыру: атауы, сыртқы түрі, құрылысы, күтім жасау тәсілдері, көбею түрлері.

Көкөністер мен жемістер, ағаштар туралы балалардың түсінігін бекіту. Балаларды орман жидектері мен саңырауқұлақтары тануға жаттықтыру.Бидай өсіру туралы балалардың білімін жетілдіру. Нанға деген ұқыпты қатынасқа тәрбиелеу, бидай өсіру мен нан өндіруге қатысатын адамдардың еңбегіне құрмет көрсету.

*Жануарлар әлемі.* Жабайы жануарлардың өмірі туралы түсінікті кеңейту. Жылдың түрлі мезгілінде жануарлардың сыртқы келбеті мен өмір сүру салтының ерекшеліктерін атап көрсету және сипаттауға үйрету.

Жыл құстары мен қыстайтын құстарды ажырата білу және атын атай алу, құстардың пайдасы туралы білімді бекіту.

Табиғат бұрышын мекендеушілер туралы (қалтауыз, теңіз шошқасы) білімді жетілдіру.

Балаларды табиғат бұрышындағы жануарлардың тіршілігімен, оларға күтім жасауға арналған қажетті жабдықтармен таныстыру.

Балалармен бірге табиғатты бақылау күнтізбесін жүргізуді жетілдіру.

Себеп-салдар байланыстарын орната білуге үйрету.

### Күтілетін нәтижелер:

- өлі табиғаттың кейбір құбылыстарын біледі;

- таныс материалдармен дербес эксперимент жасай алады;

- табиғаттағы маусымдық өзгерістерді атайды және таниды;

- бөлме өсімдіктерінің 3-4 түрін тани алады;

- көкөністер мен жемістердің кейбір түрлерін дәміне байланысты атайды және таниды;

- суретке қарап орман жидектері мен саңырауқұлақтарын таниды және атайды;

- бидай өсіру туралы түсінікке ие;

- нанға, адамдарға ұқыпы қатынас танытады;

- жануарлардың сыртқы келбеті ерекшеліктерін атайды және сипаттайды;

- жыл құстары мен қыстайтын құстарды ажырата біледі және атын атай алады, құстардың пайдасы туралы біледі;

- табиғат мекендеушілеріне қамқорлық жасайды;

- жүйелі және нәтижелі эксперимент жасай біледі;

- себеп-салдар байланыстарын орната біледі.

- гүлдейтін шөптесін өсімдіктерді (шырайгүл, барқытшөп) өзіне тән белгілері бойынша атайды және таниды;

- Қазақстан аумағында мекендейтін жануарлар мен олардың төлдеріне тән белгілерді атайды және ажыратады.

## «ШЫҒАРМАШЫЛЫҚ» білім беру саласы

«Шығармашылық» білім беру саласының базалық мазмұны:

- сурет салу;

- мүсіндеу;

- жапсыру;

-музыка ұйымдастырылған оқу қызметінде жүзеге асырылады.

**Мақсаты:** өз ойларын, сезімдерін бейнелей білу дағдыларын, қоршаған ортаны қабылдай білуді, шығармашылық және байқағыштық қабілеттерін дамыту.

**Міндеттері:**

- балалардың шығармашылық қабілеттерін, қоршаған болмысқа эстетикалық қызығушылығын дамыту;

- балалардың өнер туындыларын қабылдау қабілеттілігін, эмоциалы қатынасын дамыту;

- балалардың түсінуіне жақын 2-3 қазақ халқының өнерімен таныстыру;

- халық ойыншықтары туралы түсініктерін кеңейту;

- балаларды әртүрлі бейнелеу өнерімен таныстыруды жалғастыру (живопись, графика, скульптура, сәндік- қолданбалы өнер);

- бірлесіп жұмыс жасау, жұмысты ұжыммен орындау дағдыларын қалыптастыру;

- өз жұмысының нәтижесін бағалауға үйрету;

- живопись және скульпторлық мүсіндердің туындыларымен таныстыруды жалғастыру(картиналар жәңе репродукциялық картиналар);

- балаларды безендірудің мәнерлі құралдарымен, балалар кітаптарындағы иллюстрациялармен таныстыру;

- балаларды өнер туындыларын, олардың түрлерін дербес қарастыруды, мәнерлік құралдарына және мазмұнына көңіл аударуға баулу (ырғақ, түс, пішін, композиция).

І ЖАРТЫЖЫЛДЫҚ

## Сурет салу

*Заттардың суреттерін салу.*

Балаларды елестету және заттарға қарап гүлдер, көкөністер, күрделі емес ойыншықтар сұлбасын өздеріне тән ерекшеліктерін сақтай отырып салуға үйрету. Серуен кезіндегі бақылаудан кейін – ағаштың күзгі жапырақтары, үй, трамвай, автобус; серуен мен саяхат кезінде алған әсерлерін суретте бейнелеу.

Пішіндер туралы білімдеріне сүйене отырып, негізгі пішінін, заттар мен олардың бөліктерінің үйлесімділігін нақты беруге, бөліктердің салыстырмалы көлемі мен орналасуына, түстер туралы біліміне сүйене отырып, заттардың түстеріне, өз талғамымен түстерді таңдауға үйрету.

Бірнеше біртекті заттардың мөлшеріндегі ерекшеліктерін жеткізе білу іскерліктерін қалыптастыру.

Өздері білетін пішін жасау тәсілдерін бекіту:

-жемістер мен жидектер; балық, жануарлардың суретін салу барысында дөңгелек пішіндегі бірнеше заттардың көлеміндегі айырмашылықты;

-төртбұрыш пішіндегі бірнеше заттардың көлеміндегі айырмашылықты;

-көлік құралдары, адамдардың тұлғасы сияқты күрделі пішіндегі бірнеше заттардың көлеміндегі айырмашылықты көре білуі.

Балаларды суретке қарап салуға және елестете отырып жануарлардың, адамдардың және ойыншықтардың суретін салуға үйрету. Күрделі емес қимылдарды бере білу, бейненің айқындылығына, қимыл барысында қолдың, аяқтың қалыптарының өзгеруіне қол жеткізу. Заттардың көлемі мен үйлесімділіктегі айырмашылығын бере білуге үйрету. Қарындашпен жеңіл сызықтар сызуға, бояудың қажетті қоюлығын алу үшін, акварель бояуын сумен араластыра білуге үйрету.

*Сәндік сурет салу.*

Түзу, ирек, жіңішке, жалпақ сызықтарды, түрлі көлемдегі дөңгелектерді, жақпаларды, нүктелерді бірқалыпты орналастыра отырып, қарапайым пішіндерде өрнектерді құрастыра білу іскерліктерін бекіту. Түрлі өлшемдегі өрнекті элементтерді үйлестіру, ақ және түрлі түсті қолдана отырып, түстерді таңдауды қолдану.

Қылқаламмен қағазға басып салу тәсілдерін қолдануға, қағаздың ортасын, бұрыштарын, жоғарғы, төменгі, оң және сол жақтарын ажыратуға үйрету.

Қарындаштармен сурет салу барысында саусақтарға күш түсірмей, көлбеу ұстау қажет, штрихтарды біркелкі жеңіл қимылмен бір бағытта әрі-бері сызу. Сызықты контурдың сыртына шығаруға болмайды.

Сурет салу барысында қағазға жуан сызықтарды сызарда қылқаламды көлденең, ал жіңішке сызықтар мен нүктелерді сызу үшін тігінен ұстап, суреттерді бояғанда бір бағытта солдан оңға қарай, жоғарыдан төмен қарай, қиғашынан жүргізіледі.

Балаларға түрлі материалдар: қарындаштарды, бояуларды қолдануды үйрету.

Түзу сызықтардың түрлі байланыстарымен құрылған қазақтың (1–2) өрнектерінің суретін салу. Элементтерді пішіндер мен сұлбалардың ортасы мен шеттеріне орналастыра білу. Қазақ оюларының көптүрлілігі туралы түсініктерін кеңейту, ерекшеліктері мен оларға тән элементтерін қолдана отырып, құрастыра білу іскерліктерін дамыту. Ұжымда жұмыс жасай білуге тәрбиелеу.

*Сюжеттік сурет салу.*

Бейнелерді бүкіл параққа, бір сызықтың бойына, жалпақ жолақшаға орналастыру біліктерін қалыптастыру. Бейнені айқындау құралдарын, ересектердің еңбегін, қоғамдағы оқиғаларды қолдана отырып, балаларды табиғаттан алған әсерлерін көрсете білуге үйрету. Ертегі желісі бойынша сурет салу.

Бір мазмұнға біріктіре отырып, бірнеше заттардың суреттерін бейнелей білуге үйрету.

### Күтілетін нәтижелер:

- бейнелеу өнерінің мәнерлі құралдары туралы бастапқы түсініктері бар;

- гүлдер, көкөністер, жемістерге қарап суреттерін салады;

- суретті салуда мәнерлеу құралдарын қолданады;

- түрлі түсті қарындаштар мен бояулармен жұмыс жасай алады;

- қазақтың ою-өрнек элементтерінің суретін салады, түрлі сюжеттерді сала біледі.

## Мүсіндеу

*Затты мүсіндеу*

Дағдыларды қалыптастыру:

- балаларды затқа қарап немесе көз алдарына елестету арқылы көлемі мен пішіні әртүрлі таныс заттарды, көкөністер мен жемістерге тән ерекше бөліктерді бейнелеуде барлық қол білектері мен саусақтарын дұрыс қозғалту техникасын сақтай отырып, мүсіндеуге;

- қарапайым қатынастарды сақтай отырып адам мен жануарлардың пішінін мүсіндеуге үйрету.

- көшеде, үйде және балабақшада көрген заттарын бейнелей отырып, елестету арқылы мүсіндеу.

Олар бақылау жасаған заттардың бейнесін жеткізе білуге, заттарды түрлі қалыпта мүсіндеуге, бейненің жеке шешімін өздігінен табуға үйрету. Сулы шүберекпен пішіннің үстінен тегістеуге және кескішті қолдануға үйрету.

*Сәндік мүсіндеу.*

Балаларды халық ойыншықтарымен таныстыру, ойыншықтарды мүсіндеуге үйрету. Халықтық ойыншықтар желісі бойынша бейнелер жасауға үйрету. Мүсінді бейнені безендірудің тәсілдерін өз қалауы бойынша таңдауды ұсыну.

*Мазмұнды мүсіндеу*

Балаларды мүсіндеудің таныс әдістерін қолдануды және заттардың өлшемдік қатынастарын бере білуге жаттықтыру.

Бейненің ерекше қасиетін, адамның қимылын анық көрсетуге, сырт келбетін әдемі безендіруге үйрету.

Кескішпен тұтас бөліктен мүсін жасауға үйрету.

Затты тұғырға орналастыру техникасын қалыптастыру. Біртекті заттардан сюжеттер жасау, бірнеше пішінді бір тұғырға орналастыру.

Кейіпкерлердің өзіне тән бөлшектерін мүсіндеуге, композиция мазмұнын қосымша заттар мен элементтердің көмегімен мейлінше көркемдеп жеткізуге үйрету.

Біртекті заттардың бейнесін жасаудан, мазмұнға сәйкес әр қилы бейнелерді жасау білімдерін бекіту.

### Күтілетін нәтижелер:

- қарапайым үйлесімділікті сақтай отырып, адам мен жануарлардың пішінін мүсіндей біледі;

- халық ойыншықтары мен керамикалық бұйымдардың желісі бойынша бейнелерді бере біледі;

- заттармен және элементтермен толықтыра отырып, кейіпкерлер мен композицияларға тән бөлшектерді мүсіндейді.

## Жапсыру

*Затты жапсыру.*

Балалардың қайшыны қолдану біліктерін бекіту: жолақшаларды тікбұрыштар етіп қию, шаршыларды үшбұрышты етіп қию, шаршы немесе тікбұрыштың шеттерін қию арқылы дөңгелек пен сопақша пішіндерді қиып алу.

Дағдыларды қалыптастыру:

- екіге бүктелген қағаздан, түрлі қатпарлы бейнелерді қиюды;

- қатпарланып бүктелген қағаздан бірдей бірнеше пішіндерді және екіге бүктелген қағаздан симметриялы пішіндегі заттарды қиюды;

- елестету бойынша бірнеше бөліктерден заттар жасауды;

- жырту тәсілімен жапсыруды орындауға.

Қағаздан дайындалған тікбұрыштардан дөңгелек пішіндерді қиып алу, заттарды бірнеше бөліктерден бейнелей білуді бекіту.

*Сәндік жапсыру.*

Түрлі пішіндегі қағазда таныс геометриялық элементтерден өрнек құрастыруды үйрету.

Бөліктерден бейнелерді құрастыру, мерекелерге арнап үй-жайды безендіру үшін ұжымдық жұмыстарды орындау.

Ұлттық кілемдерді, ас тақтайшаларын, сүлгілерді, қуыршақтарға арналған ыдыс-аяқтарды, ыдыс-аяқ сақтайтын сөмкелерді, қымыз құятын ыдыстарды (торсық),бұйымдарды, шырша әшекейлері мен ойыншықтарын, жаңа жылдық құттықтау ашық хаттарын, топ бөлмесін безендіруге, қыс тақырыбындағы ұжымдық панно жасауға үйрету.

*Сюжеттік жапсыру.*

Балаларға қағазға заттарды орналастыру дағдыларын үйрету. Жапсыруларды құрастыру барысында объектілердің көлемі бойынша қатынасын, заттардың бөліктерінің пішінін, құрылымын, қатынастарын көре білу іскерліктерін меңгерту.

Дағдыларды қалыптастыру:

- әлеуметтік жағдайлар мен балалар өміріндегі оқиғаларды бейнелеу;

- үлгілер және трафареттермен, дайын киім үлгісімен жұмыс істеу;

- өзінің жұмысын композиция, перспектива ережелеріне сәйкес құру;

- қайшыны, желімді дұрыс қолдану;

- екі бүктелген қағаздан симметриялық пішіндер қию;

- ұлттық өнердің желісімен түрлі пішіндегі қағазда геометриялық элементтерден (шеңберлер, шаршылар, сопақшалар) өрнектер құрастыруға;

- заттарды қазақ ою-өрнектерімен безендіру;

- еңбек қауіпсіздігі және жеке гигиена ережелерін сақтау.

### Күтілетін нәтижелер:

- жұмыс тәсілдерін таңдайды және негіздейді;

- жұмысқа арналған материалдарды тиімді қолданады;

- елестету бойынша бірнеше бөліктерден өрнек құрастырады;

- халық өнері бұйымдарының негізгі элементтерін бейнелейді.

## Музыка

*Музыка тыңдау.*

Шығармалардың эмоционалдық мазмұнын, олардың сипатын, көңіл күйін ажырату, әсерлі реңктерін ажырату. Музыкалық шығармаға өзінің қатынасын білдіру, оның мазмұны мен сипаты туралы пікірін айту, қазақтың ұлттық аспабының дыбысталуымен таныстыру. Ұлттық, домбырада және қобызда орындалатын «күй» жанрымен таныстыру, күйші-композитор: күйші Құрманғазы, қобызшы Қорқыт шығармашылығымен таныстыру.

*Ән салу.*

Дауысы мен есту қабілеттерін дамытуға арналған жаттығуларда қиын емес әуендерді 2–3 жақын үндестікте дауысын дәл келтіріп орындауға үйрету, септима мен терция дыбыстарын ажырату, қолымен бағытын (жоғары-төмен) көрсете отырып, әуеннің жоғарғы- төменгі қозғалысын ажырату.

Әннің сипатын қабылдау, дауысын дұрыс келтіріп орындау, ырғақтық бейнесі мен динамикасын дәл беру, әннің кіріспесін, басын, қайырмасын ажырату. Мерекелік әннің шаттық көңілін көңілді жеткізіп, жеңіл, ширақ дауыспен шумақтардың соңын жұмсартып айту. Қазақ халқының музыкасын қабылдау.

*Музыкалық-ырғақты қозғалыстар.*

Музыка сипатын анық ырғақты жүріспен, музыканың ширақ сипатын жеңіл, ырғақты жүгіріспен беру жаттығуларын орындау.

*Ойындар мен хороводтар*: музыка сипатына сәйкес ойын әрекеттерін орындау: қол ұстасып шеңберде айтылатын әндермен шеңберді айналып жүру,музыкалық тіркестерге сәйкес қозғалыстарды өзгерту, жылдамдық пен ептілікті білдіру, пьесаның аяқталуын белгілеу, ұлттық ойындардың көңілді сипатын бере білу, дауыстардың биіктіктерін ажыратып, үлкен шеңберден кіші шеңберге қайта тұру.

*Билер*

Әуеннің би сипатын сезіну, би қимылдарының элементтерін орындау, халық биін үйрену арқылы көркем мұраның кейбір элементтерімен таныстыру.

*Би шығармашылығы*

Таныс би қимылдарын қолдана отырып, ойдан би шығару іскерліктерін мадақтау, мәтінге сәйкес әнді жеке сахналау мен шығармашылық тапсырмаларды орындауға үйрету.

*Балаларға арналған музыкалық аспаптарда ойнау.*

Ересектердің орындауындағы музыкалық пьесаларды тыңдау, жоғарғы регистр, аспаптың дыбысталу тембрін ажырату. Әуеннің ырғақтық бейнесін ұрмалы аспаптарда жеке немесе кішігірім топпен ойнау. Қазақтың ұлттық ұрмалы аспаптарында ойнауға үйрету.

### Күтілетін нәтижелер:

- қарапайым жанрларды ажыратады (күй, өлең, би, марш);

- музыкалық мәнерліліктің құралдарын (қарқын, динамика, регистр), музыкалық шығармалар түрлерін (әннің кіріспесін, басын, қайырмасын) ажыратады;

- қарапайым музыкалық терминдерді, ән айту дағдыларын біледі;

- пластикалық, ырғақты, мәнерлі қимылдарды орындайды;

- кейбір музыкалық аспаптар туралы қарапайым түсініктерге ие;

- балаларға арналған музыкалық аспаптардың дыбысталуын тембрі бойынша ажыратады және оларды атайды;

- жеке және бүкіл топпен ойнай біледі.

ІI ЖАРТЫЖЫЛДЫҚ

## Сурет салу

*Заттық сурет салу*

Қоршаған ортадағы болмысты, (заттарды, өсімдіктерді, ойыншықтар мен гүлдерді) елестету және заттарға қарау арқылы бере білу ұғымдарын қалыптастыру. Олардың сипаттамалық белгілерін байқауға үйрету.

Табиғаттың күрделі емес бейнесін суретте көрсету. Ағаштың бұтақтарына, бұталардың жапырақтарына немесе гүлдеріне, кейбір бөлме өсімдіктеріне қарап сурет салу.

Біліктерді қалыптастыру:

- түрлі жануарлардың сипаттық ерекшеліктерін байқап және оларды суретте бейнелей алу;

- жануарлардың бейнелерін жеңіл қозғалыстар мен қалыптарды бейнелеу арқылы мәнерлі бере білу;

- жүн мен қауырсынға тән бейнелеу;

- қажетті түсті алу үшін қарындашты әртүрлі басып қолдану;

- табиғат нысандарын бейнелеу;

- түстерді жеткізу үшін қағаздың түсін және түстердің үйлесімділігін таңдау;

- өз жұмысының нәтижесін бағалау.

Құстардың сыртқы бейнесі туралы жалпы ұғым қалыптастыру; барлық құстар сыртқы ерекшеліктеріне қарамастан құрылымы жағынан ұқсас болып келеді, түсіне, пішіні мен бөліктері жайлы түсініктерін қалыптастыру. Суретте түрлі құстарға тән ерекшеліктерін бере білуге үйрету. Заттар мен олардың суретін салу тәсілдері туралы жиналған ұғымдары балалардың сюжетті сурет салуына ауысады.

*Сәндік сурет салу.*

Түрлі пішінді қағазда симметриялық ою-өрнектерді құрастыра білуге тәрбиелеу, көлемді пішіндерді безендіру.

Сұлбаларға орналастыра отырып, қазақ оюларының элементтерін құрастыру, қазақ оюларына тән түрлі түстердің үйлесіміне құрылған тапсырмаларды орындау, таныс элементтерден композициялар құрастыру, ұжымдық жұмыстарды орындау. Қазақ ою-өрнектерінің сипатын, түсінің үйлесімділігін бере отырып, көлемді пішіндерді безендіру.

Өз ойлары бойынша сурет салу, алдыңғы сабақтардағы суреттерін үлгі ретінде қолдана отырып, жаңа композиция құру және заттарды әшекейлеу. Халықтың сәндік өнердің желісі бойынша сурет салу.

*Сюжеттік сурет салу.*

Бұлыңғыр немесе шуақты күнді, мерекелік от шашу, кешкі өзендегі кеме және т.б. қағаздың түсіне сәйкес бояуларды таңдауға үйрету.

Қоғамдағы, қоршаған ортадағы жағдайлар, мерекелер, адамдардың еңбегі, ертегі, тақпақ, ән әуендері және т.б. сияқты күрделі емес сюжеттерді суретте көрсете білуге үйретуді жалғастыру.

Қазақ халқының өмірін, еңбегін, тұрмысын көрсете отырып, қазақ ертегісінің, аңызының желісі бойынша сурет салу.

Жаз мезгілінің табиғат құбылыстарын, жазғы демалыстағы оқиғаларды, қарапайым сюжеттерді суретте бере білу білігін бекіту. Ұжымдық жұмыстарды, ойдан сурет салуды қолдану.

### Күтілетін нәтижелер:

- сурет салуда түрлі техниканы дербес қолданады;

- заттарды сипаттау белгілерін және құбылыстарын бөліп алады және және оларды өзінің бейнелеу іс-әрекетінде көрсетеді;

- күрделі емес ойыншықтардың, жануарлар мен адамдардың суретін салады, сурет салуда адамның қарапайым қимылдарын бере біледі;

- қылқаламмен жұмыс істеу тәсілдерін біледі;

- табиғаттың сұлулығына, киімнің және бөлменің жинақылығына эмоциалы түрде мән береді;

- үшбұрыштар мен алтыбұрыштардың ортасын, бұрыштарын, жиектерін көрсете отырып, сәнді өрнектерді салады;

- өрнекте геометриялық пішіндерді және өсімдік элементтерін ырғақпен орналастырады;

- қазақ оюларының элементтерін салады және олармен киімдерді, тұрмыстық заттарды безендіреді;

- бірнеше заттарды бір мазмұнға біріктіре отырып бейнелейді;

- ұжымдық жұмыстарды орындайды, өз ойы бойынша сурет салады.

### Мүсіндеу

*Заттық мүсіндеу*

Адамның бейнесін, жануарлардың қозғалыстағы мүсінін, үйлесімділікті, қол-аяқ қалпын дұрыс мүсіндеуге үйрету.Заттардың ұзын және қысқа, жуан және жіңішке белгілерін бере білуге, бөліктердің салыстырмалық көлемдерін сақтауға, мүсінделген пішіндердің бөліктерін мықтап бекітуге, оларды бір-біріне қосып, біріккен жерлерін тегістеуді үйрету.

Ортақ композиция жасау үшін ұжымдық мүсіндеудің, адамның, жануарлардың, ойыншықтардың, халық шығармашылығының заттарын қарап мүсіндеу дағдыларын дамыту.

Кеуде, бас және басқа да бөліктерді мүсіндей білуге, мүсіндеу тәсілдерін іріктеуде дербестікті білдіру, сазбалшықты бөлуге, өз жұмысын алдында тұрған үлгімен салыстыруға үйрету.

Мүсіндеудің түрлі әдістерін қолдану: құрылымдық (жеке бөліктерден) және мүсіндік (негізгі бөліктерді тұтас кесектен жасайды).

Қарап мүсіндеуге ойыншықтарды, пішіні шағын мүсіндерді, халық шеберлерінің бұйымдарын қолдану.

*Сәндік мүсіндеу.*

Затқа қарап, ұсынылған және өз ойлары бойынша сәндік мүсіндеу дағдыларын қалыптастыру.

Заттарды әсемдік элементтермен безендіру.

Сәндік пластиналарды мүсіндеуге, жұмыс барысында әртүрлі пішінді кескіштерді қолдануға, сазбалшық тілімшелеріне бедерлер жасауға, түрлі ойыншықтарды, ыдыстарды халық бұйымдарының мәнерінде өздігінен мүсіндеуге, оларды өрнектермен әсемдеуге үйрету.

*Мазмұнды мүсіндеу.*

Ертегілер мен әңгімелердің мазмұны бойынша сюжеттік композиция жасау дағдыларын жетілдіру.

Ұжымдық жұмыстарды орындауға баулу.

Қалыптасқан іскерлік пен дағдыларды жеке мүсіндеуде, ұжымдық мүсіндеуді орындау барысында ойында, үйді және мереке күндері ауланы сәндеу үшін қолдану.

### Күтілетін нәтижелер:

- мүсіндеудің түрлі техникаларын қолдана алады;

- ортақ композиция жасау үшін ұжымдық мүсіндеу дағдыларын меңгерген;-түрлі тәсілдерді қолдана отырып, заттардың пішіні мен бөлшектерін бере біледі;

- сәндік элементтермен заттарды безендіре алады;

- күнделікті өмірде біліктер мен дағдыларды қолданады.

## Жапсыру

*Затты жапсыру.*

Түрлі пішіндерді қию дағдыларын бекіту: симметриялық емес сұлбаларға салынған немесе қиялдағы сұлбалармен қию дағдыларын қалыптастыру.

Күрделі жапсырмалар құрастыру біліктерін қалыптастыру. Жырту тәсілімен ғажайып құс, алтын балық, алқызыл гүл бейнелерін жасауға үйрету.

Алған біліктері мен дағдыларын ойында, үйшікті, мереке күндері үй-жайды және учаскелерді безендіру үшін жеке және ұжымдық жапсырмаларды жасау кезінде қолдану. Ойлауы бойынша жапсыру дағдыларын бекіту.

*Сәндік жапсыру.*

Дағдыларды қалыптастыру:

-аналар мен әжелерге сыйлықтарды, қуыршақтарға арналған киімдерді, ұлттық әшекейлерді, табақтарды, құмыралар мен вазаларды балалардың ойлауы бойынша безендіруде жапырақтар мен гүлдерден өрнектер құрастыруды;

- мүсіндерді қатпарланған қағаздан бірдей пішіндер және екіге бүктелген қағаздан симметриялы пішіндер қию арқылы ұлттық ою- өрнектермен безендіруді;

- бейнелерді айқын беру үшін сұлбаны қию және жыртып жапсыру тәсілдерін қолдануды ;

- «қошқар мүйіз» өрнегін түрлендіріп: жиектеме өрнек, қоймүйізді жұп шиыршықтар, геометриялық өрнектерді қолдануға;

-қазақ өрнектеріне тән: жасыл, қара, ақ, сұр, қызыл, ашық түстерді қолдануды;

- жеке, сондай-ақ шағын топпен композициялар жасауды.

*Сюжеттік жапсыру.*

Балалардың жапсыруда сюжетті композиция құрастыра білулерін дамытуды жалғастыру, Қазақстанның табиғаты мен жерлестердің еңбегін бейнелейтін ұжымдық композицияларды орындауға үйрету.

### Күтілетін нәтижелер:

- салынған немесе қиялдағы контур бойынша бейнелеуді игерген;

- күрделі жапсыруларды құрастыра алады;

- жапсыруды жырту тәсілімен орындайды;

- ойлауы бойынша жапсыру дағдыларын игерген;

- екіге бүктелген симметриялы пішіндегі қағазды қиып,бейнені қазақ оюларымен безендіре алады;

- композицияларды жеке және шағын топпен орындайды, Қазақстанның табиғатын, адамдардың еңбектерін бейнелей отырып, ұжымдық копозицияларды орындайды;

- еске түсіру бойынша, затқа қарап, пішініне, пропорциясына, көлеміне, перспективасына назар аудара отырып, заттарды бейнелейді;

-ойлауы бойынша жұмыс жасай алады.

## Музыка

*Музыка тыңдау.*

Музыкалық мәнерлілік құралдары мен сипатын егжей-тегжейлі ажырату қабілетін дамыту. Домбыраның дыбысталуы бейнеленген пьесаларды әсерлі реңкі мен музыкалық мәнерлілік құралдарын белгілей отырып тыңдау. Лирикалық, вальс ырғағындағы байсалды әуендерді қабылдап, пьесаның билеуге икемді сипатын сезініп, қарқындық өзгерісін белгілеу. Музыкалық дыбысталуының сипаттамасына сүйене отырып, бейненің мазмұны мен музыкалық мәнерліліктің элементтерімен байланыстыру, шығарманы сипаттай білу. Қазақстан композиторларының шығармашылықтарымен таныстыруды жалғастыру.

*Ән салу.*

Дағдыларды қалыптастыру:

- бір дыбыста құрылған әуеннің бөліктерін дәл ырғағымен дербес орындау;

- терция дыбыстарын ажырату, қолымен бағытын көрсете отырып, әуеннің жоғарғы-төменгі қозғалысын ажырату;

- қолмен бағытын көрсете отырып, әуеннің жоғарғы-төменгі қозғалысын ажырату;

- фортепианоның сүйемелдеуімен немесе сүйемелдеуінсіз, жалғыз немесе топпен айту,

- оны металлофонда ойнау.

Сезіммен, ырғаққа сәйкес, ырғақтық бейнесін сақтай отырып, сөздерді анық және фразалар арасында дұрыс дем алып, музыкалық кіріспеден соң бірден бастап айту. Динамикалық ерекшелікті көрсете отырып, эмоционалды түрде ән айту, тынысты дұрыс алу.

*Музыкалық-ырғақты қозғалыстар және жаттығулар.*

Музыканың ширақ сипатын жеңіл, ырғақты жүгіріспен беру, тізені көтеріп жүгіруді орындау. Ұлттық билердің элементтерін орындау, музыка сипатын би қимылдарында беру.

*Ойындар мен хороводтар*

Түрлі сипаттағы музыкамен байланысты музыкалық-ойын бейнелерін: байсалды, баяу және көңілді, шаттанған, би күйін мәнерлі жеткізу. Музыкаға сәйкес заттармен қозғалу, саптағы орнын өзгерте отырып, кеңістікте еркін бағдарлау: үш шеңбер, үлкен шеңбер. Сюжетті ойындарды сахналау.

*Билер*

Музыкаға сәйкес қозғалыс бағытын жеңіл, еркін және нақты ауыстыра отырып орындау, би бейнелерін беру, бейнелік би қозғалыстарын қолдана отырып, әндерді сахналау.

*Би шығармашылығы*

Музыка сипатына сәйкес таныс би қимылдарын қолданып, би ойластыру.

*Балаларға арналған музыкалық аспаптарда ойнау*

Ересектердің орындауында халық әуендерін тыңдау, олардың сипаты мен қарқынын белгілеу. Жеңіл әуендерді ансамбльмен балаларға арналған музыкалық аспаптарда фортепианоның сүйемелдеуімен, уақытында қосылып айту, ырғақтық бейнесін анық бере отырып ойнау, әуенді ойынмен бірге сүйемелдеу.

### Күтілетін нәтижелер:

- музыкалық жанрларға тән белгілерді атайды;

- музыкалық мамандықтарды, атақты композиторлардың есімдерін атайды;

- жақсы таныс әнді дербес музыкалық сүйемелдеумен, күрделі емес әнді сүйемелдеусіз орындайды;

- музыканың сипатына сәйкес қозғалады;

- балаларға арналған аспаптарда ойнаудың қарапайым дағдыларын игерген;

- музыкалық дыбыстың негізгі қасиеттерін, ұзақтығын ,тембрін ажыратады;

- балалардың музыкалық аспаптарында әуенді ойлап таба білу қабілеттілігіне ие.

## «ӘЛЕУМЕТ» білім беру саласы

«Әлеумет» білім беру саласының базалық мазмұны :

- қоршаған ортамен таныстыру;

- экология негіздері;

- өзін-өзі тану ұйымдастырылған оқу қызметінде жүзеге асырылады.

«Әлеумет» білім беру саласын ұйымдастыру мен жүргізу әлеуметтік сипаттың бастапқы ұғымын меңгеру мен балаларды әлеуметтік қатынас жүйесіне ендіру мақсатына жетуге бағытталған және барлық білім беру саласы арқылы жүзеге асырылады.

**Мақсаты:** ересектермен және құрдастарымен қарым- қатынас жасауда, қоршаған ортамен таныстыру негізінде әлеуметтік дағдыларын дамыту және қалыптастыру.

**Міндеттері:**

- жеке тұлғаның әлеуметтік қасиеттерін дамыту: ынтымақтастық, қоршаған ортаға қамқорлық көрсету,бастамашылдық, дербестік, тәуелсіздік, ашықтық, әлеуметтік икемділік, мәдениетті және экологиялық сауаттылық.

- құрдастары мен ересектердің арасындағы қарым-қатынастың жалпы қабылданған қарапайым нормалары мен ережелерін үйрету;

- өзін-өзі бақылау мен өзін-өзі реттеудің қарапайым қабілеттерін тәрбиелеу.

І ЖАРТЫ ЖЫЛДЫҚ

## Өзін- өзі тану

Мазмұны балаларды құндылықтармен таныстыруды, заманауи сананың құндылығын үйретуді және бекітуді, әлемді түсіну және әлемді түйсінуді қалыптастыруды ұсынады.

**Мақсаты:**балаларда өз-өзіне, адамдарға, әлемге деген рухани - адамгершілік қатынас саласында бастапқы өмірлік маңызды құзыреттіліктерді қалыптастыру.

**Міндеттері:**

- адамгершілік- рухани құндылықтарды қалыптастыру;

- басқаға бағытталған эмоциялар мен сезімдерді дамыту;

- адамгершілік мінез- құлық негіздеріне тәрбиелеу.

Мектеп жасына дейінгі балалардың жас ерекшеліктерін ескере отырып, «Мен- адаммын», «Қарым-қатынас қуанышы», «Адамгершілік әліппесі», «Мен және менің әлемім» тарауларының негізгі базалық бөлімдерін кіріктіру қағидасы негізінде барлық білім беру салалары арқылы жүзеге асырылады.

Бөлімдерінің негізгі мазмұны барлық білім беру салаларын кіріктіру арқылы жүзеге асырылады.

**Мен- адаммын**

## «Өзін- өзі тану» әлеміне саяхат. Адам болуды үйренемін.Қыздар мен ұлдар. Менің есімім. Менің туған күнім. Менің сезімдерім. Мейірімді іс- әрекеттер. Мен осындай- Адаммын.

## Қарым-қатынас қуанышы

Туғандар мен туыстар. Отбасылық мерекелер. Отбасының әлемі. Достық неден басталады? Адал достар. Дос әрдайым көмектеседі. Менің кішкентай достарым. Достар ғаламшары.

### Күтілетін нәтижелер:

- қоршаған ортамен ізгілікті адамгершілік қарым-қатынас (отбасымен, балабақшамен, қоғамдық ортамен) тәжірибесіне ие;

- туыстарына, құрдастарына, ересектерге эмоциялық көңіл күйін білдіріп, үлкенді сыйлап, мейірімділік таныта алады;

- жақсы мен жаманның не екенін түсініп, жақсы мен жаман әрекеттерді ажырата алады;

- адами сапалар туралы: мейірімділік, махаббат, сыпайылық, адалдық түсініктерге ие;

- сурет салу, мүсіндеу, құрастыру арқылы өз көңіл күйін жеткізе алады.

## Қоршаған ортамен таныстыру

*Бала, оның отбасы, үйі.*

Туыстық байланыс, өзінің жасын, толық аты-жөнін, тегін, ата- анасының, отбасы мүшелерінің аты-жөнін, балабақша, топ атауын, нөмірін айта білу, үйден балабақшаға дейінгі жолды анықтау туралы түсініктерін қалыптастыру.

Балаларда өз отбасының мүшелеріне қамқорлық білдіру ниетін, үй тапсырмаларын орындау, өзінің мейірімділік сезімдерін отбасы мүшелеріне сөзбен айта білуді тәрбиелеу.

*Заттар әлемін меңгеру, кеңістікті бағдарлау.*

Заттар, олардың белгілері мен ерекшеліктері туралы ұғымдарын қалыптастыру. Балалардың сөйлеу тіліне түрлі заттардың атауларын нақтылап, енгізу, таныс емес заттардың қолданылуын түсіндіру. Заттардың қандай материалдан жасалғандығын анықтап, сипаттама беріп, оның сапасы мен ерекшелігін дұрыс анықтай білуге үйрету.

Айналадағы заттар, құрылыс материалдары арасындағы міндет пен байланысты, оның неден жасалғандығы туралы түсінік беру.

Балабақша жақын орналасқан шағын ауданда, балабақша ауласында еркін бағыт-бағдар ұстай білу іскерліктерін жетілдіру.

*Көлік, байланыс құралдары.*

Көлік құралдарының көп түрлілігі, белгілі жұмыс түрін орындау үшін олардың жабдықтары жайлы түсінік беру.

Телефон, компьютер, теледидар, радионың қызметтерімен, оларды қолданудың бірнеше қарапайым ережесі туралы білімдерін бекіту.

*Ересектердің еңбегі.*

Ұғымдарды дамыту:

- әртүрлі мамандық иелері туралы;

- еңбектің мазмұны,сипаты және еңбек нәтижесінің маңызы туралы;

- балабақша қызметкерлерінің еңбегі туралы.

Өз ата-анасының еңбегі жайлы әңгімелегенде, еңбек үдерісі туралы білімін қолдана білуге, адамдардың еңбектеріндегі өзара байланыстарды байқауға үйрету. Айналаны қоршаған заттар, ойыншықтар – адамдардың еңбегімен жасалғандығы туралы, оған ұқыпты қарау керек екендігін түсіндіру.

*Менің Отаным – Қазақстан. Еліміздің рәміздері.*

Отан туралы, мемлекеттік және халықтық мерекелер,еліміздің рәміздері туралы білімдерін кеңейту. Қазақстан Республикасының Президенті, оның халыққа қызмет ететіндігі, өз халқының түрлі мәселелерін шешетіндігі туралы түсінігін қалыптастыру. Балалар Қазақстан Республикасының рәміздерін танып, мемлекеттік Әнұранды орындағанда орындарынан тұрып, оң қолдарын кеуделерінің сол жақ бөлігіне қоятынын, ер балалар бас киімдерін шешетінін білу керек. Мемлекеттік мереке Тәуелсіздік күні туралы түсініктерін қалыптастыру. Халықтық мерекелер туралы түсініктерін кеңейту, өлеңдерді, әндерді, билерді жаттатқызып, үйрету арқылы балаларды мерекелерге қатысуға белсенділік танытуға баулу.

*Қазақстан Республикасының әскері.*

Ел қорғаудың ардақты міндет екендігін түсіндіру арқылы Қазақстан Республикасы әскері туралы түсініктерін кеңейту. Ұлы Отан соғысы жылдарында ел қорғаған қазақстан жауынгерлерімен таныстыру.

*Жолда жүру ережелері.*

Балалардың жолдың жүріс бөлігі, осьтік сызық туралы ұғымдарын бекіту. Қиылыс жолмен таныстыру, жол белгілерін бекіту. Бағдаршамның жарық белгілеріне сәйкес жолдан өтуге үйрету.

### Күтілетін нәтижелер:

- туыстық байланыс түсініктерін игерген;

- балабақшаның атауын, нөмірін атайды;

- үйден балабақшаға дейінгі жолды біледі;

- өз отбасының мүшелеріне қамқорлық танытады, үй тапсырмаларын орындайды;

- өзінің мейірімділік сезімдерін отбасы мүшелеріне сөзбен жеткізеді;

- заттарды ажыратады және атайды, олардың өлшемін, түсін, пішінін, қандай материалдан жасалғандығын анықтайды,

- көлік құралдарын біледі және атайды,

- кейбір кәсіптік және ауылшаруашылық мамандықтарының атауын, мазмұнын, мәнін біледі;

- өз елінің мемлекеттік рәміздерін атайды және ажырата біледі, Қазақстан Республикасы мемлекеттік әнұранын орындау кезіндегі өзін ұстау ережесін біледі;

- әскердің міндетін біледі;

-Ұлы Отан соғысына қатысқан жауынгерлерді құрметтейді;

- жолда жүру ережелерін біледі және орындайды;

- қарапайым себеп-салдарлық байланысты орната алады.

## Экология негіздері

*Табиғат құбылыстары*

Табиғат құбылыстары туралы білімдерін қалыптастыру. Табиғаттағы маусымдық өзгерістерді бақылауға, ажыратуға, атауға үйрету(күз, қыс, көктем, жаз).

Табиғат құбылыстары туралы түсініктерін қалыптастыру(жел, тұман, найзағай, жаңбыр).

*Табиғатта өзін ұстай білу ережесі*

Жануарлар мен өсімдіктерді сақтаудың қажеттілігін түсіндіру.Табиғатта өзін ұстай білудің қарапайым ережелерін үйрету.

Табиғат бұрышындағы жануарлар мен өсімдіктерге күтім жасаудың ережелерімен таныстыру.Оларға қамқорлық танытуға баулу.

### Күтілетін нәтижелер:

- табиғаттағы маусымдық өзгерістерді атайды және ажыратады;

- табиғатта өзін ұстай білудің қарапайым ережелерін біледі;

- табиғат бұрышындағы жануарлар мен өсімдіктерге күтім жасаудың қарапайым дағдыларын игерген.

II ЖАРТЫЖЫЛДЫҚ

## Өзін-өзі тану

«Өзін-өзі тану» бөлімінің мазмұны өзінің ішкі әлемін ашу, өзінің қайталанбас даралығын пайымдау арқылы әрбір баланың өз табиғи қабілеттері мен шығармашылық әлеуетін ашуға бағытталады.

*Адамгершілік әліпбиі*

Барлығы амандасудан басталады. Мейірімді іс-әрекеттер. Түсінуді және кешіруді үйренеміз. Бәрі түсіністіктен басталады. Қонақ- біздің үйдің қуанышы. Мен көмекшімін. Мен өз елімнің кішкентай азаматымын.

*Мен және менің әлемім*

Туған үй. Менің сүйікті балабақшам. Табиғат-ана. Табиғат және денсаулық. Табиғат және адам. Наурыз жаңару мерекесі. Менің Қазақстаным.

### Күтілетін нәтижелер:

- құрдастарының арасында өзінің орнын және өзінің «менін» біледі;

- түрлі әлеуметтік жағдайларда тиімді шешімдер қабылдай біледі;

- өзінің және жолдастарының қылықтары бойынша өзінің пікірін айтуға болатынын және айту керектігін түсіне біледі;

- үлкендер мен кішілерге құрмет көрсетудің халық дәстүрлеріне негізделген адамгершілік мінез-құлық нормаларын, сақтайды;

- балабақша қызметкерлеріне құрмет танытады;

- табиғатқа сүйіспеншілік және қамқорлық танытады;

- Наурыз мерекесінің маңызын түсінеді;

- қазақ халқының ұлттық салт- дәстүрлері туралы білімдерді меңгерген;

- Қазақстан Республикасының жеткен жетістіктеріне мақтаныш сезімдерін танытады.

## Қоршаған ортамен таныстыру

*Бала, оның отбасы, үйі.*

Туыстық байланыстыр туралы ұғымды, өз шежіресіне қызығушылықты жетілдіру. Балалардың бойында өз отбасы мүшелеріне қамқорлық жасау, үй тапсырмаларын орындау, отбасы мүшелеріне өзінің жақсы көру сезімдерін сөзбен білдіруге тәрбиелеу.

*Заттар әлемін меңгеру, кеңістікті бағдарлау.*

Заттар, олардың белгілері мен қолданысы туралы ұғымдарын бекіту. Балалардың сөйлеу тілінде түрлі заттардың атауларын нақтылау және белсендіру, таныс емес заттардың қолданылуын түсіндіру. Айналадағы заттардың атқаратын қызметінің, осы заттар жасалған материалдың құрылысының арасындағы байланысты түсінуге үйрету. Мектепке дейінгі ұйымның ғимаратында, жақын орналасқан мөлтек ауданда еркін бағдарлау дағдыларын қалыптастыру.

*Көлік, байланыс құралдары.*

Арнайы көлік құралдарының көп түрлілігі, белгілі жұмыс түрін орындау үшін олардың жабдықтары жайлы түсініктерді қалыптастыру.

Телефон, компьютер, теледидар, радионың қызметтерімен, оларды қолданудың бірнеше қарапайым ережесі туралы білімдерін бекіту.

*Ересектердің еңбегі.*

Ұғымдарды дамыту:

- әртүрлі мамандық иелері туралы;

- еңбектің мазмұны,сипаты және еңбек нәтижесінің маңызы туралы.

Өз ата-анасының еңбегі жайлы әңгімелегенде, еңбек үдерісі туралы білімін қолдана білуге, адамдардың еңбектеріндегі өзара байланыстарды байқауға үйрету. Айналаны қоршаған заттар, ойыншықтар – адамдардың еңбегімен жасалғандығы туралы, оған ұқыпты қарау керек екендігін түсіндіру.

*Менің Отаным – Қазақстан. Еліміздің рәміздері.*

Отан туралы, мемлекеттік және халықтық мерекелер,еліміздің рәміздері туралы білімдерін кеңейту. Қазақстан Республикасының Президенті, оның халыққа қызмет ететіндігі, өз халқының түрлі мәселелерін шешетіндігі туралы түсінігін қалыптастыру. Мемлекеттің жетістіктеріне мақтаныш сезімдерін тәрбиелеу.

*Қазақстан Республикасының әскері.*

Ел қорғаудың ардақты міндет екендігін түсіндіру арқылы Қазақстан Республикасы әскері туралы түсініктерін кеңейту. Өзінің немерелері мен шөберелерін бейбіт өмірмен қамтамасыз еткен,Ұлы Отан соғысы жылдарында ел қорғаған қазақстан жауынгерлерімен таныстыру.

*Жолда жүру ережелері.*

Балалардың жолдың жүріс бөлігі, осьтік сызық туралы ұғымдарын бекіту. Жолда жүру ережелері туралы білімдерін бекіту.

### Күтілетін нәтижелер:

- туыстық байланыстар туралы түсінікке ие;

- отбасы мүшелеріне өзінің жақсы көру сезімдерін сөзбен білдіреді;

- заттардың атқаратын қызметін, оларға тән белгілерді түсіндіреді;

- мектепке дейінгі ұйымның бөлмелерінде, жақын мөлтекауданда еркін бағдар жасайды;

- арнайы көлік құралдарының атқаратын қызметін біледі;

- тұрмыстық техниканы пайдалану ережелерін біледі;

- түрлі кәсіп адамдары туралы біледі;

- өзінің ата-анасының еңбегі туралы әңгімелейді;

- түрлі кәсіп адамдарына құрмет көрсетеді;

- туған ел, мемлекеттік және халықтық мерекелер, ел рәміздері, Қазақстан Республикасының Президенті туралы білімдерді меңгерген;

- Қазақстан әскері туралы, Отан қорғаушылар туралы түсінікке ие ;

- Ұлы Отан соғысы ардагерлерінің ерлігіне құрмет көрсетеді;

- жол қозғалысы ережелерін біледі.

## Экология негіздері

*Табиғат құбылыстары*

Табиғат құбылыстары туралы білімдерін кеңейту.

Табиғат құбылыстары туралы білімдерін жетілдіру(жел, тұман, найзағай, жаңбыр).

Тірі және өлі табиғат объектілері мен субъектілері арасында себеп- салдарлық байланысты анықтауға үйрету.

*Табиғатта өзін ұстай білу ережесі*

Табиғатта өзін ұстай білудің қарапайым ережелері туралы білімді жетілдіру.Өсімдіктер мен жануарларға күтім жасау ережелерімен таныстыруды жалғастыру.

Табиғатқа ұқыпты және қамқорлық қатынасқа тәрбиелеу.

Ауаның, судың ластану себептері жайлы білімдерін қалыптастыру.

«Қызыл кітап» (сирек және жойылып бара жатқан өсімдіктер мен жануарлар) туралы білімді қалыптастыру.

### Күтілетін нәтижелер:

- тірі және өлі табиғаттың өзара байланысын ажырата алады;

- тірі ағза және оның қасиеттері туралы түсініктерге ие;

- табиғат құбылыстары туралы біледі;

- табиғатта өзін ұстай білудің қарапайым ережелерін игерген;

- табиғат бұрышындағы өсімдіктер мен жануарларға күтім жасауды біледі;

- ауаның, судың ластану себептері жайлы түсініктерді игерген;

-«Қызыл кітап» туралы түсінікке ие;

- қоршаған ортаның алуан түрлілігін түсінеді;

- өсімдіктердің белгілері мен қасиеттерін, жануарлардың мекендеу ортасын біледі.